সাতসৰী/একোছা চুলি - ৱিকিউৎস\nতেতিয়া মই উমলি-ভাত খোৱা লৰা। বয়স সাত বছৰ। কিন্তু তেতিয়াই মোৰ স্বভাৱটো ইমান উগ্ৰ আছিল যে, মোৰ লগত কোনোবা উমলিবলৈ আহিলেই মই তাক কোবাই-কিলাই নগুৰ-নগতি কৰোঁ। সেই দেখি, পৰাপক্ষত, কোনো মোৰ লগত উমলিবলৈ নাহে। আহে মাথোন মোৰ লগৰী আৰু ক্ৰীড়াসঙ্গিনী মালতী।\nমালতী আমৰ চুুবুৰিৰে লক্ষ্মীধৰ শইকীয়াৰ নুমলীয়া চাৰি বছৰীয়া কন্যা। তেওঁৰ দেহৰ গঠনটি বৰ ধুনীয়া,—বৰ মৰম- লগা। যেতিয়া তেওঁ বতাহত নচা মাধৈমালতীৰ আগটিৰ দৰে বিবিধ অঙ্গি-ভঙ্গিৰে উমলিবলৈ ধৰে, যেতিয়া আধা ফুলা গোলাপ ফুল এপাহিৰ দৰে আনন্দ মনেৰে মিচিকিয়া হাঁহি মাৰে, তেতিয়া তেওঁৰ গাত কেনে মনোহৰ সৌন্দৰ্য্যৰ জেউতি জিলিকি উঠে! কেনে অপূৰ্ব্ব স্বৰ্গীয় প্ৰভা বিকসিত হয়! সংসাৰৰ কুটিলতা [ ১০ ] নজনা, ছলনাৰ ছাঁত নপৰা, পবিত্ৰতাময় সেই কোমল মুখখনিত কি যে অমিয়া সনা আছে কব নোৱাৰোঁ; কিন্তু যেতিয়াই এবাৰ সেই মাধুৰীপূৰ্ণ মুখখনি চাওঁ, যেতিয়াই এবাৰ ওমলাৰ ছলেৰে তেওঁৰ তুলা যেন হাতটিত মোৰ কাঠ যেন হাতটো থওঁ, তেতিয়া অতি ক্লান্ত হৈ থাকিলেও, মোৰ গাটো চেঁচা পৰি অহা যেন লাগে, মোৰ উগ্ৰতা লাহে লাহে আহি নম্ৰতাত পৰিণত হয়।\nলাহে লাহে আমাৰ বন্ধুতা ইমান ডাঠ হ′ল, চেনেহৰ আকৰ্ষণ ইমান প্ৰবল হৈ উঠিল যে, ইটিয়ে সিটিক নেদেখিলে এখন্তকো থাকিব নোৱৰা হলোঁ। উভয়ৰ মাজত কত নিৰ্দ্দোষ খেলা, কত স্বৰ্গীয় ভাবে ঠাই ললেহি তাৰ সীমা-সংখ্যা নাই। কেতিয়াবা দুয়ো গৈ আমাৰ ঘৰৰ পিছ ফালে থকা নৈৰ বালিত উমলি ফুৰোঁ, বালিৰে ঘৰ সাজো আৰু পানীৰ তলত নাচি ফুৰা সৰু বৰ মাছবোৰ চাই চাই সিহঁতৰ গালৈ অকণি অকণি শিলগুটি দলিয়াই আনন্দ উপভোগ কৰোঁ। কেতিয়াবা ফুলনিত সোমাই, ফুল বুটলি একোচ একোচকৈ ভৰাই লৈ আহি চাকি আৰু মালা গাথোঁ আৰু দুয়ো সাল সলনি কৰি পিন্ধি আনন্দত মতলীয়া হওঁ। আকৌ, কেতিয়াবা মই মনে মনে গছৰ আঁৰত লুকাই থাকোঁ, তেওঁ মোক নেদেখি ব্যাকুল হৈ বিচাৰিবলৈ ধৰিলে সাউৎ কৰে ওলাই আহি পিচ ফালৰ পৰা চকু জিপাই ধৰোঁ আৰু হাত-তালি দি হেপাহ পলুৱাই হাঁহি লওঁ। কেতিয়াবা কিবা কাৰণত ৰোহ [ ১১ ] পাতি মোক নমৰা হলে, নাইবা চকু-লো টুকিলে, মই তেওঁৰ সুগোল বাহুটিত ধৰি বুকত মুখখনি সমুৱাই লৈ চকু-লো মচি দিওঁ, গাল মুখত হাত ফুৰাই কিচ-কচ কৰে ক'লা চুলিটাৰ পিলিকি পিলিকি সান্ত্বনা দিবলৈ চেষ্টা কৰোঁ। মই কেতিয়াবা তেনে কৰিলে, তেৱোঁ সেই পালি ঔষধৰেই ব্যৱস্থা কৰে। আহা, সেই বাল্য-খেলা কেনে মধুৰ, কেনে পবিত্ৰ। তাত বাসনাৰ সোঁত নবয়, ছলনাৰ চেঁকা নালাগে, স্বাৰ্থৰ বীৰত্ব নাখাটে; আগৰ পৰা গুৰিলৈকে নিঃস্বাৰ্থ স্বৰ্গীয় ভালপোৱা। সেই বাল্য- লীলাৰ কথা সুৱঁৰিলে, এতিয়াও শিৰে শিৰে সেই পবিত্ৰ ভাবৰ সোঁত ব’বলৈ ধৰে, এতিয়াও কল্পনাৰ সুখ-দৃশ্যই মন-প্ৰাণ নচুৱাই তোলে। ইচ্ছা হয়, যেন সেই পবিত্ৰ বাল্য জীৱন আকৌ লাভ কৰিম! আকৌ যেন সেই স্বগীয় বাল্য বন্ধুৰ লগত নিৰ্দ্দোষ খেলা খেলিম!\nসময়ৰ সোঁতত আমাৰ জীৱন-নাও ভটীয়াবলৈ ধৰিলে। লাহে লাহে যৌৱনৰ ঢৌত উটি আমি টলবলাবলৈ ধৰিলোঁ আৰু লগে লগে মনোবিকাৰ ঘটি উঠিল। সেই নিঃস্বাৰ্থ ভাল পোৱা কিবা স্বাৰ্থৰ ঢাকোনে ঢাকি পেলালে। মনৰ মাজত কিবা এটা বাসনাৰ ঢৌৱে খুন্দিয়াবলৈ ধৰিলে। সেই স্বৰ্গীয় পবিত্ৰতাৰ মাজত কিবা এটা পাৰ্থিব ভাব প্ৰবেশ কৰিলে। অন্তৰত কিবা এটা ভবিষ্যত আশাৰ পুলি গজি উঠিল আৰু ডাল-পাত ধৰি দিনে [ ১২ ] দিনে সি ডেওফেও কৰে বাঢ়ি আহিবলৈ ধৰিলে। লাহে লাহে সেই নিঃস্বাৰ্থ বাল্য-প্ৰেম যৌৱন-সুলভ প্ৰণয়ত পৰিণত হ’ল।\nএতিয়া আমাৰ বাল্য-লীলাৰ অন্ত পৰিল। লগে লগে দুয়োৰে মাজত দূৰত্বও বাঢ়ি আহিবলৈ ধৰিলে। এতিয়া মালতী আগৰ দৰে মুকলি-মূৰীয়া হৈ ফুৰাত প্ৰতিবন্ধক ঘটিল। তথাপি সময়মতে আমাৰ দেখা-সাক্ষাৎ, মনৰ আবেগৰ সাল-সলনি, অতৃপ্ত ভাবৰ দান-প্ৰতিদান তেতিয়াও চলিয়েই থাকিল। কিন্তু কিয় ক'ব নোৱাৰোঁ, তেতিয়া আগৰ দৰে নিঃসঙ্কোচে মুখৰ পৰা কথা নোলোৱা হ'ল; কথাৰ লগে লগে লাজৰ ৰাঙ্গলী আভাই গোটেই মুখমণ্ডল বোলাই পেলায়।\nমই প্ৰবেশিকা পৰীক্ষাত উঠি কলিকতাত পঢ়িবলৈ ওলালোঁ। যাবৰ আগদিনা আমাৰ দেখাদেখি হ'ল। সেই সময়ত যি ভাবে মনত তোলপাৰ লগাইছিল, সি অবৰ্ণনীয়। তেতিয়া অন্তৰৰ অপূৰ্ব্ব আবেগ আৰু বিদায়ৰ তপত চকুলো মিলি কি এটি অপূৰ্ব্ব সুখ-দুখৰ মিহলি ৰহণ সনা সৌন্দৰ্য্যৰ সৃষ্টি কৰিছিল! আজিও নৈশ নিস্তব্ধতাৰ মাজত সেই অশ্ৰুসিক্তনয়না মালতীৰ বিদায়- কালৰ কৰুণ কণ্ঠস্বৰ কাণত বাজি উঠা শুনো! মালতীয়ে মূৰৰ সেই ভোমোৰা-কলীয়া চুলিটাৰীৰ পৰা একোছা চুলি কাটি লৈ, মোৰ হাতত দি কলে—“সূৰ্য্য, সূৰ্য্য, তুমি যোৱাঁ, কিন্তু যদি অভাগিনীলৈ মনত থাকে, তেন্তে এই— [ ১৩ ] মই—কিয় এনে হিয়া-ভগা কথা কোৱা? তোমাক পাহৰাৰ আগেয়ে—\n“সূয্য, সূয্য, ক্ষমা কৰা।" — এই বুলি তেওঁ মোৰ মুখত সোপা দি ধৰিলে; তেওঁৰ দুই চকু চকুলোৰে চল-চলীয়া হল। মই অনেক প্ৰবোধ দি তেওঁৰ ওচৰত বিদায় লৈ অতি হেপাহেৰে চুলি কেইডাল বুকত সুমুৱাই লৈ শূন্য-প্ৰাণেৰে ঘৰলৈ উলটি আহিলোঁ। আৰু পিচ দিনা কলিকতালৈ যাবলৈ জাহাজত উঠিলো।\nকলিকতা পালোঁহি। নতুন ঠাইত নতুন উদ্দেশ্যত মনোযোগ দিব লগা হ'ল; সততে অপৰিচিত মানুহৰ লগত দিন কটাব লগাত পৰিলো। এই দূৰৈ ঠাইতো — এই ভাৰতৰ সুপ্ৰসিদ্ধ প্ৰধান ঠাইতো —মই মোৰ মনক স্থিৰ ৰাখিব নোৱাৰা হলোঁ; সততে চকুৰ আগত থকা অথচ ঢুকি নোপোৱা মালতীৰ চেনেহৰ আকৰ্ষণে মোক টানিবলৈ ধৰিলে। সময় বৰ দীঘল যেন লাগিল। কেতিয়া পৃজা আহিব, কেতিয়া কলেজ বন্ধ হব, ইয়াকেই মাথোন ভাবিবলৈ ধৰিলোঁ। যেতিয়া এনে চিন্তাই বেঢ়ি ধৰে, সেয়া নৈশ-নিস্তব্ধতা ভেদ কৰি মালতীৰ বিদায় কালৰ সেই কথাকেইষাৰ, মোৰ কাণত প্ৰতিধ্বনিত হৈ মোক ব্যাকুল কৰি তোলে, তেতিয়া তাৰ একমাত্ৰ মহৌষধ মালতীৰ সেই চুলি কেইডাল। আহা! সি যে মোৰ কিমান বন্ধুৰ কাম কৰে! চিন্তাৰ দহনত আধাপোৰা হিয়া কেনে শাঁত কৰে! [ ১৪ ]\nপূজাৰ বন্ধ আহিল। বৰ হেপাহেৰে, বৰ উলাহেৰে ঘৰমুৱা হলো। মনত নবীন আনন্দৰ সোঁত ববলৈ ধৰিলে। ইমান দিনৰ মূৰত নিৰ্ব্বিঘ্নে আকৌ পিতৃ-মাতৃৰ চৰণত মূৰ দোঁৱাবলৈ পাম, মোৰ বাল্য-জীৱনৰ সুখ-দৃশ্য দেখিবলৈ পাম, বাল্য বন্ধু ভাবী জীৱন-সঙ্গিনী প্ৰাণৰ প্ৰতিমা মালতীৰ লগত দেখা হব, আকৌ সেই অতীতৰ মোহিনী প্ৰতিমাখনি আগত লৈ, তাৰ পোহৰত ভবিষ্যতৰ নিদ্দিষ্ট বাট বান্ধিবলৈ সুচল লাভ কৰিব পাৰিম! ভাবনাৰ সোঁতত মই নিজক উটুৱাই দিলোঁ, উলাহত প্ৰাণ কঁপিবলৈ ধৰিলে, অন্তৰ আনন্দত নৃত্য কৰি উঠিল।\nঘৰ পালোঁহি। ঘৰ পায়েই শুনিলোঁ মালতীৰ টান নৰিয়া। হায়! এই বাতৰি শুনাৰ আগেয়ে মোৰ মূৰত বজ্ৰ-পাত নহল কিয়! মই তেতিয়াই মালতীৰ ঘৰলৈ খোজ ললোঁ। গৈ যি দৃশ্য দেখিলোঁ আৰু সেই দৃশ্যই মোৰ যি পৰিবৰ্ত্তন ঘটালে, তাক লেখনীৰ সাহায্যেৰে বৰ্ণনা কৰিব নোৱাৰোঁ। উঃ! কি ভীষণ যন্ত্ৰণা! কি ঘোৰ দাবানল! শত বৃশ্চিক দংশনতকৈও তীব্ৰ দংশন। মই দেখিলোঁ—নৰিয়া-পাটীত মালতীয়ে চটফটাব লাগিছে; ডাক্তৰে আশা নাই বুলি কৈছে। মোৰ প্ৰাণ শুকাই গ'ল। [ ১৫ ] চাওঁতে চাওঁতে মালতীৰ অৱস্থা শোচনীয় হৈ আহিল। পিতাকে মোক ৰখীয়া থৈ ডাক্তৰৰ গুৰিলৈ লৰ দিলে। মই মালতীৰ সোঁ হাতটি মোৰ দুয়ো হাতৰ মাজত সুমুৱাই লৈ কাষতে বহিলোঁ। মালতীযে সেহাই সেহাই মাতিলে;⸺“সূৰ্য্য, প্ৰাণেশ্বৰ!” মই।—প্ৰাণৰ মা⸺\nমোৰ কথা সম্পূৰ্ণৰূপে বাহিৰ নোলাল।\nমালতী। বিদায় হৃদয়েশ্বৰ, বিদায়। এই জীৱনত এয়ে শে—ষ দে—এ—খা—আ।\nমালতীযে স্থিৰ দৃষ্টিৰে মোলৈ চাবলৈ ধৰিলে। মই প্ৰকাশ কৰিব নোবৰা দাৰুণ যন্ত্ৰণাত মৰ্দ্ধাস্ফুট হোৱাৰ দৰে হলোঁ।\nঅলপ পিচতে শইকীয়া ডাক্তৰৰে সৈতে বেগা-বেগিকৈ ওলালহি। কিন্তু তেওঁলোক ঘৰ নৌ সোমাওঁতেই মালতীৰ দেহা-পিঞ্জৰৰ পৰা প্ৰাণ-পখী উৰি গ'ল। স্বৰ্গীয় প্ৰতিমা স্বৰ্গগামী হ’ল। হায়, ময়ো যদি তেওঁৰ লগৰীয়া হব পাৰিলোঁহেঁতেন!\nমালতী এতিয়া নাই। কিন্তু তেওঁৰ ছবি⸺তেওঁৰ সেই মোহিনী প্ৰতিমা মোৰ হিয়াৰ মাজত প্ৰতিষ্ঠিত আছে। তেওঁৰ স্মৃতিচিহ্ন সেই কৃষ্ণ কেশগুচ্ছ মোৰ কায়াৰ লগত সততে ছায়াৰূপে ফুৰিছে। মালতী নাই, কিন্তু তেওঁৰ চুলিকোছাই তেওঁৰ আসন গ্ৰহণ কৰিছে। যিমান দিন দেহত প্ৰাণ থাকে, সিমান দিন এই চুলিকোছাই মোৰ জীৱনৰ গতি থিৰ ৰাখিব।\n"https://as.wikisource.org/w/index.php?title=সাতসৰী/একোছা_চুলি&oldid=51853"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৬ এপ্ৰিল ২০২০ তাৰিখে ২১:৪৬ বজাত সলনি কৰা হৈছিল।


লিউকোৰিয়া/ বগাস্ৰাৱ / শ্বেতপ্ৰদৰ ৰোগ কিয় হয়- কিছু ঘৰুৱা প্ৰতিকাৰ আৰু সাৱধানতা-Leucorrhea/ white descharge in assamese - fitassam\nকলেষ্টৰেল হলে কি কৰিব? ইয়াৰ কাৰন, লক্ষণ আৰু প্ৰতিকাৰ- Cholesterol causes, symptoms and prevention in assamese\nআপুনিও ধপাত সেৱন কৰেনি? tabacco side effects in assamese\nএটি গুৰুতৰ ৰোগ Gastric Gastroperasis: কাৰন, লক্ষণ আৰু চিকিৎসা\nবিভিন্ন ৰোগ আৰু প্ৰতিকাৰ মহিলাৰ স্বাস্থ্য-Women's health\nলিউকোৰিয়া/ বগাস্ৰাৱ / শ্বেতপ্ৰদৰ ৰোগ কিয় হয়- কিছু ঘৰুৱা প্ৰতিকাৰ আৰু সাৱধানতা-Leucorrhea/ white descharge in assamese\n30/11/2020 25/04/2021 Mitali Saikia2Comments #Assam, #assamese, #Assamhealth, #fitassam, #leucorrhoea, #Leucorrhoeasymptoms, #Myaassam, #whitedischarge, #অসম, #অসমীয়া, #বগাস্ৰাৱ, #মহিলাৰস্বাস্হ্য, #শ্বেতপ্ৰদৰ, #স্বাস্হ্য\nমহিলাসকলে প্ৰজনন অঙ্গৰ লগত জড়িত বিভিন্ন ধৰণৰ স্বাস্থ্য সমস্যাৰ সম্মুখীন হয়। যেতিয়া লিউকোৰিয়া (leucorrhoea) ৰোগ দেখা দিয়ে তেতিয়া মহিলাৰ যোনীমাৰ্গেৰে বগাস্ৰাৱ (white descharge) বাহিৰ হোৱা আৰম্ভ হয়। যোনিৰ এটি স্ব-পৰিষ্কাৰকৰণ প্ৰক্ৰিয়া (self-cleansing mechanism) আছে যি পাতল স্ৰাৱৰ মাধ্যমেৰে যি কোনো বাহ্যিক কণা দূৰ কৰে। এয়া সম্পূৰ্ণভাৱে স্বাভাবিক আৰু উদ্বেগৰ কোনো কাৰন নাই৷ কিন্ত্ত যদি আপুনাৰ যোনিৰপৰা কোনোধৰনৰ আঁঠাজাতীয়, বগা, হালধীয়া, সেউজীয়া বা বাদামী ৰঙৰ পানী বাহিৰ হয় আৰু লগতে জ্বলন, গোন্ধযুক্ত আৰু খজুৱতি আৰম্ভ কৰে তেন্তে সম্ভৱত ই এটি উদ্বেগ বা চিন্তাৰ বিষয় হয়।\nলিউকোৰিয়া (leucorrhoea) বা শ্বেতপ্ৰদৰ হোৱাৰ কাৰনঃ What is the cause of Leukorrhea?- in assamese\nপুষ্টিৰ অভাৱ-Nutrition Causes Leucorrhea in Assamese\nকফ দোষৰ উদ্দীপনাবশত লিউকোৰিয়া ৰোগ হয়৷ বেছি পৰিমানে মাখন, দৈ, পনিৰ আৰু অন্যান্য কেঁচা আহাৰ খোৱা অস্বাস্থ্যকৰ। গধুৰ, তৈলাক্ত আৰু তেলত ভজা আহাৰ গ্ৰহন উচিত নহয়৷ পৰ্যাপ্ত পুষ্টি গ্ৰহণ নকৰাৰ বাবে মহিলাৰ ৰক্তৰ অভাৱজনিত কাৰণে লিউকোৰিয়া বা শ্বেতপ্ৰদৰ হব পাৰে।\nসংক্ৰমণৰ ফলত লিউকোৰিয়া (leucorrhoea) সৃষ্টি হয় -Infection causes Leukorrhea in Assamese\nএনে বহু ৰোগ আছে যাৰ বাবে লিউকোৰিয়া (leucorrhoea)ৰ সৃষ্টি হব পাৰে। ৰক্তাল্পতা(anemia) আৰু ডায়বেটিচ আক্ৰান্ত মহিলাসকলে বগা যোনি স্ৰাব বা লিউকোৰিয়া (leucorrhoea) অনুভব কৰে।কিছু যৌন ৰোগৰ বাবেও যোনি স্ৰাব আৰু গোন্ধযুক্ত স্ৰাৱ হব পাৰে। লিউকোৰিয়া (leucorrhoea) এটি জীবাণু যি ইস্ট সংক্ৰমণৰ কাৰণেও হব পাৰে। ইউটিআই-UTI (মূত্ৰনলীৰ সংক্ৰমণ) শ্বেতপ্ৰদৰ ৰোগৰ এটি কাৰণ হিচাবেও বিবেচিত হয়। শ্ৰোণী অঞ্চল (pelvic region) প্ৰদাহৰ লগত জড়িত কিছু ৰোগৰ বাবেও লিউকোৰিয়া (leucorrhoea) হব পাৰে।\nব্যক্তিগত স্বাস্থ্যকৰনৰ অভাৱৰ কাৰনে- Leucorrhea Due to Poor Hygiene in Assamese\nযোনীৰ স্বচ্ছতাৰ অভাৱৰ কাৰণে লিউকোৰিয়া (leucorrhoea) যোনি সংক্ৰমণৰ কাৰণ হব পাৰে৷ নিয়মিত অন্তৰ্বাসৰ পৰিবৰ্তন নকৰা, ঋতুস্ৰাৱৰ সময় অনুপযুক্ত স্বাস্থ্যবিধি আৰু অতিৰিক্ত ঘাম ইত্যাদি শ্বেতস্ৰাৱৰ কাৰণ হব পাৰে। গাত লিপিট খাই থকা আৰু চিন্থেটিক উপকৰণ তৈয়াৰী পোচাক পৰিধান কৰিলেও শ্বেতপ্ৰদৰ ৰোগ হব পাৰে।\nমনত ৰাখিব যে, লিউকোৰিয়া (leucorrhoea)ত আক্ৰান্ত মহিলাৰ পৰা আন এগৰাকী সুস্থ মহিলালৈও এই ৰোগ বিয়পিব পাৰে।\nমনত ৰাখিব যে, লিউকোৰিয়া (leucorrhoea)ত আক্ৰান্ত মহিলাৰ পৰা আন এগৰাকী সুস্থ মহিলালৈও এই ৰোগ বিয়পিব পাৰে। এনে হোৱাৰ সম্ভাৱনা থাকে যেতিয়া এগৰাকীৰ প্ৰসাধন সামগ্ৰী বা অন্য মহিলাৰ লগত নিজৰ ব্যক্তিগত পোচাক বিনিময় কৰা হয়। ইয়াৰ উপৰি, অস্বাস্থ্যকৰ বাথৰুম বা (মহিলাৰ)ৰাজহুৱা শৌচালয় আদিৰ পৰাও এনে ৰোগ বিয়পিব পাৰে৷ যোনি অঞ্চলৰ আঘাতৰ কাৰণেও লিউকোৰিয়া (leucorrhoea) হব পাৰে। এয়াও সম্ভব যে, কিছু গৰ্ভনিৰোধক টেবলেটে যোনিত জ্বলাপুৰা সৃষ্টি কৰিব পাৰে। ক্ৰিম, চাবোন আদিৰ বাবেও যোনিৰ পিএইচ (pH balance) ৰ ভাৰসাম্য ব্যাহত কৰিব পাৰে।\nহৰমনৰ পৰিবৰ্তনসমূহো শ্বেতপ্ৰদৰ হোৱাৰ কাৰণ – Hormonal Changes Causes Leukorrhea in Assamese\nহৰমনৰ পৰিবৰ্তনৰ কাৰণসমূহ বিশেষকৈ গৰ্ভাৱস্থাত হৰমন পৰিবৰ্তনৰ কাৰণে লিউকোৰিয়া (leucorrhoea)য় যোনি স্ৰাৱ হব পাৰে। বয়ঃসন্ধিকালত আপুনি লিউকৰিয়া হোৱা অনুভব কৰিব পাৰে। এয়াও দেখা গৈছে যে, কিছু মহিলাৰ ঋতুচক্ৰ আৰম্ভ হোৱাৰ আগেই শ্বেতপ্ৰদৰ হয়।\nস্বাভাৱিক শ্বেতপ্ৰদৰ বা লিউকোৰিয়া (leucorrhoea) কি? Physiologic leucorrhoea in assamese\n‣ সাধাৰণতে ইস্ট্ৰোজেন হৰমনৰ উদ্দীপনৰ দ্বাৰা সৃষ্ট নিঃসৰণক স্বাভাৱিক শ্বেতপ্ৰদৰ বা লিউকোৰিয়া (leucorrhoea) বোলা হয়।\n‣ এয়া কোনো গুৰুতৰ সমস্যা নহয়, তথাপি যিমান সম্ভৱ সোনকালে সমাধান কৰা ভাল।\n‣ কেতিয়াবা কেতিয়াবা শৰীৰৰ এটি প্ৰাকৃতিক সুৰক্ষা প্ৰক্ৰিয়া, যাৰ বাবে যোনি পিএইচ বৰ্তাই ৰখাৰ লগতে যোনি পেশীসমূহ নমনীয় ৰখাৰ বাবে খুব কম স্ৰাৱ হয়।\n‣ গৰ্ভাৱস্থাত অনেক সময়ত এস্ট্ৰোজেনৰ লগতে যোনি ৰক্তসঞ্চালন বৃদ্ধিৰ কাৰণে স্বাভাৱিক লিউকেমিয়া বা শ্বেতপ্ৰদৰ ৰোগ হোৱা দেখা যায়।\n‣ ইয়াৰ উপৰি, অতিৰিক্ত ব্ৰত ৰখা, অতিৰিক্ত ওজন তোলা, যৌনউত্তেজক ছৱি, অশ্লীল কথোপকথন, ভুল ধৰনেৰে যৌনসংগম, কোনো ৰোগীৰ লগত যৌন মিলন, যোনি অস্বচ্ছতা, কপাৰ টি ব্যৱহাৰৰ কাৰণে, ঘনাই গৰ্ভপাত, অনিয়মিত জীৱনযাপন যেনে ৰাতি সাৰে থকা, অনিয়মিত আহাৰ, ক্ৰোধ, মানসিক চাপ ইত্যাদি বিভিন্ন কাৰণে শ্বেতপ্ৰদৰ বা বগাস্ৰাৱ (white descharge) হব পাৰে৷\nআক্ৰান্ত লিউকোৰিয়া (leucorrhoea) বা শ্বেতপ্ৰদৰ ৰোগ কি? Pathological leucorrhoea in Assamese\n‣ এই ক্ষেত্ৰত মহিলাৰ যোনীৰপৰা বগাস্ৰাৱ (white descharge), হালধীয়া, গোন্ধযুক্ত আৰু ঘন স্ৰাৱ প্ৰচুৰ পৰিমাণে বাহিৰ হয়৷ যোনি শ্লৈষ্মিক ত্বকৰ সংক্ৰমণ, প্ৰদাহ বা অন্য কোনো ৰোগ ইত্যাদিৰ কাৰণে এই স্ৰাৱ ঘটে৷\n‣ নাৰী এই কাৰণে দুৰ্বল হৈ পৰে।\n‣ কেতিয়াবা কেতিয়াবা লাজ বা বাধাজনিত কাৰণে, এই ৰোগ অটি মাৰাত্মক সমস্যা হৈ উঠে আৰু ই নিৰাময় হওতে দীৰ্ঘ সময় লয়৷\nবগাস্ৰাৱ (white descharge) নিঃসৰণ উপৰিও অন্য কিছু লক্ষনো দেখা যায়, যেনে-\n1. যোনিৰ খজুৱতি৷\n2. কঁকাল বিষ৷\n3. তলপেটত বিষ৷\n4. ঘনাই প্ৰেস্ৰাৱ হোৱা৷\n5. মূৰঘূৰণি বা অন্ধকাৰ দেখা৷\n6. দুৰ্বল বোধ কৰা৷\n9. ভোক কম লগা৷\n10. কেলচিয়ামৰ অভাৱ৷\nশ্বেতপ্ৰদৰ / লিউকোৰিয়া (leucorrhoea) চিকিৎসা আৰু প্ৰতিৰোধ কিদৰে কৰিবঃ leucorrhoea treatment in assamese\nশ্বেতপ্ৰদৰ ৰোগৰ চিকিৎসা বাবে পোণপ্ৰথমে যোনীৰ স্বচ্ছতা ৰাখক৷\nপ্ৰতিবাৰ মলমূত্ৰ বিসৰ্জন পিছত বা যৌনসংগমৰ পিছত যোনি পৰিষ্কাৰ পানীৰে ধুৱা উচিত৷\nএটা টাবত কুহুমীয়া গৰম পানী লৈ তাত এক চামুচ বোৰিক পাউডাৰ মিহলাই তাত বহক৷ ইয়াৰ ফলত যৌনাঙ্গ পৰিষ্কাৰ আৰু সংকুচিত হব। নতুবা ফিটকিৰি যুক্ত পানীৰে যোনীমাৰ্গ ধুওক৷ নতুবা V- wash দৰে নিৰাপদ প্ৰডাক্ট ব্যৱহাৰ কৰিব৷\nঘনাই গৰ্ভপাতৰ কাৰণেও শ্বেত লিউকোৰিয়া (leucorrhoea) সংক্ৰমণ ঘটিব পাৰে, সেয়ে অযাচিত গৰ্ভধাৰণৰ বিৰুদ্ধে সতৰ্কতা অবলম্বন কৰক আৰু উপযুক্ত গৰ্ভনিৰোধক ব্যৱস্থা গ্ৰহণ কৰক আৰু এক বা দুটি সন্তান প্ৰসৱৰ পিছত sterilization operation(বন্ধাত্যকৰন) কৰক।\nশ্বেতপ্ৰদৰ ৰোগৰ ক্ষেত্ৰত, দেৰি নকৰি ডাক্তৰৰ লগত আলোচনা কৰি যথাসম্ভব চিকিৎসা কৰক যাতে এই ৰোগ খুব বেছি সংক্ৰমণ নহয়।\nআপোনাৰ যদি ডায়বেটিচ আছে তেন্তে ৰক্তচাপ নিয়ন্ত্ৰণ ৰাখক। কোষ্ঠকাঠিন্য হবলৈ নিদিব৷\nমাহেকীয়াৰ সময়ত প্ৰতি6ঘন্টা মূৰে মূৰে চেনিটেৰি নেপকিন সলনি কৰক৷\nঅনিৰাপদ যৌনতাৰ পৰা বিৰত থাকক৷ কামুক চিন্তাৰপৰা দূৰত থাকক। ভাল সাহিত্য পঢ়ক।\nশ্বেতপ্ৰদৰ ৰোগৰ ঘৰুৱা প্ৰতিকাৰ- Home remedies for leucorrhoea in assamese\n➡ পুষ্টিকৰ আহাৰ গ্ৰহণ কৰক যাতে আপোনাৰ ৰোগ প্ৰতিৰোধ ক্ষমতা বৃদ্ধি পায়। উদাহৰণস্বৰূপে, আপোনাৰ ডায়েটত ৰুটি, দাইল, বাৰ্লি, সেউজীয়া শাকসবজি, চালাদ, ফল, বিট, বিলাহী, গাজৰ, জালুক, শুকান ফল ইত্যাদি অন্তৰ্ভুক্ত কৰক।\n➡ আপোনাৰ ডায়েটত মছলা, তেলত ভজা আহাৰ, প্ৰচুৰ পৰিমানে বেঙেনা, পিয়াজ, আলু, বাহী আহাৰ, অত্যাধিক টেঙাযুক্ত আহাৰ ডায়েটত অন্তৰ্ভুক্ত নকৰিব।\n➡ চাহ, কফি পৰা দূৰত থাকক।\n➡ বাবুলৰ ছাল (Bark of acacia) আৰু অশোকৰ ছাল (bark of ashoka) পানী সিদ্ধ কৰক আৰু সেই পানী ফিল্টাৰ কৰাৰ পিছত সেই পানীত ফিটকিৰি মিহলাই যোনি পৰিষ্কাৰ কৰক।\n➡ ৰাতিপু্ৱা পানী দি এক চতুৰ্থাংশ চামুচ ফিটকিৰি গুঁড়ি মিহলাই ৰাতিপুৱা আৰু গধূলি খালেও লিউকোৰিয়া (leucorrhoea) নিৰাময় হয়।\n➡ গোলাপ ফুলৰ সতেজ পাত মিচিৰি লগত মিহলাই খোৱাৰ পিছত ঠাণ্ডা আৰু মিঠা গাখীৰ খাওক৷ ইয়াৰ ফলত 1 সপ্তাহৰ ভিতৰত লিউকোৰিয়া (leucorrhoea) লগত প্ৰস্ৰাৱত জ্বলন আৰু শৰীৰৰ তাপক হ্ৰাস কৰিব।\n➡ আয়ুৰ্বেদৰ মতে, চাউল ধোৱা পানী লিউকোৰিয়া (leucorrhoea)ৰ বাবে খুব ভাল। ১০ গ্ৰাম নাগকেশৰ লওক, চাউল ধোৱা পানীৰ লগত পিচক আৰু লগত মিচিৰি মিহলাই প্ৰতিদিনে এক কাপকৈ পান কৰক, কিছু দিনৰ ভিতৰত শ্বেতৰোগৰ সমস্যা হ্ৰাস পাব৷\n➡ 1 চামুচ মৌ লগত আধা চা চামুচ আমলখী গুড়ি মিহলাই এক মাহৰ বাবে গ্ৰহন কৰিলে লিউকোৰিয়া (leucorrhoea) পৰা মুক্তি পোৱা যায়।\n➡ সমপৰিমাণৰ জিৰা আৰু মিচিৰি মিহলাই পিচি ৰাখক৷ আৰু ৰাতিপুৱা আৰু সন্ধ্যা এক চামুচকৈ চাউল ধোৱা পানীৰে খাওঁক।\n➡ কল অৱশ্যই গ্ৰহন কৰা উচিত। লাগিলে আপুনি খোৱাৰ পিছত কল খাওক নতুবা গাখীৰৰ লগত কল মিহলাই খাওক বা কলৰ লগত ঘি মিহলাই খাওক। কল ব্যৱহাৰ ফলত লিউকোৰিয়া (leucorrhoea)ত যথেষ্ট সুফল পাব।\n➡ মুলেঠী চূৰ্ণ ৰাতিপুৱা 1 গ্ৰাম মাত্ৰাত কিছুদিন গ্ৰহন কৰক৷\n➡ পিঠি বিষ বা জয়ন্ট বিষৰ বাবে, ত্ৰিফলা গুগুলক ৰাতিপুৱা আৰু সন্ধ্যা পানী সৈতে পান কৰক। আপুনি ডাক্তাৰৰ পৰামৰ্শ লৈ অশোকাৰিষ্ট বা অন্য ঔষধ সেৱন কৰিব পাৰে।\n➡ প্ৰতিদিনে গাজৰ, শাক, বন্ধাকবি আৰু বিট ৰস পান কৰিলে জৰায়ুৰ প্ৰদাহ হ্ৰাস হয় আৰু লিউকোৰিয়া (leucorrhoea) নিৰাময় কৰে। ইয়াৰ উপৰি আপোনাৰ হিমগ্লোবিন বৃদ্ধিত সহায় হয়।\n➡ প্ৰতিদিনে ৰাতিকুৱা কেঁচা ভেন্দী খালেও শ্বেতপ্ৰদৰ ৰোগৰ পৰা আৰোগ্য পোৱা যায়।\n➡ মেথিৰ বীজ বা মেথিৰ লাৰু খালে শ্বেতপ্ৰদৰত স্বস্তি পোৱা যায় আৰু শৰীৰকো মজবুত কৰে। গুড় আৰু মেথীৰ মিশ্ৰন এক এক চামুচ মিহলাই খালেও শ্বেতপ্ৰদৰ ৰোগ উপশম হয়৷\n➡আপোনাৰ দৈনন্দিন জীৱনত যোগ অনুশীলন অন্তৰ্ভুক্ত কৰক৷\nযি মহিলায়ে লাজ সংকোচৰ কাৰণে ডাক্তৰৰ ওচৰলৈ যোৱা নাই তেওঁলোকে লাজ ভয় পৰিহাৰ কৰক আৰু অনতি পলমে চিকিৎসকৰ ওচৰলৈ গৈ নিৰাময়ৰ ব্যৱস্থা গ্ৰহন কৰক৷ লগতে উপযুক্ত ডায়েট, সঠিক ব্যায়াম, যোগ-ব্যায়াম, শাৰীৰিক স্বাস্থ্যবিধি লগতে প্ৰয়োজনীয় ঘৰুৱা প্ৰতিকাৰ জৰিয়তে চিকিৎসা কৰি শ্বেতপ্ৰদৰ ৰোগৰ পৰা আৰোগ্য লাভ কৰাৰ চেষ্টা কৰক৷\nআশাঁ কৰো উপৰোক্ত শ্বেতপ্ৰদৰ সম্পৰ্কীয় লিখনীৰ পৰা আপোনালোক উপকৃত হল৷ যদিহে ভাল পালে পঢ়ি উপৰোক্ত লিখনিটো Share, like নতুবা comment কৰি আগন্তুক দিনত ন ন লিখনি আপোনালোকলৈ লৈ আহিবলৈ উৎসাহিত কৰে যেন৷\n← হতাশা বা ডিপ্ৰেছন হলে নতুবা বাচি থাকিবৰ বাবে কি কৰিব? জানো আঁহক কেইটিমান আয়ুৰ্বেদিক উপায়…Depression causes, symptoms and remedies\nবাত দোষৰ ভাৰসাম্যহীনতাৰ বাবে আপুনি বেমাৰত পৰিছে নি? কিদৰে কৰিব বাত দোষ নিয়ন্ত্ৰণ? How to balance your Vata dosha? in assamese →\n13/11/2020 02/05/2021 Mitali Saikia 0\nঘৰুৱা প্ৰতিকাৰেৰে কোষ্ঠকাঠিন্য নিৰাময়- Constipation Home Remedies In Assamese\n09/03/2021 08/04/2021 Mitali Saikia 0\nকেলচিয়ামৰ অভাৱ হলে কি কৰিব- Calcium Defficiency In Assamese\n03/09/2020 08/02/2021 Mitali Saikia 0\n2 thoughts on “লিউকোৰিয়া/ বগাস্ৰাৱ / শ্বেতপ্ৰদৰ ৰোগ কিয় হয়- কিছু ঘৰুৱা প্ৰতিকাৰ আৰু সাৱধানতা-Leucorrhea/ white descharge in assamese”\n25/04/2021 at 5:44 pm\nMitali SaikiaPost author\n02/05/2021 at 4:10 pm\nকলেষ্টৰেল - Cholesterol হাৰ্টৰ সমস্যা-Heart disease\n05/05/2021 05/05/2021 Dr. Nayanjyoti Hazarika 1\nউচ্চ মাত্ৰাত চৰ্বিযুক্ত খাদ্যৰ গ্ৰহণে আপোনাৰ ৰক্তত LDL কলেষ্টৰেল মাত্ৰা বঢ়ায়(cholesterol level high) তোলে। ইয়াক উচ্চ কলেষ্টৰেল, হাইপাৰকলেস্টেৰোলিয়া (hypercholesterolemia) বা হাইপাৰলিপিডেমিয়া (hyperlipidemia) বোলা হয়। যেতিয়া এলডিএল কলেষ্টৰেল মাত্ৰা খুব বেছি হয় বা এইচডিএল কলেষ্টৰেল মাত্ৰা খুব কম হয়, তেতিয়া ৰক্তনলীত ফেট জমা হবলৈ আৰম্ভ কৰে। এনেদৰে জমাহোৱা ফেট আপোনাৰ ধমনীত পৰ্যাপ্ত পৰিমানে ৰক্তৰ প্ৰবাহত জটিলতা সৃষ্টি কৰি তোলে। ই আপোনাৰ দেহত বিশেষকৈ আপোনাৰ হৃদয় আৰু মস্তিষ্কত সমস্যা সৃষ্টি কৰিব পাৰে আৰু ই মাৰাত্মকো হব পাৰে। সকলো বয়সৰ লোকৰে উচ্চ কলেষ্টৰেল( cholesterol high) থাকিব পাৰে। হাৰ্ট এটেক, স্ট্ৰোক, এথেৰোস্ক্লেৰোচিচ আৰু পেৰিফেৰাল আৰ্টাৰি ডিজিজ (atherosclerosis, peripheral artery disease) তৈয়াৰি কৰিব পাৰে ৷\n04/05/2021 05/05/2021 Mitali Saikia 0\n26/04/2021 26/04/2021 Mitali Saikia 0\n22/04/2021 23/04/2021 Mitali Saikia 0


History Quiz Archives - Growhills Publishing\nTag Archives: History Quiz\nঅসম বুৰঞ্জী তথ্য। Assam History Data\nঅসম বুৰঞ্জী তথ্য প্রঃ ‘বুৰঞ্জী’ শব্দৰ অৰ্থ কি ? উঃ নজনা কথাৰ ভঁৰাল। প্রঃ কুৰুক্ষেত্র যুদ্ধত অংশ গ্ৰহণ কৰা প্রাগজ্যোতিষপুৰৰ ৰজাজন কোন আছিল ? উঃ ভগদত্ত । প্রঃ কামৰূপ ৰাজ্যত বৰ্মণ বংশৰ প্রতিষ্ঠাতা কোন ? উঃ পুষ্য বৰ্মণ। প্রঃ বৰ্মণ বংশৰ শ্রেষ্ঠ ৰজাজন কোন আছিল ? উঃ ভাস্কৰ বৰ্মণ। প্রঃ যোগিনীতন্ত্ৰ মতে পুৰণি কামৰূপ ৰাজ্য কেই ভাগত বিভক্ত আছিল ? উঃ ৪ ভাগত। প্রঃ কিমান চনত ভাস্কৰ বৰ্মণ প্রাগজ্যোতিষ […]


Check out my new video 👇এই ভিডিঅটো টুলটুল কুটুমৰ ইউটিউব চেনেল TULTUL KUTUM AXOM LIVE নামৰ YouTube চেনেলটোত এইমাত্ৰ আপলোড কৰা হৈছে। অনুগ্ৰহ কৰি তলৰ লিংকত টিপি ভিডিঅটো চাওঁক আৰু চেনেলটো #SUBSCRIBE কৰক। ধন্যবাদ – Tultul Kutum\nMarch 4, 2019 Tultul KutumLeaveaComment on Check out my new video 👇এই ভিডিঅটো টুলটুল কুটুমৰ ইউটিউব চেনেল TULTUL KUTUM AXOM LIVE নামৰ YouTube চেনেলটোত এইমাত্ৰ আপলোড কৰা হৈছে। অনুগ্ৰহ কৰি তলৰ লিংকত টিপি ভিডিঅটো চাওঁক আৰু চেনেলটো #SUBSCRIBE কৰক। ধন্যবাদ\nএইখন অসমতে অসম চৰকাৰৰ সমান্তৰালকৈ চলি আছে আৰু এখন চৰকাৰ।। কিন্তু কত?\nNews video clip of TV Channel.\nMore info @ https://www.youtube.com/watch?v=BEG3Cbzl-tc&feature=youtu.be\nMarch 04, 2019 at 06:31PM


গণিতৰ মোৎজাৰ্ট টেৰেন্স টাও - Gonit Sora\n30 Sep গণিতৰ মোৎজাৰ্ট : টেৰেন্স টাও\nPosted at 23:55h in Articles, Assamese, Biography, Interviews by Gonit Sora\nশ্ৰেণীকোঠা বা কোনো সভাকক্ষত শিক্ষকসকলে কেইবাশ বছৰ আগৰ কোনো গণিতজ্ঞৰ (বা বিজ্ঞানীৰ) বিষয়ে বক্তৃতা দি থাকিলে- সেই গণিতজ্ঞজনৰ প্ৰতিভা, তেওঁ দেখুৱাই দিয়া পদ্ধতিবোৰ কেনেকৈ আজি পৰ্যন্ত ব্যৱহাৰ হৈ আহিছে, হাজাৰ বছৰৰ পাছতো সেইবোৰ কিয় প্ৰয়োজন হৈ থাকিব, তেতিয়াও সেই পদ্ধতিবোৰ পাহৰি গ’লে অধ্যয়ন কেনেকৈ সীমাবদ্ধ হৈ পৰিব আৰু গণিতজ্ঞজনকো হাজাৰ বছৰলৈকে সকলোৱে যে মনত ৰাখিব লাগিব আদিবোৰ কথা কৈ থকা অৱস্থাত বহুতো ছাত্ৰ-ছাত্ৰীৰ মনলৈ প্ৰায়ে এটা প্ৰশ্ন আহে। সেই প্ৰশ্নটো হ’ল- এশ বছৰ বা তাৰ আগৰ কোনো গণিতজ্ঞৰ বিষয়ে আমি সহজেই শুনিবলৈ পাওঁ, কিন্তু বৰ্তমান জীয়াই থকা আৰু অধ্যয়নত ব্যস্ত হৈ থকা এনে বহুতো গণিতজ্ঞ আছে যাক মহান গণিতজ্ঞ হিচাপে সদায় মনত ৰখা হ’ব আৰু যাৰ অধ্যয়নৰ বিষয়ে এশ বছৰৰ পাছত সকলোৱেই বক্তৃতা দিবলৈ আৰম্ভ কৰিব তেনেকুৱা এজন গণিতজ্ঞৰ বিষয়ে বৰ্তমানেই কোনোবাই ক’ব পাৰিবনে?\nএই প্ৰশ্নটোৰ উত্তৰ হিচাপে আমি একেষাৰে ক’ব পৰা এজন গণিতজ্ঞৰ নাম হ’ল টেৰেন্স টাও। কিন্তু তেখেতৰ বয়স বৰ্তমান মাথোঁ ছয়ত্ৰিশ বছৰ। আনহাতে আজিৰ পৰা পাঁচ বছৰ আগতেই, অৰ্থাৎ ২০০৬ চনত International Congress of Mathematicians ত একত্ৰিশ বছৰ বয়সতে তেখেতক ফিল্ডছ মেডেল প্ৰদান কৰা হৈছিল। সেই সন্মিলনত তেখেতে আগবঢ়োৱা চেমিনাৰৰ আগমুহূৰ্তত সভাকক্ষত তেখেতক পৰিচয় কৰাই দি তেতিয়া বিয়াল্লিশ বছৰীয়া আৰু ১৯৯৮ চনত ফিল্ডছ মেডেল লাভ কৰা আন এজন প্ৰখ্যাত গণিতজ্ঞ টিমোথি গওয়াৰ্চে কৈছিল- “টেৰেন্স টাওক পৰিচয় কৰাই দিবলৈ পোৱাটো মোৰ বাবে পৰম সন্মানৰ বিষয়…… মই ভাবো, টাও কেৱল এজন মহান গণিতজ্ঞই নহয়, তেখেত হ’ল এক গাণিতিক পৰিঘটনা……”\nএজন একত্ৰিশ বছৰীয়া মানুহে জীৱন্ত কালতে ইয়াতকৈ আৰু কিমান বেছি স্বীকৃতি লাভ কৰিব পাৰে! কিন্তু টেৰেন্স টাও যেন এই সমূহ স্বীকৃতিৰো উৰ্দ্ধত। তেখেতৰ অধ্যয়নৰ পৰিসৰৰ বিষয়ে বৰ্ণনা দিবলৈয়ো প্ৰখ্যাত, বিচক্ষণ গণিতজ্ঞসকলো থমকি ৰ’ব লগা হয়। বৰ্তমানলৈকে তেখেতৰ প্ৰকাশিত গৱেষণা-পত্ৰৰ সংখ্যা প্ৰায় দুশখন, গণিতৰ প্ৰায় আঠটা বিভাগত তেখেতৰ অধ্যয়ন বিস্তৃত (harmonic analysis, partial differential equations, geometric combinatorics, arithmetic combinatorics, analytic number theory, compressed sensing, algebraic combinatorics আদি), তেখেতৰ প্ৰকাশিত গ্ৰন্থৰ সংখ্যা সাতখন আৰু কেইবাখনো গৱেষণা প্ৰত্ৰিকাৰ সম্পাদনাৰ লগত তেখেত বৰ্তমান জড়িত। ইতিমধ্যে ৰয়েল চচাইটিৰ সদস্য হিচাপে নিৰ্বাচিত হোৱাৰ উপৰিও তেৰটা প্ৰখ্যাত বঁটা তেখেতে লাভ কৰিছে, যিসমূহৰ এটা লাভ কৰাটোও এজন প্ৰতিভাবান মানুহৰ সৰ্বোচ্চ স্বীকৃতি হ’ব পাৰে। বৰ্তমান তেখেত কৰ্মৰত কেলিফৰ্নিয়া বিশ্ববিদ্যালয়, লছ এঞ্জেলছৰে এজন অধ্যাপকে মন্তব্য কৰিছিল যে- “The way he crosses areas would be like the best heart surgeon also being exceptional in brain surgery.” “গণিত চ’ৰাত” ইতিমধ্যে দিয়া প্ৰখ্যাত গাণিতিক ব্লগৰ তালিকাখনৰ একেবাৰে ওপৰত থকা তেখেতৰ ব্লগটো যদি এক মাহ কোনোবাই চাই তেন্তে সহজেই বুজিব পাৰিব যে সেই ব্লগটোৰ প্ৰতিটো লেখা প্ৰকাশৰ লগে লগেই অন্ততঃ কিছু বুজিব পৰাজনো কিমান প্ৰতিভাবান গণিতজ্ঞ হ’ব লাগিব! কিন্তু সেইটো তেখেতৰ এটা ব্লগহে, তাৰ উপৰিও তেখেতৰ আন কৰ্মবোৰ আছেই!\nটেৰেন্স টাৱে শৈষৱৰে পৰা তীক্ষ্ণতাৰ পৰিচয় দিছিল। আন্ত:ৰাষ্ট্ৰীয় গণিত অলিম্পিয়াডত ১০ বছৰ বয়সত ব্ৰঞ্জৰ পদক, ১১ বছৰ বয়সত ৰূপৰ পদক আৰু ১২ বছৰ বয়সত স্বৰ্ণ পদক লাভ কৰিছিল। তেখেতেই হ’ল আটাইতকৈ কম বয়সত আন্ত:ৰাষ্ট্ৰীয় গণিত অলিম্পিয়াডত অংশগ্ৰহণ কৰা ছাত্ৰ আৰু ১৩ বছৰ তলত স্বৰ্ণ পদক লাভ কৰা একমাত্ৰ ছাত্ৰ। আনহাতে সোতৰ বছৰ বয়সত তেখেতে স্নাতকোত্তৰ ডিগ্ৰী আৰু একৈশ বছৰ বয়সত ডক্টৰেট ডিগ্ৰী লাভ কৰে। বৰ্তমান তেখেতক কোৱা হয়- “supreme problem-solver”।\nমোৎজাৰ্ট, যিজন ব্যক্তিৰ পৰা বোলে সংগীত নিগৰি বৈ আহিছিল, ঠিক তেনেদৰেই কোৱা হয়- টেৰেন্স টাওৰ পৰা নিৰৱচ্ছিন্নে গণিত বৈ আহিছে। তেখেতক কোৱা হয় “গণিতৰ মোৎজাৰ্ট” বুলি। কিন্তু এটা গুৰুত্বপূৰ্ণ কথা হ’ল অসামান্য প্ৰতিভাৰ অধিকাৰী হ’লেও তেখেতো মানুহেই। গতিকে, তেখেতৰ কৰ্মশৈলী, চিন্তাধাৰা প্ৰকাশৰ প্ৰণালী, কোনো অৱস্থা বা ঘটনাৰ প্ৰতি তেখেতৰ দৃষ্টিভংগী আদি কেনেধৰণৰ? এইসমূহৰ প্ৰতি সামান্য চকু দিলেই দেখা যায় যে তেখেত হ’ল যিকোনো বিষয়ৰ ছাত্ৰ-ছাত্ৰী বা যিকোনো ব্যক্তিৰ বাবেই হ’ব পাৰে প্ৰেৰণাৰ এক উৎস।\nCogito.org নামৰ শিক্ষামূলক ৱেৱচাইটটোৱে চাৰি বছৰ আগতে লোৱা তেখেতৰ এটা সক্ষাৎকাৰে বহুতো প্ৰেৰণাদায়ক কথা প্ৰকাশ কৰে। সেই সাক্ষাৎকাৰটোৰ ভাৱানুবাদ ইয়াত আগবঢ়োৱা হ’ল। আমাৰ অনুৰোধ ৰক্ষা কৰি সেই সাক্ষাৎকাৰটোৰ ভাৱানুবাদ তেজপুৰ বিশ্ববিদ্যালয়ৰ গণিত বিজ্ঞান বিভাগৰ প্ৰাক্তন ছাত্ৰী অৰ্চনা মেনা আৰু বৰ্তমানৰ ছাত্ৰ ধ্ৰুৱ জ্যোতি ওজাই পৃঠকে পৃঠকে আগ বঢ়াইছিল। তেওঁলোক দুয়োজনকে ধন্যবাদ জনালো।\n(১) যেতিয়া আপুনি আঠ বছৰমানৰ আছিল তেতিয়া কেনে ধৰণৰ অংক কৰিছিল?\nউ:- মই ভাবো তেতিয়া মই সেই সময়ৰ অষ্ট্ৰেলিয়াৰ একাদশ বা দ্বাদশ শ্ৰেণীৰ এজন ছাত্ৰই কৰিবলগীয়া হোৱা অংক, যিবোৰ প্ৰ্ৰধানত: উচ্চ মাধ্যমিক বীজগণিত (যেনে দ্বিঘাত সমীকৰণৰ সমাধান ইত্যাদি) স্তৰৰ আছিল তেনেবোৰ অংক কৰিছিলো। কিন্তু বাকী বিষয়বোৰত মোৰ জ্ঞান আঠ বছৰীয়া ল’ৰা এজনৰ সমানেই আছিল।\n(২) আপুনি যেতিয়া উচ্চ মাধ্যমিক বিদ্যালয়ত আছিল তেতিয়া কেনে ধৰণৰ অংকই আপোনাক আকৰ্ষিত কৰিছিল অৰু কিয় কৰিছিল?\nউ:- মই অংকৰ সাথঁৰ, মানে সৰু সৰু সমস্যাবোৰ যিবোৰ সমাধান কৰিবলৈ কিছুমান সৰু কৌশলৰ প্ৰয়োজন হয় তেনেবোৰ কৰি বৰ ভাল পাইছিলো। প্ৰকৃততে সেইবোৰকে মই আচল গণিত বুলি ভাবিছিলো। (আৰু এইবোৰ আছিল উচ্চ মাধ্যমিক স্তৰত মই অংশ লোৱা প্ৰতিযোগিতাবোৰত সমাধান কৰিবলগীয়া আংক।) কিন্তু কলেজত অধ্যয়ন কৰিবলৈ যোৱাৰ পিছত মই এইটো উপলব্ধি কৰিলো যে গণিত কেৱল কিছুমান কৃত্ৰিম সাথঁৰ নহয়, ই হ’ল বাস্তৱ জীৱনৰ কিছুমান সমস্যাৰ (যেনে পদাৰ্থ বিজ্ঞান, জীৱ বিজ্ঞান, বিত্তীয়-ব্যৱস্থাপনা আদি ক্ষেত্ৰৰ) লগতে বিভিন্ন ধৰণৰ পৰিস্থিতিৰ আৰ্হি, আৱস্থা আদিৰ অধ্যয়ন কৰা।\n(৩) গণিতৰ বাহিৰে আনবোৰ বিষয় যেনে লিখা, পঢ়া, বুৰঞ্জী আদিত আপোনাৰ ৰাপ আছিলনে?\nউ:- ওহো, মুঠেই নাছিল। মই ভাবো সৃষ্টিশীল লিখা-মেলা মোৰ আটাইতকৈ দুবৰ্লতম দিশ সমূহৰ অন্যতম আছিল। মই সম্পূৰ্ণৰূপে প্ৰণালীবদ্ধ বিষয়বোৰৰ (ধৰক গণিত বা বিজ্ঞানৰ) প্ৰতি আকৃষ্ট আছিলো আৰু যেতিয়া মোক “তোমাৰ জীৱনত ঘটা কিছুমান ঘটনা লিখা” আদি ধৰণৰ প্ৰ্ৰশ্নবোৰ দিয়ে তেতিয়া মই বিবুধিত পৰিছিলো। বুৰঞ্জী সাধাৰণতে সাঁধুৰ নিচিনা লাগিছিল বাবে মই পছন্দ কৰিছিলো। পদাৰ্থ বিজ্ঞান মোৰ ভাল লাগিছিল কিন্তু ৰসায়ন বিজ্ঞান, বিশেষকৈ জৈৱ ৰসায়ন মোৰ মুঠেই হজম নহৈছিল। কাৰণ তাত বহুবোৰ সৰু সৰু কথা মুখষ্ঠ ৰাখিব লগা হয়। (গণিততো কিছুমান সূত্ৰ মনত ৰাখিবলগীয়া হয়, কিন্তু ইয়াত অন্তত: কিছুমান সুত্ৰ আপুনি প্ৰ্ৰাথমিক সুত্ৰটোৰ পৰা উলিয়াই লব পাৰে। কিন্তু ধৰক, বিউটেনৰ ধৰ্ম আদি ব্যাখ্যা কৰিবলৈ কিদৰে প্ৰাথমিক সুত্ৰসমূহ প্ৰ্ৰয়োগ কৰিব লাগে সেইটো মই বুজি পোৱা নাছিলো।)\n(৪) স্কুলীয়া জীৱনত আপুনি কেনেধৰণৰ গ্ৰীষ্মকালীন কাৰ্যসূচীত অংশগ্ৰহণ কৰিছিল?\nউ:- মই International Mathematics Olympiad ৰ বাবে প্ৰ্ৰশিক্ষণ শিবিৰলৈ গৈছিলো। ইয়াৰ উপৰি মই সাগৰৰ পাৰলৈ যোৱা, কম্পিউটাৰ গেম খেলা, আদিৰ দৰে আমেজ থকা কামবোৰ কৰিছিলো।\n(৫) International Mathematics Olympiad ত আপোনাৰ অসামান্য সফলতাসমূহ আপোনাৰ পুংখানুপুংখ আৰু পৰিশ্ৰমী অধ্যয়নৰ ফল নে আপোনাৰ অবিশ্বাস্য গাণিতিক দক্ষতাৰ ফলশ্ৰুতি বুলি আপুনি ভাবে?\nউ:- এইটো এটা আমোদজনক প্ৰ্ৰশ্ন। মই যেতিয়া অলিম্পিয়াডত অংশগ্ৰহণ কৰিছিলো, বহুতো দেশৰ প্ৰতিনিধিসকলে কোনো বিশেষ প্ৰ্ৰশিক্ষণ নোলোৱাকৈয়ে অথবা সাধাৰণ প্ৰস্তুতি সম্পূৰ্ণ কৰিয়েই অংশগ্ৰহণ কৰিছিল। তথাপি মেধাবী প্ৰতিযোগীসকলে সেই সাধাৰণ প্ৰস্তুতিৰেই যথেষ্ট ভাল প্ৰতিদ্বন্দ্বিতা আগবঢ়াইছিল। কিন্তু বৰ্তমান সময়ত অলিম্পিয়াডৰ প্ৰশিক্ষণবোৰ যথেষ্ট প্ৰণালীবদ্ধ (যেনে সম্পূৰ্ণ এটা দিন এক ধৰণৰ সমস্যাবোৰৰ ওপৰত প্ৰ্ৰশিক্ষণ আগবঢ়োৱা হয় বা বিগত বৰ্ষবোৰৰ অলিম্পিয়াডত অহা সমস্যাসমূহৰ ওপৰত আলোচনা কৰা হয়), আৰু মই ভাবো আজিকালি প্ৰতিদ্বন্দ্বিতাত টিকি থাকিবলৈ অতি পুংখানুপুংখ অধ্যয়নৰ আৱশ্যক হয়।\nগণিতৰ গৱেষণা কাৰ্য্যৰ সম্পৰ্কে মই দৃঢ়ভাবে ক’ব বিচাৰো যে এইক্ষেত্ৰত সহজাত দক্ষতাতকৈ কঠোৰ পৰিশ্ৰ্ৰম, অভিজ্ঞতা আৰু অনুসন্ধিৎসাহে অতিশয় প্ৰয়োজনীয়। গৱেষণা স্তৰৰ এটা সমস্যা সমাধান কৰাটো ঠিক থিয় পাহাৰ বগোৱাৰ দৰেই; যদি আপুনি খালী হাতেৰে কামটো কৰিব বিচাৰে তেন্তে আপুনি যিমানেই শক্তিশালী আৰু সক্ৰিয় নহওক কিয় আপোনাৰ ব্যৰ্থতা অৱশ্যম্ভাৱী। ইয়াৰ সলনি যদি আপুনি উপযুক্ত সঁজুলী ব্যৱহাৰ কৰে আৰু পূৰ্বসুৰীসকলে বগাবলৈ ব্যৱহাৰ কৰা পদ্ধতিসমূহ, তেওঁলোকে সমুখীন হোৱা বাধা আৰু কোনটো পথ তোওঁলোকৰ বাবে সহজ হৈছিল- এইসমূহ অধ্যয়ন কৰে তেন্তে সফলতা আপুনি অধিক সহজতে লাভ কৰিব।\n(৬) আপুনি আপোনাৰ সমসাময়িক সকলৰ সকলোতকৈ আগবঢ়া। আপুনি কেনেধৰণৰ শিক্ষা গ্ৰ্ৰহণ কৰিছিল?\nউ:- চমুকৈ ক’বলৈ হ’লে মই এজন চৰকাৰী বিদ্যালয়ৰে ছাত্ৰ আছিলো, কিন্তু এক ত্বৰান্বিত পৃঠক বেগেৰে আগবাঢ়িছিলো। সেইবাবে কিছুমান শ্ৰেণীত, যেনে গণিত আৰু পদাৰ্থবিজ্ঞানত উচ্চ শ্ৰেণী গ্ৰহণ কৰিছিলো।\n(৭) সেইবিলাক ছাত্ৰ-ছাত্ৰী যিবিলাক গণিতত চোকা কিন্তু বিদ্যালয়সমুহে তেওঁলোকক আগবাঢ়ি যোৱাৰ উপযুক্ত সুযোগ আৰু অনুমোদন দিব নোৱাৰাৰ পৰিপ্ৰেক্ষিতত আগবাঢ়িব পৰা নাই তেওঁলোকক আপুনি কি পৰামৰ্শ দিব? তেওঁলোক কেনেদৰে আগবঢ়া উচিত?\nউ:- যদি ত্বৰান্বিত বা বিশেষ গণিত শিক্ষা পাব পৰা সুবিধা পোৱা নাযায়, তেনেহ’লেও আন বহুতো উৎস আছে- বজাৰত আজিকালি বহুতো উচ্চমানবিশিষ্ট গণিতৰ কিতাপ পোৱা যায় (Mathematical Association of America ৰ এনে উন্নত এক বৃহৎ সংখ্যক প্ৰকাশিত গ্ৰন্থ আছে), তাৰোপৰি ইণ্টাৰনেট, প্ৰতিযোগিতাসমূহ, গণিত ক্লাবসমূহ, গণিতৰ ভাল শিক্ষকসকল। মই নিজে সপ্তাহান্তিকত এজন অৱসৰপ্ৰ্ৰাপ্ত গণিতৰ অধ্যাপকক লগ কৰি তেওঁৰ লগত গণিত সম্পৰ্কীয় আলোচনা কৰাৰ সৌভাগ্য লাভ কৰিছিলো। স্থানীয় বিশ্ববিদ্যালয়ৰ গণিত বিভাগৰ কোনো ব্যক্তিয়েও এইবোৰ ক্ষেত্ৰত পৰামৰ্শ আগবঢ়াব পাৰে।\n(৮) গণিতৰ কোন কোন আলোচনী বা গবেষণা-পত্ৰিকা হাইস্কুলীয়া ছাত্ৰ-ছাত্ৰীৰ বাবে উপযোগী বুলি আপুনি ভাবে?\nউ:- হাইস্কুলীয়া ছাত্ৰ-ছাত্ৰীসমূহক লক্ষ্য কৰি উলিওৱা উচ্চমানবিশিষ্ট গণিতৰ আলোচনী মোৰ চকুত পৰা নাই। American Mathematical Monthly ক এইক্ষেত্ৰত উল্লেখ কৰিব পাৰি, কিন্তু ইয়াৰ লিখনিসমূহ স্নাতক মহলাৰ ছাত্ৰ-ছাত্ৰীসকলৰ বাবেহে বেছি উপযোগী যেন বোধ হয়। কিন্তু আলোচনীতকৈ, হাইস্কুলীয়া ছাত্ৰ-ছাত্ৰীসকলৰ উদ্দেশ্যে লিখা বহুতো ভাল কিতাপ বৰ্তমান বজাৰত পোৱা যায় (ধৰক, সংখ্যা-প্ৰণালী, জ্যামিতি(non-Euclidean), প্ৰথমিক সংখ্যা-তত্ব আদি সম্পৰ্কীয় ব্যাখ্যা থকা কিতাপসমূহ)।\n(৯) আপুনি আপোনাৰ গৱেষণালব্ধ ফলসমূহ অন্যান্য ক্ষেত্ৰ সমূহত প্ৰ্ৰয়োগ কৰা দেখিছেনে? যদি দেখিছে তেন্তে কেনেধৰণৰ বিশেষ ব্যৱহাৰ আপোনাৰ প্ৰিয়?\nউ:- মই প্ৰ্ৰায় দহ বছৰ গণিতৰ বিশুদ্ধ ভাগটোৰ বিভিন্ন ক্ষেত্ৰত গৱেষণা কৰিছো, গতিকে বেছিভাগ গৱেষণা ভবিষ্যতৰ বিভিন্ন উদ্ভাৱনী কাৰ্য্যত ব্যৱহাৰ হ’ব বুলি আশা কৰিব পাৰি। কিন্তু মোৰ এটা বিশেষ উদ্ভাৱনৰ ব্যৱহাৰ দেখি মই আনন্দ অনুভব কৰো। I helped work out the mathematics of “compressed sensing” — which allowsameasuring device (such asacamera) to takeamedium-resolution picture (e.g.a100KB image) using onlyamoderate number of measurements (e.g. using 300,000 pixels of measurements), as opposed to the traditional approach of takingamassive number of measurements (e.g.5million pixels) and then compressing all that data intoasmaller file (e.g.aJPEG file). This type of approach to measurement may be useful for some future applications such as sensor networks, where for reasons of power consumption, one doesn’t want to make too many measurements. There are already some prototype “single pixel cameras” based on this algorithm, and hopefully these sorts of devices will get deployed in the “real world” inafew years.\n(১০) কিহে আপোনাক সবাটোতকৈ বেছি অনুপ্ৰাণিত কৰে? নিজক বাদ দি আন কোনে আপোনাক সহযোগ কৰিছে?\nউ:- মই ভাবো কেনেদৰে বস্তুবোৰে কাম কৰে- বিশেষকৈ সাধাৰণ গণিত এটাৰ আঁৰত থকা কৌশলখিনিৰ বিষয়ে জনাৰ সুতীব্ৰ্ৰ ইচ্ছাই মোৰ অনুপ্ৰেৰণাৰ মূল উৎস। উদাহৰণস্বৰূপে twin prime conjecture: য’ত আমি ভাবো যে 11 আৰু 13 ৰ দৰে অসীমসংখ্যক মৌলিক সংখ্যাৰ যোৰ আছে যিবোৰৰ পাৰ্থক্য 2। এই সমস্যাটো বৰ্ণনা কৰাটো সহজ আৰু আমি মৌলিক সংখ্যা কি তাকো জানো, তথাপি সংখ্যাতত্বৰ বহু শতিকাজোৰা বিকাশৰ পাছতো আজিলৈকে আমি ইয়াৰ প্ৰমাণ দিব পৰা হোৱা নাই। যেতিয়া মই কোনো এটা সমস্যা দেখা পাও তেতিয়া সমস্যাটোৰ বিষয়ে মোৰ মনতে এখন চিত্ৰ আঁকি লও আৰু সমস্যাটোৰ ওপৰত মোৰ বোধগম্যতা বৃদ্ধি কৰিবলৈ যত্ন কৰোঁ।\nকোনে মোক অধিক সহযোগ কৰিছিল তাৰ উত্তৰ উজু- মোৰ মা-দেউতা, তেওঁলোক মোৰ বাবে প্ৰয়োজনীয় শিক্ষা প্ৰদানৰ প্ৰতি সতৰ্ক আছিল। তাৰ পাছতে মোৰ শিক্ষকসকল (প্ৰাক-স্নাতক আৰু স্নাতক শ্ৰেণীৰ শিক্ষকসকল আৰু ওপৰত কৈ অহা অধ্যাপকজনলৈকে), যিসকলে মোক প্ৰকৃততে গণিত কি আৰু কেনেদৰে এজন ভাল গণিতজ্ঞ হ’ব পাৰি সেই শিক্ষা প্ৰদান কৰিছিল।\n(১১) আপোনাৰ গৱেষণা বতৰ্মান কেনে বিষয়ৰ লগত জড়িত?\nউ:- মই বিভিন্ন ক্ষেত্ৰৰ গৱেষণাত ব্ৰতী হৈ আছো, বতৰ্মান মই মোৰ গৱেষণাৰ এক তৃতীয়াংশ সময় মৌলিক সংখ্যাসমূহৰ (বা অন্য সংহতিসমূহৰ) গঠনৰ (যেনে সমান্তৰ প্ৰ্ৰ্ৰ্ৰগতিৰ) আৰ্হি নিৰ্ণয়ৰ কামত খটুৱাই আছো, আৰু অন্য এক তৃতীয়াংশ সময় বিভিন্ন তৰংগৰ (জল তৰংগ, শব্দ তৰংগ, বিদ্যুৎ-চুম্বকীয় তৰংগৰ) চৰিত্ৰসমূহ অধ্যয়নৰ কামত খটুৱাইছো, ইয়াত আংশিক অৱকলনীয় সমীকৰণৰ অধ্যয়ন জড়িত আছে। বাকী এক তৃতীয়াংশ সময়খিনি মই আন্য সকলোধৰণৰ কামত ব্যৱহাৰ কৰোঁ, উদাহৰণস্বৰুপে মই বহুত সময় গণিতৰ নতুন শাখাসমূহৰ বিষয়ে জ্ঞান আহৰণ কৰাত ব্যয় কৰো, (ই এটা বিশাল বিষয়, বৰ্তমান যি অধ্যয়ন চলি আছে তাৰ এটা অতি সামান্য অংশহে মই জানো)।\n(১২) মৌলিক সংখ্যাৰ সন্ধানৰ বাবে কিবা পদ্ধতি নিৰ্ণয় কৰিবলৈ ভৱিষ্যতে মৌলিক সংখ্যাসমূহৰ ওপৰত অধিক অধ্যয়ন কৰাৰ পৰিকল্পনা আপোনাৰ আছে নেকি?\nউ:- মই আচলতে বিপৰীত ভাবে এইটো দেখুওৱাৰ প্ৰয়াস কৰি আছো যে এটা নিৰ্দিষ্ট সীমাৰ পিছত মৌলিক সংখ্যাবোৰ নিৰ্ণয় কৰা দুৰূহ হৈ পৰে আৰু এইদৰে ভবাতো লাভদায়ক হ’ব যে মৌলিক সংখ্যাবোৰ কিবা স্বৰূপত যাদৃচ্ছিক ভাবে বিস্তাৰিত হৈ আছে (সম্পূৰ্ণ যাদৃচ্ছিক ভাবে নহয় কাৰণ মৌলিক সংখ্যাসমূহ সম্পূৰ্ণৰূপে অযুগ্ম সংখ্যাবোৰৰ মাজত থুপ খাই আছে) ।\n(১৩) আজৰি সময়ত আপুনি কি কৰি ভাল পায়?\nউ:- কলেজীয়া জীৱনত মই আজৰি সময় ভলীবল, ফুটবল, ব্ৰীজ, কম্পিউটাৰ গেম আৰু কিছুমান তাছৰ খেল খেলি পাৰ কৰিছিলো। কিন্তু এতিয়া মই গোটেই সময় কাম কৰিয়ে কটাওঁ আৰু মোৰ পত্নী আৰু পুত্ৰও আছে বাবে সেই ৰাপসমূহ সকলো ত্যাগ কৰিলো; আজৰি সময় এতিয়া মই মোৰ পৰিয়ালৰ লগত অতিবাহিত কৰো।\n(১৪) আপুনি যদি গণিতজ্ঞ নহ’লহেতেন তেন্তে কি হ’ব বিচাৰিলেহেতেন?\nউ:- এইটো এটা কঠিন প্ৰ্ৰশ্ন। মই প্ৰকৃততে শিক্ষাৰ লগত জড়িত এটা কেৰিয়াৰে দিয়া সৃষ্টিশীল স্বাধীনতা আৰু স্বাচ্ছন্দ্য ভাল পাওঁ। মই তেনেবিলাক কাম কৰি ভাল নাপালোহেতেন য’ত ওপৰৱালাৰ হুকুম অবিৰাম ভাবে মানি চলিব লগীয়া হয়, যদিওবা ই যিমানেই আকষৰ্নীয় নহওক কিয়। আত্মসংস্থাপনে আপোনাক স্বাধীনতা আৰু স্বাচ্ছন্দ্য দিয়ে কিন্তু গোটেই কামৰ বোজাই আপোনাক বিৰক্তও কৰে। গৰমৰ বন্ধত মই computer programmer হিচাপে কলেজত কাম কৰিছিলো আৰু মই ভাবো মোৰ বিকল্প পেছা ইয়েই হ’লহেতেন।\ntao, terence tao, terry tao, গণিতৰ মোৎজাৰ্ট, টেৰেন্স টাও


“দেৱাঃ না জানন্তি কুতো মনুষ্যাঃ” – মানৱেন্দ্ৰ কুমাৰ শৰ্মা – ফটাঢোল\nদুদিনমানৰ পৰা বৰষুণ দি আছে৷ বতৰৰ এই বতৰা দেখি শ্ৰীমতীৰ ভীষণ অশান্তি, “উস্ এই আপদীয়া বৰষুণজাক যেন নেৰিবই আৰু! একো এডাল মনৰ মতন কৰিবও নোৱাৰি, ক’ৰবালৈ যাওঁ বুলিলেও ভালদৰে সাজি-কাচি ওলাই যাব নোৱাৰি৷” অথচ দুদিনমান আগলৈ তেওঁ কৈ আছিল, “আৰু নোৱাৰোঁ দেই সহিব ইমান গৰম! তাতকৈ বৰষুণ দিয়া হ’লেই ভাল আছিল; তেহে যদি গাটো অলপ শাঁত পৰিলহেঁতেন৷”\nপ্ৰায়েই মোৰ এনে লাগে কিজানি অহৰহ অসন্তুষ্টিৰ কিবা এটা সুৰুঙা উলিয়াব পৰাটোৱেই এওঁলোকৰ অন্য এক ঐশ্বৰিক প্ৰদত্ত দুৰন্ত প্ৰতিভা৷ আনকি বহুদিন হামৰাও কাৰি থকা বস্তু এটাও আমি কিবাকৈ আনি দিয়াৰ দুদিন পাছতেই তেওঁলোকক সেইটোৱেও আমুৱাই৷ এসময়ত “তুমিয়েই মোৰ জীৱনৰ শ্ৰেষ্ঠতম সম্পদ” বুলি একেবাৰে সপোনকোঁৱৰৰ দৰে হিয়াত সাৱটি লোৱাজনকো শাশ্বতভাবে পোৱাৰ দুদিন পাছৰ পৰা চল পালেই “তোমাৰ দৰে মানুহজনৰ লগত জীৱনটো সাঙুৰিয়ে মই মাৰাত্মক ভুল কৰিলোঁ” বুলি শেলপাত এৰিবলৈ নাপাহৰে৷ মুঠতে এওঁলোকৰ মহিমা অপাৰ৷ শীতৰ দিনত জহৰ দিনৰ বাবে আৰু গৰম দিনত ঠাণ্ডাৰ দিনৰ বাবে হামৰাও কাৰি থকাতো এওঁলোকৰ জন্মগত স্বভাৱ৷\nমোৰ দৰে সাধাৰণ নৰমনিষটোৱে তেওঁৰ আপত্তিৰ ধৰণটোত লুকাই থকা ইংগিতৰ একো আওভাও বুজিব নোৱাৰিয়েই ক’লোঁ, “নহ’লে আজি মইয়ে থৈ আহিম দিয়া৷”\n“নালাগে, নালাগে৷ পাঁচমিনিটৰহে বাট৷ ছাতিটো লৈ এইখিনি ময়ে যাব পাৰিম৷ পিছে আজি আমাৰ বান্ধৱী এগৰাকীৰ ঘৰলৈও ফুৰিবলৈ যোৱাৰ কথা আছিল, এতিয়া সেই আঁচনিতহে বতৰে বিঘিনি ঘটাব যেন পাইছোঁ৷”\nতেওঁৰ মাত অনুসৰণ কৰি দেখোঁ যে ইতিমধ্যে সাজ-পাৰৰ প্ৰস্তুতিৰে তেওঁ ড্ৰেচিং আইনাৰ সমুখত, তাৰ মানে ঘৰৰ পৰা ওলাবলৈ অতি কমেও আৰু আধা ঘণ্টামান সময় তেওঁৰ প্ৰয়োজন হ’বই৷\nআজিকালি আহোঁতে-যাওঁতে প্ৰায়েই মোৰ চকুত পৰে, তেওঁলোকৰ ‘মহিলা-সমিতি’খন ভালকৈয়ে ঠন ধৰি উঠিছে৷ তাৰ মাজত আমাৰ এওঁৰ হাঁহি ভৰা মুখখন দেখি মোৰ কিবা এটা ভালো লাগে৷\nএদিন পৰিবাৰে ক’লে, “আমাৰ লগৰ বুমনৰ মাক যে, এক্কেবাৰে হেৰা-ফেৰিৰ অক্ষয় কুমাৰৰ দৰেহে৷”\n“মানে আৰু কি? অক্ষয় কুমাৰে খুচুৰা পইছা নোহোৱা বুলি কৈ এহেজাৰ টকাৰ নোটখন দেখুৱাই চিনেমাখনত সৱকে লুটিব খুজা নাছিল জানো? এতিয়া হেজাৰৰ গৈ দুহেজাৰৰ জামানা আহিল দিয়াচোন, সেয়ে অক্ষয়ৰ আৰ্হি লোৱা বুমনৰ মাকৰ হাততো সদায় দুহেজাৰৰ নোট এখনহে থাকে৷ তাত থকা সময়ত আমি লগে-ভাগে চাহ-নাস্তা খাওঁ, সকলোৱে মিলাই পইচা দিওঁ৷ কিন্তু বুমনৰ মাকে আজি ইমান মাহে খুচুৰা নাই বুলি পইছা দিয়াৰ পৰত আমাক সদায় সেই দুহাজাৰ টকীয়াখনেই দেখুৱাই থাকিল৷ সেইখনৰ পৰা দহকাপমান চাহৰ পইছা ৰাখি বাকীখিনি ঘূৰাই দিবলৈ দোকানীৰো ইমান খুচুৰা নাথাকে৷ মুঠতে তেখেতে সদায় আনৰ ওপৰতে টেকেলি ভাঙিব খোজে৷”\nএওঁৰ কথাত মোৰ ভিতৰি ভিতৰি হাঁহি উঠিল৷ এওঁলোকৰ দৰে ঘৰত বৰমতা দেখুৱাব খোজাবোৰে বাহিৰত সদায় এনেকুৱা সৰু-সুৰা কথাবোৰকেই সাংঘাতিক সমস্যা বুলি গণ্য কৰে৷ অতদিনৰ অভিজ্ঞতাৰে মই জানো যে মই এওঁক কিবা এষাৰ কোৱা মানেও এওঁৰ বিচাৰত মোৰ কথা সদায় বান্দৰে নাৰিকলৰ মোল বুজা ধৰণৰহে৷ কিয়নো এওঁলোকৰ বিবেচনাত আমাতকৈ তেওঁলোকৰ চিন্তা-চৰ্চা সদায় নিখুঁত, অভ্ৰান্ত আৰু যুগৰ লগত খাপ খোৱা৷ তথাপি কিবা এষাৰ কোৱা ভাল৷ একো এষাৰ নক’লেও অভিযোগ আহিব যে ইমান সময় মই কি গৰুৰ আগত টোকাৰিহে বজাই আছিলোঁ নেকি? সেয়েহে ওঁঠলৈ আহিব খোজা হাঁহিটো কিবাকৈ সম্বৰণ কৰি ক’লোঁ, “তোমালোকে নিজৰ ভাগৰ পইছাটো নিজে নিজে দি এই সমস্যাৰ পৰা মুক্ত হ’ব পাৰা দেখোন৷”\n“ইচ্! আমি যেনিবা সিমানখিনিও নাজানোহে? সেয়াও কৰি চাইছোঁ৷”\n“তেনেহ’লে এতিয়া আকৌ কি সমস্যা?”\n“সমস্যা মানে ভীষণ সমস্যা৷ স্কুলৰ কাষত থকা গুম্‌টিখনৰ ল’ৰাজনে এঘাৰটামান বজাত আমালৈ সদায় চাহ-নাস্তা লৈ আহে৷ যিদিনা আমি নিজৰ নিজৰ ভাগৰ চাহৰ পইছাটো আগতেই উলিয়াই দিওঁ সিদিনাও তেখেতে চাহ দিয়া ল’ৰাজনক সেই নোটখনেই দেখুৱায়৷ ল’ৰাজনেও ইমানদিনৰ অভিজ্ঞতাৰে কথাটো বুজা হৈছেতো, সেয়ে আমি তেনেকৈ পইছা দিয়াৰ দিনা সি তেখেতক চাহ দিব নোখোজে৷ তেনেদৰে আগতে সি তেখেতক দি যোৱা চাহৰ ভালেখিনি পইছা এতিয়াও পাবলগীয়া হৈ আছে৷ এদিন চাহ দিয়াৰ সময়ত সি কৈছিল, “বাইদেউ আজি খুচুৰা লৈ আহিছোঁ, আপোনাৰ আগৰ হিচাপখিনিও কৰোঁ দিয়ক৷” পিচে মহাশয়াই কি ক’লে জানানে নাই?”\nক’লে, “কিহৰ হিচাপ কৰিব আহিছ? সিদিনা স্কুল ছুটীৰ পিছত তোৰ দোকানত গৈ সৱ পইচা উঠাই দিয়া নাই জানো? তাৰ পিছতো পইচা খুজিবলৈ তোৰ লাজ লগা নাই? ভাগ ইয়াৰ পৰা৷ নহ’লে এইখন দেখিছ”-এইবুলি ল’ৰাজনক তেখেতৰ হাতখন দেখুৱালে৷ তাৰ মানে আৰু কিবা এষাৰ ক’লে তাৰ বিপদ৷ সিও তেখেতৰ সেই মূৰ্তি দেখি সেমেনাসেমেনিকৈ আঁতৰি গ’ল৷ মুঠতে নিজৰ পইছা ভৰি তেখেতে একো এটা নাখায়, লাগিলে একো নোখোৱাকৈয়ে থাকিব৷”\n“আৰে, এইটো আৰু কেনেকুৱা কথা হ’ল? তেনে স্বভাৱৰ কোনোবাই কিবা নাখালেও তুমি ভাবি একো লাভ নাই, এদিন দুদিন খুৱালা বুলি সদায় সদায় তেনেদৰে খুৱাই থাকিবও নোৱাৰি নহয়৷”\n“সেইটোতো হয়৷ কিন্তু আমাৰ লগতেই বহি থাকে যেতিয়া তেখেতক এৰি খাবলৈ আমাৰো সিমান এটা ভাল নালাগে দিয়াচোন৷ তাতেই আমি খোৱাৰ সময়ত তেখেতে আমাৰ মুখলৈ যেনেকৈহে ফেল্‌ফেলকৈ চাই থাকে নহয়, মোৰতো এনে লাগে যেন চোমালিয়াৰ বুভুক্ষিত শিশু এটাৰ সমুখতহে আমি একাঁহীকৈ পায়স ভক্ষণ কৰি আছোঁ৷ কিজানি তেনে সময়ত তেখেতে সেপ ঢুকিও থাকে৷”\n“তেখেতৰ পৰা তোমালোকে অলপ আঁতৰি থকাই ভাল হ’ব৷ সময়ত এনে মানুহৰ পৰা বিপদতো পৰিব পাৰা৷”\n“তাকেইতো৷ ইফালে কি চাবা তেখেতৰ ফুটনি! সিদিনা আমাৰ লগৰ এজনীৰ ঘৰলৈ আমি ফুৰিবলৈ গ’লোঁ৷ তাত গৈও কি শুনিবা তেখেতৰ কথাৰ বাহাদুৰি৷ ঘৰত কিমান ভাল ভাল আৰু দামী বস্তু খায়, সেইবোৰ শুনাইয়ে আমাৰ কাণ ঘোলা কৰিলে৷ বান্ধৱীৰ আহল-বহল ঘৰ যদিও আহিবৰ সময়ত তেখেতে ক’লে, “তোমালোকৰ ঘৰটোৰ সমান মোৰ বেলকনিখনেই হ’ব৷”\nমই মাত্ৰ ক’লোঁ, “সাৱধানে থাকিবা৷”\n“আৰু কি জানা, সময়-সুবিধা মিলাই আমি প্ৰায়েই কাৰোবাৰ নহয় কাৰোবাৰ ঘৰলৈ ফুৰিবলৈ যাওঁৱেই দিয়াচোন, আমাৰ ঘৰলৈয়ে কিমান দিন ফুৰিবলৈ আহিল, তুমি সেই সময়ত অফিচলৈ যোৱা বাবেহে লগ নোপোৱা৷ তেখেতো আমাৰ লগত সদায় যায়৷ অথচ তেখেতৰ ঘৰলৈ আমাক নিয়াৰ চাৰিটামান দিন উকলাৰ পিছতো কিবাকিবি বাহানা দেখুৱাই এদিনো নিনিয়াকৈ আছে ৷”\nমই ভাবিছিলোঁৱেই কথাটো৷ এতিয়া নিশ্চিতও হ’লোঁ৷ মাণিক বিচাৰি সেই ভৰা সাগৰৰ পানীত তেওঁলোকে যিমানেই ওলট-পালট নকৰক কিয়, তাত মাণিক কি আনকি কোনোদিনে শামুক এটাও নাপায়৷ আমাৰ এওঁৰ দৰে সহজ-সৰল, আকৰী মানুহজনী সাপৰ মুখত পৰক- এনে এটা কথাও মই ভাবিব নোৱাৰোঁ৷ সেয়ে সুযোগ-সুবিধা বুজি এদিন মোৰ মনৰ কথাটোৰ ইংগিত তেওঁক দিলোঁ৷\nপৰিবাৰ জক্‌জকাই উঠিল৷ “মোৰ ভালটো তুমি যে দেখিবই নোৱাৰা সেইটো বুজোঁ, কিন্তু ইমানলৈ নামিবা বুলি মই কল্পনাও কৰা নাছিলোঁ৷ তাত অলপ হাঁহি ধেমালিৰে মই সময় পাৰ কৰা দেখিহে তোমাৰ সহ্য হোৱা নাই নহয়, সেয়ে মই তালৈ গ’লে তুমি বেয়া পোৱা৷”\nমই মনে মনে থাকিলোঁ৷ বাঘৰ নেগুৰেৰে কাণ খজুৱাবলৈ আচলতে মোৰো মন নাছিল৷ মোৰ নীৰৱতা দেখি পৰিবাৰৰ হয়তো অলপ বেয়া লাগিল, “কি জানা, তুমিয়েই কোৱাচোন বেলেগ ক’ত আৰু আমি লগ হোৱাৰ এনেকুৱা সুবিধা পাওঁ? একমাত্ৰ তাত আৰু সেই সময়খিনিতেই সেই সুবিধা মিলে৷ ধৰা আমি সেই সুযোগটোৱে লৈছোঁ৷ ঘৰুৱা জঞ্জাল পাহৰি আমি অলপ সুখ-দুখৰ কথাহে পাতোঁ, তুমি কিয় ভুল বুজা? আৰু আমি তাত অকল কথা পাতি বা ফুৰা-চকা কৰিয়ে সময় পাৰ নকৰোঁ নহয়, বাৰ্থডেও চেলিব্ৰেট কৰোঁ৷ পৰহি আছিল জুমনৰ মাকৰ বাৰ্থডে, কাইলৈ সুমনৰ মাকৰ৷ এনেদৰে বাৰ্থডে চেলিব্ৰেট কৰিও খুব মজা লাগে৷ আৰু কি জানা আমি সকলোৱে মিলি ‘চেল্ফ হেল্প গ্ৰুপ’ এটা খোলাৰ কথাও ভাবি আছোঁ৷ আজিকালি এনে গ্ৰুপৰ বাবে চৰকাৰী সাহাৰ্যও বহুত৷ দুই-এদিনতে বেংকৰ স’তে কথা পাতি আমি আগবাঢ়িম- তুমি চাই থাকা৷”\nতেওঁ জোৰ দি কোৱা কথা শুনি মই কোনোমতে হাঁহিটো সম্বৰণ কৰিলোঁ৷ চৰুৰ চাউল এটা পিটিকিয়ে ভাত চৰিয়া কিমানলৈ সিজিল সেইটো যিদৰে বুজা যায়, ইমানদিনৰ অভিজ্ঞতাৰে ময়ো বুজা হৈছোঁতো আচলতে কোন কিমান পানীৰ মাছ৷ পিছে জ্বলা জুইত ঘিউ ঢলাৰ মোৰ মন নাই বাবে সেই সময়ত নিৰৱতাই মোৰ শ্ৰেয়তম ভাষা বুলি সেই ৰীতি মানি চলিলোঁ৷\nএদিন পৰিবাৰ হাঁহি হাঁহি ঘৰত সোমাল৷ তেওঁৰ দুহাতত দুটা টোপোলা৷\n“আজি পুমনৰ মাকৰ ঘৰলৈ গৈছিলোঁ নহয়, চোৱাচোন চোৱা তেখেতে মোক এইটো প্ৰেজেণ্ট দিছে৷”\nটোপোলা এটা খুলি পৰিবাৰে মোক চোলা এটা দেখুৱালে৷ চোলাটো আহল-বহল৷ মোৰ পৰিবাৰৰ অৱয়বৰ দুটামান সেই চোলাটোৰ ভিতৰত অনায়াসে সোমাব পাৰিব৷\nতেওঁ ক’লে, “তুমি এদিন সময় মিলাই এইটো মোৰ জোখত চিলাই দিবাদেই৷”\nযিবা আজ্ঞা দেৱী ভাৱত ময়ো হাঁহিৰেই সুধিলোঁ, “পিচে আনটো টোপোলাত কি আনিছা?”\n“অ’ তালৈ গৈহে গম পালোঁ, তেখেতে যে কাপোৰৰ বিজনেচো কৰে৷ চোৱাচোন চোৱা, মই বুলিহে এই দুটা তেখেতে হেজাৰ টকাতে দিছে৷ নহ’লে এনেকুৱা এটা বোলে হেজাৰৰ তলত তেখেতে আজিলৈ বিক্ৰী কৰিয়েই পোৱা নাছিল৷”\nএনে সহজ-সৰলতাৰ বাবে এওঁলৈ মোৰ মায়া লাগে; কেৱল খঙ, অকৰামি আৰু সৰ্বজ্ঞ ভাৱ যদি এওঁ পৰিহাৰ কৰিব পাৰে আচলতে আমাৰ সংসাৰখনত চিন্তা কৰিব লগা একো এটা নাছিলেই৷ এওঁ পুমনৰ মাকৰ পৰা কিনি অনাৰ দৰে চোলা বজাৰত হেজাৰত চাৰি/পাঁচটামান পায়৷ তথাপি কথাষাৰ কৈ সংসাৰত কন্দল এখন লগোৱাৰ মোৰ মন নাই, ততোধিক প্ৰাণাধিক বান্ধৱীয়ে এওঁৰ মৰমত পমি আধা দামতে চোলা কেইটা দিয়াৰ তেওঁৰ সেই আহ্লাদত পানী ঢালিবলৈও মোৰ মন নহ’ল৷ হাজাৰ হওক বান্ধৱীৰ পৰা কিনা চোলা, তাৰ কদৰেই বেলেগ!\nপৃথিৱী ঘূৰি থাকে আৰু এওঁলোকেও মাণিকৰ সন্ধান কৰি থাকে!\nএদিন ৰাতিপুৱা এওঁ অভাৱনীয়ভাবে ক’লে, “আজি নহ’লে তুমিয়ে জানমনিক স্কুলত থৈ আঁহা৷\nমই হতবাক! আজি বতৰো ভাল, হাইঠা কিয় মাটিত পৰিল!\nআনকালে জানমনিক স্কুলত থোৱাৰে পৰা ছুটীৰ সময়লৈ চাৰি ঘণ্টামান সময় আমাৰ এওঁৰ দৰে হাতত অপৰ্যাপ্ত সময় থকা আৰু দহ-বাৰজনীমান বান্ধৱী মিলি অভিভাৱকসকল জিৰাব।অইনকালে জানমনিক স্কুলত থোৱাৰে পৰা ছুটীৰ সময়লৈ চাৰি ঘণ্টামান সময় আমাৰ এওঁৰ দৰে অভিভাৱকসকল জিৰাবৰ বাবে বিদ্যালয়ৰ বাকৰিত আচুতীয়াকৈ ৰখা ঠাইখিনি কব্জা কৰে আৰু তাতেই ‘মহিলা-সমিতি’ৰ সভা পাতি সমূহীয়াভাবে মাণিকৰ সন্ধান কৰে৷ সভাও সভা কি একেবাৰে সাংঘাতিক সভা! প্ৰায়েই এওঁলোকৰ হাঁহি-খিকিন্দালিৰ শব্দই সেই চৌহদৰ সীমা অতিক্ৰমী মূল পথত খুন্দা মাৰে৷ ইমানৰ পিছতো তেনে এক আকৰ্ষণীয় পৰিৱেশে তেওঁলোকক আমুওৱা এই চমৎকাৰ কাহিনীটোৰ গুঢ়াৰ্থ জানিবলৈ মোৰ মন যোৱাটোৱেই স্বাভাৱিক৷\n“সেইবোৰ বহুত কথা দিয়া৷”\nতেওঁৰ উত্তৰত মোৰ মেলা মুখ মেলাতেই থাকিল৷\nহাজাৰ হওক ভাৰতীয় নাৰী৷ মুখেৰে মানুহজনক যিমান কেটেৰা-জেঙেৰা নকৰিলেও এয়াও সত্য যে সত্যৱানক জীয়াবলৈ সাৱিত্ৰীয়ে যমৰ দুৱাৰদলিলৈ যোৱাৰ দৰে সময়ত এওঁলোকেও আমাৰ বাবে তেনেকুৱা কিবা কৰিব লগা হ’লে পিছ হুহুঁকি নাহে৷ সেয়েহে মোৰ সেই মেলা মুখৰ ফাঁকেৰে মাখি-চাখি কিবা এটা সোমোৱাৰ আগতেই এওঁ ক’লে, “আচলতে কি জানা, বিজনেচ কৰিম বুলি মামনৰ মাকে পুমনৰ মাকৰ পৰা কেইহেজাৰমান টকাৰ কাপোৰ বাকীকৈ নিছিল৷ ইমানদিনে পুমনৰ মাকক না পইছা ঘূৰাই দিলে, না কাপোৰ৷ এতিয়া পইছা বিচৰাত মামনৰ মাকে পুমনৰ মাকৰ বিষয়ে সৱৰে আগত বেয়াকৈ কৈ ফুৰিছে৷ ইমান বেয়াকৈ কৈছে যে তুমি বিশ্বাসেই নকৰিবা- তেখেতে বোলে কিবা বেয়া বিজনেচো কৰে৷ বেয়া মানে সাংঘাতিক বেয়া৷ আনকি ৰাতি ৰাতি তেখেতে নিজেই সেইবোৰত নামে বুলিও কৈ ফুৰিছে৷ মানুহে ইমান তলখাপৰ কথা কেনেকৈ ক’ব পাৰে তুমিয়েই ভাবাচোন! তাকো মাত্ৰ কেইটামান টকাৰ বাবে? তেখেতৰ মতে আমি আৰু পুমনৰ মাকৰ লগ হ’ব নালাগে, তেখেতৰ পৰা কাপোৰো কিনিব নালাগে৷ আৰু যদি তেখেতৰ লগ হওঁ, তেন্তে এখেতক মাতিব নালাগে৷ এনেকুৱা আৰু বহু কথা- মুঠতে আমাৰ আড্ডাত আজিকালি এনেকুৱা কথাৰহে পয়োভৰ৷ এনেকুৱা কথাৰ বাবেই তাত এদিন আমাৰ এটা গ্ৰুপৰ পৰা দুটা গ্ৰুপ হ’ল, এতিয়া দুটাৰ পৰা চাৰিটামান হ’ল৷ মুঠতে আজিকালি আৰু আগৰ দৰে সেই আড্ডা ভাল নলগা হ’ল, তালৈ গৈ বিৰক্তিহে লাগে৷\nঅৱশেষত যিটো অৱশ্যম্ভাৱী আছিল সেয়াই ঘটিল৷ সাগৰ শুকাল কিন্তু মাণিক লুকাল৷\nইমান সুন্দৰকৈ লিখিছে! কি ক’ময পঢ়ি যাওঁতে চকুৰ আগত ভাঁহি আছে কথাবোৰ। বাস্তৱ কথা কিছুমানৰ ধাৰা বিৱৰণী দি থকা যেন লাগিল। খুউব ভাল লিখনি।\nভাল লাগিল দাদাা৷


Lignocaine (Neon) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lignocaine (Neon) ar byavahar, ppali, parshwakriya, upkaar, kriya-pratikriya aaru satarkatabani\nEscot (2 प्रकार उपलब्ध) Anas Dee (1 प्रकार उपलब्ध) Lox Heavy (1 प्रकार उपलब्ध) Loxicard (1 प्रकार उपलब्ध) Wocaine (1 प्रकार उपलब्ध) Anescaine (3 प्रकार उपलब्ध) Lidfast (1 प्रकार उपलब्ध) Lidocyn (2 प्रकार उपलब्ध) Lidocyn Plus (1 प्रकार उपलब्ध)\nLignocaine (Neon) के सारे विकल्प देखें\nLignocaine (Neon) की जानकारी\nLignocaine (Neon) ৰ লাভ আৰু ব্যৱহাৰসমূহ- Lignocaine (Neon) Benefits & Uses in Assamese- Lignocaine (Neon) ar laabh aaru byavaharsamuh\nLignocaine (Neon) ৰ পালি আৰু সেয়া কেনেদৰে ল'ব- Lignocaine (Neon) Dosage & How to Take in Assamese - Lignocaine (Neon) ar paali aaru xeya kenedore lobo\nLignocaine (Neon) ৰ পাৰ্শ্চক্ৰিয়াসমূহ- Lignocaine (Neon) Side Effects in Assamese- Lignocaine (Neon) ar parshwakriyasamuh\nLignocaine (Neon) সংক্ৰান্ত সতৰ্কতাবাণীসমূহ- Lignocaine (Neon) Related Warnings in Assamese- Lignocaine (Neon) xonkranta xatarkatabanisamuh\nঅইন দৰৱৰ সৈতে Lignocaine (Neon)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lignocaine (Neon) with Other Drugs in Assamese- Oinor xoite Lignocaine (Neon) ar gurutor kriya-pratikriya\nLignocaine (Neon) মতভেদসমূহ- Lignocaine (Neon) Contraindications in Assamese- Lignocaine (Neon) nishedhsamuh\nLignocaine (Neon) ৰ বিষয়ে সততে সোধা প্ৰশ্নসমূহ- Frequently asked Questions about Lignocaine (Neon) in Assamese- Lignocaine (Neon) ar bikhoye satate xodha prashnasamuh\nখাদ্য আৰু মদৰ সৈতে Lignocaine (Neon) ক্ৰিয়া-প্ৰতিক্ৰিয়া- Lignocaine (Neon) Interactions with Food and Alcohol in Assamese- khadya aaru modor xoite Lignocaine (Neon) kriya-pratikriya\nLignocaine (Neon) ৰ লাভ আৰু ব্যৱহাৰসমূহ - Lignocaine (Neon) Benefits & Uses in Assamese - Lignocaine (Neon) ar laabh aaru byavaharsamuh\nLignocaine (Neon) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLignocaine (Neon) ৰ পালি আৰু সেয়া কেনেদৰে ল'ব - Lignocaine (Neon) Dosage & How to Take in Assamese - Lignocaine (Neon) ar paali aaru xeya kenedore lobo\nLignocaine (Neon)-ৰ উপাদানসমূহ - Lignocaine (Neon) Active Ingredients in Assamese - Lignocaine (Neon)-ar upadaansamuh\nLignocaine (Neon) ৰ পাৰ্শ্চক্ৰিয়াসমূহ - Lignocaine (Neon) Side Effects in Assamese - Lignocaine (Neon) ar parshwakriyasamuh\nগৱেষণাৰ ভিত্তিত, Lignocaine (Neon) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLignocaine (Neon) সংক্ৰান্ত সতৰ্কতাবাণীসমূহ - Lignocaine (Neon) Related Warnings in Assamese - Lignocaine (Neon) xonkranta xatarkatabanisamuh\nLignocaine (Neon)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Lignocaine (Neon)ৰ পাৰ্শ্ব-প্ৰতিক্ৰিয়া অতি কম বা নায়েই।\nLignocaine (Neon)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Lignocaine (Neon) সেৱন কৰিব পাৰে। ইয়াৰ পাৰ্শ্ব-প্ৰতিক্ৰিয়া প্ৰায় নাই বুলিলেই হয়।\nবৃক্কত Lignocaine (Neon) কি প্ৰভাৱ দেখা গৈছে?\nLignocaine (Neon)ৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Lignocaine (Neon) কি প্ৰভাৱ দেখা গৈছে?\nLignocaine (Neon)ৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Lignocaine (Neon) ৰ কি প্ৰভাৱ দেখা গৈছে?\nLignocaine (Neon)এ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Lignocaine (Neon)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lignocaine (Neon) with Other Drugs in Assamese - Oinor xoite Lignocaine (Neon) ar gurutor kriya-pratikriya\nLignocaine (Neon) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLignocaine (Neon) মতভেদসমূহ - Lignocaine (Neon) Contraindications in Assamese - Lignocaine (Neon) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lignocaine (Neon) লোৱা অনুচিত যাতে -\nLignocaine (Neon) ৰ বিষয়ে সততে সোধা প্ৰশ্নসমূহ - Frequently asked Questions about Lignocaine (Neon) in Assamese - Lignocaine (Neon) ar bikhoye satate xodha prashnasamuh\nএই Lignocaine (Neon)-এ অভ্য়াস বা নিচাৰ সৃষ্টি কৰে নেকি?\nনহয়, Lignocaine (Neon)য়ে অভ্যাসৰ সৃষ্টি নকৰে।\nআপুনি Lignocaine (Neon) লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Lignocaine (Neon) লোৱাটো নিৰাপদ।\nনহয়, Lignocaine (Neon)য়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Lignocaine (Neon) ক্ৰিয়া-প্ৰতিক্ৰিয়া - Lignocaine (Neon) Interactions with Food and Alcohol in Assamese - khadya aaru modor xoite Lignocaine (Neon) kriya-pratikriya\nখাদ্য আৰু Lignocaine (Neon)ৰ ক্ৰিয়া-প্ৰতিক্ৰিয়া\nআপুনি Lignocaine (Neon) সেৱনৰ সময়ত কেতবোৰ খাদ্য সেৱনৰ ফলত দৰৱে কাম কৰাৰ ক্ষেত্ৰত বেছি সময় ল'ব পাৰে। আপুনি ডাক্তৰৰ পৰামৰ্শ অনুসৰণ কৰক।\nমদ আৰু Lignocaine (Neon)ৰ মাজৰ প্ৰতিক্ৰিয়া\nগৱেষণাৰ অভাৱত, Lignocaine (Neon) লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nLignocaine (Neon) ৰ অনুকল্প - Substitutes for Lignocaine (Neon) in Assamese\nLignocaine (Neon) के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Lignocaine (Neon) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lignocaine (Neon) ব্যৱহাৰ কৰিছিল নেকি?\nআপুনি কিমান পৰিমাণে Lignocaine (Neon) সেৱন কৰিছিল?\nআপুনি Lignocaine (Neon) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lignocaine (Neon) সেৱন কৰে?


বহাগৰ প্ৰেম – উষা মহন্ত – ফটাঢোল\nApril 1, 2019 গল্প\t2 Comments\nবহাগৰ প্ৰেম – উষা মহন্ত\nভৰ দুপৰীয়া বাৰাণ্ডাত শব্দ শুনি ওলাই আহি দেখিলোঁ সোণটি বাই আহিছে। কেওঁ-কিছু নোহোৱা, চুবুৰীৰে সোণটি বাই সকলোৰে, বিশেষ কৈ সৰু ল’ৰা-ছোৱালীবোৰৰ বাবে আদৰৰ আইতা। ল’ৰা ছোৱালীহঁতৰ খেলৰ লগৰীয়া; সাধু কথাৰ ভঁৰাল। সকলোৱে বাইক মৰম কৰে। চুবুৰীয়াৰ মৰম আদৰৰ মাজতে বায়ে অকলশৰীয়া জীৱনটো জীপাল কৰি ৰাখিছে।\nবাইক বহিবলৈ দি পাকঘৰত সোমাই দুয়োলৈ দুকাপ চাহ কৰিলোঁ। বহাগ বিহু পালেহিয়েই। চহৰত থকা ল’ৰা ছোৱালী হাল আহিব। সেয়েহে আগতীয়াকৈ পিঠা পনা দুটামান কৰিছিলোঁ। তাৰেই বাইক চাহ দি নিজেও মুঢ়াটো পাৰি ওচৰতে বহিলোঁ। চাহ খাই খাই বায়ে ক’লে- “পিঠা পনা কৰিলিয়েই নেকি বোৱাৰী? ভালেই কৰিলি দে। বহাগ বিহুত আকৌ পিঠা পনা দুটামান বেছিকৈ লাগে নহয়, অন্ততঃ সাদিনলৈ বিহু থাকিবই।”\nমই শলাগিলো। বাই যেন কিবা ভাবত মগ্ন হ’ল। মৌনতাৰ সুবিধা লৈ মই ক’লো- “বাই, আজি তোমালোকৰ দিনৰ বিহুৰ কথা শুনিম দেই।”\n“আমাৰ দিনৰ বিহু! এৰা সেই দিনবোৰলৈ মনত পৰিলে মনটো চোন বেয়াহে লাগে। গোটেই চ’তৰ মাহটো তাঁতশালত শিপিনীৰ মাকোৰ খিট্ খিটনি, বিহুলৈ দহ-বাৰদিন থাকোঁতেই ঘৰে ঘৰে ঢেঁকীত চিৰা-পিঠা খুন্দাৰ ধুম, ৰাতি ৰাতি গছৰ তলত বিহুৰ আখৰা। তগৰ, নাহৰ, কেতেকী ফুলৰ গোন্ধে কেওঁফালে আমোলমোল। কপৌ ফুল, বৰহমথুৰি, জেতুকা বিচাৰি ডেকা গাভৰুবোৰৰ কেউফালে পিট্ পিট্ পাট পাট। গৰু বিহুৰ দিনা হাতত জেতুকা বোলাই মানুহ বিহুৰ দিনাৰে পৰা নৈৰ দাঁতিত, ডাঙৰ গছৰ তলত বিহু হয়। পাহুৱাল ডেকাহঁতৰ ঢোলৰ চাপৰত নাচনীয়ে কঁকাল ভাঙি নাচে। এইবোৰেই আৰু। এইবোৰ সকলোৱেই জনা কথা। আজি বাৰু তোক অন্য কথাহে কওঁ। মোৰ জীৱনৰ কথা, দদায়েৰৰ লগত হোৱা মোৰ বিয়াৰ কথা। এনে বহাগৰ বতৰতে দদায়েৰৰ লগত মোৰ বিয়া হৈছিল।\n“বিয়া?” – মই সুধিলোঁ।\n“অঁ, বিয়া মানে আৰু কি -পলুৱাই নিয়া।বহাগৰ বিহুতলীতে দদায়েৰৰ লগত মিলামিছা হ’ল। কেতিয়াবা পথাৰত, কেতিয়াবা নৈৰ দাঁতিত আমাৰ দেখা হয়। কথা বতৰা হওঁ। লগৰে এজনী টুটকীয়া স্বভাৱৰ; দিলেগৈ নহয় পিতাইক লগাই। কেওঁ-কিছু নোহোৱা বুলি পিতায়ে দদায়েৰলৈ দিবলৈ অমান্তি হ’ল। ফলত মোৰ নৈৰ ঘাটলৈ যোৱা বন্ধ কৰা হ’ল।ঘৰৰ পৰা ওলালে কোনোবা লগত যায়েই। কি কৰিম! মনে নেমানে। দদায়েৰে আছিল পাকৈত ঢুলীয়া। নাচনী হিচাপে মইও কম নাছিলোঁ। তেতিয়া মোৰ চেহেৰাও আছিল চকুত লগা। আমি দুটা নহ’লে তেতিয়া বিহুৱেই নহয়।\nপিছৰ বাৰ বিহুতলীত ঢোলৰ গুমগুমনি শুনি ৰ’ব নোৱাৰিলোঁ। জপাৰ পৰা বৌতিৰ পুৰণা মুগাৰ ৰিহা মেখেলা এযোৰ উলিয়াই পিন্ধি কোনেও নেদেখাকৈ বিহুতলীলৈ ঢপলিয়ালোঁ।”\n“তাৰ পাছত কি হ’ল বাই”?\nবায়ে নি:সংকোচে নিজৰ প্ৰেম কাহিনী কৈ গ’ল।\n“কি আৰু হ’ব? ঠাইতে সিদ্ধান্ত কৰি দদায়েৰে মোক ওচৰতে থকা ডাঠ হাবিডৰালৈ টানি লৈ গ’ল। সেইটো আকৌ নতুন কথা নহয় দেই। তেতিয়াৰ দিনত বিহুতলীত তেনেকুৱা বিয়া হোৱাৰ নিয়ম আছিলেই”।\n“দদায়েৰে মোক হাবিৰ বহুদূৰ ভিতৰলৈ নি এজোপা প্ৰকাণ্ড গছৰ তলত থিয় হ’লগৈ। গছজোপাত আছিল এটা প্ৰকাণ্ড ধোন্দ। জাৱৰ-জোঁথৰ চাফা কৰি দিয়াত দেখা গ’ল এটা মানুহ নিশ্চিন্তে লুকাই থাকিব পৰা এডোখৰ নিৰাপদ ঠাই। দদায়েৰে ঠাইকণ আগেয়েই চাই থৈছিল হ’বলা। তাতে মোক লুকুৱাই থৈ দদায়েৰে আলেঙে আলেঙে বাহিৰৰ জগতৰ খা-খবৰ লৈ থাকিল। লগৰ দুটামানে কানি-কাপোৰ, খোৱা বস্তুৰ যোগাৰ দি থাকিল। তেনেকৈয়ে সাতদিন পাৰ হ’ল।\n“পিছে বাই! তোমাৰ ঘৰৰ অৱস্থা কি হ’ল”?\n“কি আৰু হ’ব? পিতায়ে শাওনৰ মেঘে গজাদি গাজিবলৈ ধৰিলে। আয়ে কপাল চপৰিয়াই হিয়ালি-জিয়ালিকৈ কান্দিলে।কথা গৈ মোমাইদেউৰ কাণত পৰিলগৈ।তেওঁ আক’ পুলিচৰ ডাঙৰ চাকৰি কৰে।ফোন কৰিছেহে কৰিছে, অসমৰ ইমুৰ-সিমুৰ চলাথ কৰিছে, ক’ত আৰু পায়! মই আছোঁ বুঢ়ী গছৰ ধোন্দত”।\n-তামোল চোবাই থকা মুখেৰে হাঁহি হাঁহি বায়ে ক’লে।\n“বাই তোমাৰ ভয় লগা নাছিলনে?তুমি ৰাতিও তাতে আছিলানে”?\n“কেলেইনো ভয় লাগিব হেৰ’! মানুহটো আছিল নহয় ওচৰতে। ৰাতিৰ কথা কৈছ?পুৰা সাতদিন সাতৰাতি গছৰ ধোন্দতে থাকিলোঁ। এদিন মূৰৰ ওপৰেদি বৰদৈচিলাও পাৰ হ’ল। অঁ, অৱশ্যে বোন্দা মহৰ কামোৰ খালোঁ। পিছে সাদিনৰ পিছতহে হ’ল আচল বিপদখন! আমি হাবিত সোমাই থকাৰ কথা কেনেবাকৈ পিতাইৰ কাণত পৰিল। সেই টুটকীয়াজনীৰেই কাম হ’ব। মৰতীজনীৰ মোৰ মতাটোৰ কাৰণে আশা আছিল হ’বলা।”\n“মোমাইদেৱে হাবিৰ পৰাই নিলে নহয় ধৰাই। থানা পালোঁগৈ দুয়োটা। থানাত সুধিলে- মই নিজৰ ইচ্ছাত গ’লোঁনে, দদায়েৰে মোক ধৰি বান্ধি নিলে?\n“তুমি কি ক’লা পিছে”?\n“মিছা কথা কিয় কম? কৈ দিলোঁ মই নিজে গৈছিলোঁ বুলি”। কথাষাৰ শুনাৰ লগে লগে মোমাইদেৱে মোৰ গালত ভালকৈ এচৰ শোধালে। পিছে কি হ’ব? কেচ দিচ্ মিচ্ হ’ল। ময়ো আহি দদায়েৰৰ লগত সংসাৰ কৰিলোঁহি। – হ’ব দে বহুত দেৰি বহিলোঁ, আজিলৈ যাওঁ”।\nহাতৰ লাখুটি ডালৰ খট্ খট্ শব্দ কৰি বাই লাহে লাহে ওলাই গ’ল।\nবাইৰ ৰোমাঞ্চকৰ জীৱন কাহিনী শুনি ভাল লাগিল। কিন্তু পিছৰখিনি শুনিবলৈ মোৰ বিশেষ আগ্ৰহো নাছিল। কিয়নো মই জানোঁ, যি উগ্ৰ প্ৰেমিক দদাইদেৱে প্ৰেমিকাক সাতদিন সাতৰাতি হাবিৰ মাজত ৰাখি নিজৰ কৰি লৈছিল, সেই দদাইদেৱে অৱশেষত বিয়াৰ দুবছৰ নৌহওঁতেই ক’লাজ্বৰত পৰি বাইক অকলশৰীয়া কৰি এৰি থৈ গ’ল।অজানিতে গধুৰ হৈ পৰা মনেৰে ভিতৰ সোমালোঁ।\n« খং (মূল: অনুপ শুক্লা) – অনুবাদ: প্ৰণীতা গোস্বামী বৰঠাকুৰ\nযমপুৰীত বিবাহিত পুৰুষ – সৌৰভ শৰ্মা »\nৰসাল কাহিনীৰে আৰম্ভ হৈ শেষৰফাললৈ দুখ লাগিল। ভাল লিখিছে।


অসম আৰক্ষীত কোভিড-১৯ পজিটিভ আক্ৰান্তৰ সংখ্যা ৩,১৮৮গৰাকীলৈ বৃদ্ধি\nগুৱাহাটী , August 21, 2020 8:21 am\nকোভিড-১৯ আক্ৰান্ত হৈ মৃত্যুবৰণ কৰা অসম আৰক্ষীৰ হেড কনিষ্টবল বসন্ত গগৈলৈ চৰাইদেওত শেষ শ্ৰদ্ধা জনোৱা অনুষ্ঠান। ফটো সৌজন্য : টুইটাৰ\nএতিয়ালৈকে মুঠ ৩,১৮৮গৰাকী অসম আৰক্ষীৰ লোকৰ কোভিড-১৯পজিটিভ পোৱা গৈছে।\nএই কথা নিশ্চিত কৰি অসম আৰক্ষীৰ আইন-শৃংখলা শাখাৰ অতিৰিক্ত আৰক্ষী সঞ্চালক প্ৰধান জি পি সিঙে তেওঁৰ টুইটাৰত কয় যে এতিয়ালৈকে অসম আৰক্ষীৰ মুঠ যিমান সংখ্যক লোক কোভিড পজিটিভ ধৰা পৰিছে তাৰ ভিতৰত ২,৪৩৬গৰাকীয়ে ইতিমধ্যে আৰোগ্য লাভ কৰিছে।\nআনহাতে, এই মাৰাত্মক ৰোগে ৰাজ্যখনৰ ৯গৰাকী আৰক্ষীৰ লোকৰ প্ৰাণ লৈছে বুলি শীৰ্ষ আৰক্ষী বিষয়াগৰাকীয়ে জনায়।\n‘’২০ আগষ্ট ২০২০- এতিয়ালৈকে অসম আৰক্ষীৰ ৩,১৮৮গৰাকী লোকৰ পজিটিভ ধৰা পৰিছে। ২৪৩৬গৰাকীয়ে আৰোগ্য লাভ কৰিছে। দুৰ্ভাগ্যজনকভাৱে, আমি এতিয়ালৈকে ৯গৰাকী সতীৰ্থক হেৰুৱাইছে,’’-সিঙে টুইটত লিখিছে।\nবৃহস্পতিবাৰে কোভিড-১৯ আক্ৰান্ত হৈ মৃত্যু হোৱা হেড কনিষ্টবল (ডিএছবি) বসন্ত গগৈ শ্ৰদ্ধাঞ্জলি জনাবলৈ চৰাইদেওত এক শোকসভা অনুষ্ঠিত হয়।\nশোকসভাত চৰাইদেও আৰক্ষীৰ সকলো পৰ্যায়ৰ আৰক্ষী বিষয়াই অংশগ্ৰহণ কৰে আৰু মৃতকৰ প্ৰতি গভীৰ শ্ৰদ্ধাঞ্জলি নিবেদন কৰে।\nAugust 20th 2020 – @assampolice 3188 personnel have tested positive till date. 2436 have recovered. Unfortunately, we’ve lost Nine colleagues till date. @DGPAssamPolice @nhm_assam @CMOfficeAssam\n— GP Singh (@gpsinghassam) August 20, 2020\nআনহাতে, বৃহস্পতিবাৰে অসমত আৰু আঠগৰাকী কোভিড ৰোগীয়ে প্ৰাণ হেৰুৱাইছে আৰু ৰাজ্যখনত মুঠ মৃতকৰ সংখ্যা ২২১জনলৈ বৃদ্ধি পাইছে।\nশেহতীয়াকৈ মৃত্যু হোৱা ৰোগীকেইগৰাকী হৈছে— কামৰূপৰ মীৰা বেগম (৭০) আৰু চইফুদ্দিন আহমেদ (৪৮), বৰপেটাৰ মুক্তাৰ হুছেইন (৪৯), ডিব্ৰুগড়ৰ চক্ৰধৰ গগৈ (৪৮) আৰু চাও থাৰ্ছা নাংপুং (৬০), কৰিমগঞ্জৰ শুক্লা দত্ত (৬০), কাৰ্বি আংলঙৰ দৰছিং তেৰাং (৪৫) আৰু ধুবুৰীৰ দীপক কুমাৰ ৰাহা (৪৬)।\nস্বাস্থ্য মন্ত্ৰী হিমন্ত বিশ্ব শৰ্মাই টুইটাৰত এই তথ্য সদৰী কৰিছে।\nইপিনে, বৃহস্পতিবাৰে নতুনকৈ ১৭৩৫গৰাকী ব্যক্তি কোভিড-১৯ পজিটিভ চিনাক্ত হৈছে। নতুনকৈ পজিটিভ চিনাক্তসকলক ধৰি অসমত সক্ৰিয় কোভিড ৰোগীৰ সংখ্যা ২৫,৪৮০লৈ বৃদ্ধি পাইছে।\nঅসমত এতিয়ালৈকে চিনাক্ত মুঠ কোভিড পজিটিভ ব্যক্তিৰ সংখ্যা হৈছে ৮৬,০৫২গৰাকী।\nজম্মু-কাশ্মীৰত মুখামুখি সংঘৰ্ষ, নিৰাপত্তা বাহিনীৰ গুলিত নিহত ৩জন সন্ত্ৰাসবাদী, ১জনৰ আত্মসমৰ্পন\nগায়ত্ৰী মন্ত্ৰ জপ কৰিলেই ভাল হ’ব ক’ভিড! কেন্দ্ৰই গৱেষণাৰ বাবে হৃষিকেশৰ এইমছলৈ আগবঢ়ালে পুঁজি\nব্ৰিটেইনৰ ৰাজকুমাৰ প্ৰিন্স উইলিয়াম আৰু পত্নী কেটে খুলিলে ইউটিউব চেনেল\nঅলিম্পিক পদক বিজয়ী মল্ল যুঁজাৰু সুশীল কুমাৰৰ বিৰুদ্ধে হত্যাৰ গোচৰ ৰুজু দিল্লী আৰক্ষীৰ


Cadiwin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cadiwin ar byavahar, ppali, parshwakriya, upkaar, kriya-pratikriya aaru satarkatabani\nCadiwin ৰ লাভ আৰু ব্যৱহাৰসমূহ- Cadiwin Benefits & Uses in Assamese- Cadiwin ar laabh aaru byavaharsamuh\nCadiwin ৰ পালি আৰু সেয়া কেনেদৰে ল'ব- Cadiwin Dosage & How to Take in Assamese - Cadiwin ar paali aaru xeya kenedore lobo\nCadiwin ৰ পাৰ্শ্চক্ৰিয়াসমূহ- Cadiwin Side Effects in Assamese- Cadiwin ar parshwakriyasamuh\nCadiwin সংক্ৰান্ত সতৰ্কতাবাণীসমূহ- Cadiwin Related Warnings in Assamese- Cadiwin xonkranta xatarkatabanisamuh\nঅইন দৰৱৰ সৈতে Cadiwinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cadiwin with Other Drugs in Assamese- Oinor xoite Cadiwin ar gurutor kriya-pratikriya\nCadiwin মতভেদসমূহ- Cadiwin Contraindications in Assamese- Cadiwin nishedhsamuh\nCadiwin ৰ বিষয়ে সততে সোধা প্ৰশ্নসমূহ- Frequently asked Questions about Cadiwin in Assamese- Cadiwin ar bikhoye satate xodha prashnasamuh\nখাদ্য আৰু মদৰ সৈতে Cadiwin ক্ৰিয়া-প্ৰতিক্ৰিয়া- Cadiwin Interactions with Food and Alcohol in Assamese- khadya aaru modor xoite Cadiwin kriya-pratikriya\nCadiwin ৰ লাভ আৰু ব্যৱহাৰসমূহ - Cadiwin Benefits & Uses in Assamese - Cadiwin ar laabh aaru byavaharsamuh\nCadiwin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCadiwin ৰ পালি আৰু সেয়া কেনেদৰে ল'ব - Cadiwin Dosage & How to Take in Assamese - Cadiwin ar paali aaru xeya kenedore lobo\nCadiwin-ৰ উপাদানসমূহ - Cadiwin Active Ingredients in Assamese - Cadiwin-ar upadaansamuh\nCadiwin ৰ পাৰ্শ্চক্ৰিয়াসমূহ - Cadiwin Side Effects in Assamese - Cadiwin ar parshwakriyasamuh\nগৱেষণাৰ ভিত্তিত, Cadiwin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCadiwin সংক্ৰান্ত সতৰ্কতাবাণীসমূহ - Cadiwin Related Warnings in Assamese - Cadiwin xonkranta xatarkatabanisamuh\nCadiwin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCadiwin এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Cadiwin খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nCadiwin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Cadiwin ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Cadiwin গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Cadiwin কি প্ৰভাৱ দেখা গৈছে?\nCadiwinৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Cadiwin কি প্ৰভাৱ দেখা গৈছে?\nCadiwinৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Cadiwin ৰ কি প্ৰভাৱ দেখা গৈছে?\nCadiwinৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Cadiwinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cadiwin with Other Drugs in Assamese - Oinor xoite Cadiwin ar gurutor kriya-pratikriya\nCadiwin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCadiwin মতভেদসমূহ - Cadiwin Contraindications in Assamese - Cadiwin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cadiwin লোৱা অনুচিত যাতে -\nCadiwin ৰ বিষয়ে সততে সোধা প্ৰশ্নসমূহ - Frequently asked Questions about Cadiwin in Assamese - Cadiwin ar bikhoye satate xodha prashnasamuh\nএই Cadiwin-এ অভ্য়াস বা নিচাৰ সৃষ্টি কৰে নেকি?\nহয়, Cadiwinসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nনহয়, Cadiwin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Cadiwin লওক।\nনহয়, মানসিক ৰোগৰ চিকিত্সাৰ ক্ষেত্ৰত Cadiwin ব্যৱহৃত নহয়।\nখাদ্য আৰু মদৰ সৈতে Cadiwin ক্ৰিয়া-প্ৰতিক্ৰিয়া - Cadiwin Interactions with Food and Alcohol in Assamese - khadya aaru modor xoite Cadiwin kriya-pratikriya\nখাদ্য আৰু Cadiwinৰ ক্ৰিয়া-প্ৰতিক্ৰিয়া\nখাদ্যৰ সৈতে Cadiwin লোৱাৰ ফলত গুৰুতৰ পাৰ্শ্চক্ৰিয়াৰ সৃষ্টি হ'ব পাৰে। আপোনাৰ ডাক্তৰৰ সৈতে আলোচনা কৰক।\nমদ আৰু Cadiwinৰ মাজৰ প্ৰতিক্ৰিয়া\nCadiwinৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nCadiwin ৰ অনুকল্প - Substitutes for Cadiwin in Assamese\nআপুনি বা আপোনাৰ পৰিয়ালৰ কোনোবাই Cadiwin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cadiwin ব্যৱহাৰ কৰিছিল নেকি?\nআপুনি কিমান পৰিমাণে Cadiwin সেৱন কৰিছিল?\nআপুনি Cadiwin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cadiwin সেৱন কৰে?


'অসৰ’(ASER)' ৰ শেহতীয়া প্ৰতিবেদন আৰু শৈক্ষিক ক্ষেত্ৰৰ বাস্তৱ অৱস্থা ৷৷ ভবেশ নাথ৷৷ - বৌদ্ধিক বিচাৰ\nচ’ৰাঘৰ / সমকাল / ‘অসৰ’(ASER)’ ৰ শেহতীয়া প্ৰতিবেদন আৰু শৈক্ষিক ক্ষেত্ৰৰ বাস্তৱ অৱস্থা ৷৷ ভবেশ নাথ৷৷\n‘অসৰ’(ASER)’ ৰ শেহতীয়া প্ৰতিবেদন আৰু শৈক্ষিক ক্ষেত্ৰৰ বাস্তৱ অৱস্থা ৷৷ ভবেশ নাথ৷৷\nজানুৱাৰী 20, 2018\tসমকাল মন্তব্য কৰক 94 দৰ্শন\nআমাৰ দেশত প্ৰতি দহগৰাকী ব্যক্তিৰ ভিতৰত একোজনকৈ চৈধ্যৰ পৰা ওঠৰ বছৰ বয়সৰ ব্যক্তি পোৱা যায়। ভাৰতবৰ্ষৰ মুঠ জনসংখ্যা যদি এশ ত্ৰিশ কোটি বুলিও আমি ধৰি লওঁ, তেন্তে চৈধ্যৰ পৰা ওঠৰ বছৰ বয়সৰ প্ৰায় তেৰ কোটি ব্যক্তি আমাৰ দেশত বৰ্তমানেও আছে। আপাতদৃষ্টিত বয়সৰ ফালৰ পৰা এই সকল ব্যক্তিক আমি ছাত্ৰ বা ছাত্ৰী হিচাপেই অভিহিত কৰোঁ। দেশৰ ভবিষ্যতো নিৰ্ভৰ কৰে এনে বয়সৰ ব্যক্তিসকলৰ ওপৰতেই। কিয়নো চৈধ্যৰ পৰা ওঠৰ বছৰ বয়সৰ এই সকল ব্যক্তি হৈছে দেশৰ ছাত্ৰ, যুৱ শক্তিৰ এক প্ৰধান সমল। বিশাল সংখ্যক এই ছাত্ৰ-যুৱ শক্তিক উপযুক্ত মানৱ সম্পদ হিচাপে গঢ় দিব পাৰিলেহে হয়তো দেশখনে বিকাশৰ ক্ষেত্ৰত এখোজ আগবাঢ়ি যাব পাৰিব। কিন্তু দুখৰ বিষয় এইটোৱেই যে আমাৰ দেশ ভাৰতবৰ্ষই মানৱ সম্পদৰ বিকাশৰ ক্ষেত্ৰত এতিয়াও পৃথিৱীৰ বহু উন্নত দেশৰ তুলনাত যথেষ্ট পিছ পৰি আছে আৰু বৰ্তমানেও এই ধাৰা অব্যাহত আছে। ২০১৫ বৰ্ষৰ মানৱ উন্নয়ন সূচাংকত পৃথিৱীৰ ১৮৮ খন দেশৰ ভিতৰত ভাৰতবৰ্ষ ই ১৩১ সংখ্যক স্থান ল’বলৈহে সক্ষম হৈছিল। চুবুৰীয়া শ্ৰীলংকাই ৭৩ সংখ্যক স্থানেৰে এই ক্ষেত্ৰত আমাৰ দেশতকৈ ওপৰত স্থান পাইছিল।\nশেহতীয়া ভাৱে কেন্দ্ৰীয় মানৱ সম্পদ মন্ত্ৰালয়ৰ তত্ত্বাৱধানত দেশৰ প্ৰতিখন ৰাজ্যৰ গ্ৰাম্যাঞ্চলৰ শিক্ষানুষ্ঠান আৰু গ্ৰাম্য পৰিয়ালক সামৰি দেশৰ শৈক্ষিক মানৰ বাৰ্ষিক প্ৰতিবেদন ( Annual Status of Education Report, ASER) চমুকৈ ‘ অসৰ’ নামৰ এক প্ৰতিবেদন প্ৰকাশ পাইছে, য’ত চৈধ্যৰ পৰা ওঠৰ বছৰ বয়সৰ ল’ৰা- ছোৱালীৰ শৈক্ষিক মানৰ এক নেতিবাচক প্ৰতিচ্ছবিহে প্ৰতিফলিত হৈছে। উল্লেখ্য যে ২০০৫ বৰ্ষৰ পৰাই বিভিন্ন চৰকাৰী, বেচৰকাৰী এজেন্সি, এন. জি. অ. ৰ সহযোগত “প্ৰথম ইডুকেচন ফাউণ্ডেচন” নামৰ সংস্থাটোৱে এই সমীক্ষা চলাই আহিছে। বিদায়ী বৰ্ষটোত দেশৰ ২৪ খন ৰাজ্যৰ ২৬ খন জিলাক সামৰি চৈধ্যৰ পৰা ওঠৰ বছৰ বয়সৰ ল’ৰা-ছোৱালীৰ মাজত এই সমীক্ষা চলোৱা হৈছিল। আমাৰ ৰাজ্যখনৰ কামৰূপ গ্ৰাম্য জিলা খনো এই সমীক্ষাৰ অন্তৰ্ভুক্ত আছিল।\nসমীক্ষাত প্ৰকাশিত তথ্য অনুসৰি দেশৰ গ্ৰামাঞ্চলৰ চৈধ্যৰ পৰা ওঠৰ বছৰ বয়সৰ প্ৰায় চৈধ্য শতাংশ ল’ৰা- ছোৱালী বিদ্যালয়/ মহাবিদ্যালয়ত অধ্যয়ন নকৰে। ওঠৰ বছৰ বয়সৰ বত্ৰিশ শতাংশ ছোৱালী আৰু আঠাইশ শতাংশ ল’ৰাই হয় বিদ্যালয় এৰিছে, নহয় বিদ্যালয়লৈ নোযোৱাকৈ আছে। আটাইতকৈ গুৰুত্বপূৰ্ণ কথাটো হৈছে জীৱিকা বা অন্যান্য কামত ব্যস্ত হবলগীয়া হয় প্ৰায় বিয়াল্লিশ শতাংশ ছাত্ৰ- ছাত্ৰী। বিদ্যালয়, মহাবিদ্যালয়ত অধ্যয়নৰত প্ৰায় উনচল্লিশ শতাংশ ছাত্ৰ-ছাত্ৰীয়েই কৰ্মৰত। তাদুপৰি গ্ৰামাঞ্চলৰ চৈধ্য শতাংশ ল’ৰা- ছোৱালীয়ে নাজানে দেশৰ মানচিত্ৰ। আনকি নিজৰ ৰাজ্য খনৰ নাম নজনা ল’ৰা- ছোৱালীৰ সংখ্যা প্ৰায় একৈশ শতাংশ। ছয়ত্ৰিশ শতাংশ ল’ৰা-ছোৱালীয়ে নাজানে দেশৰ ৰাজধানীৰ নাম। বিয়াল্লিশ শতাংশ ল’ৰা-ছোৱালীয়ে ইংৰাজী বাক্য ভালদৰে পঢ়িব নাজানে, কিন্তু বিপৰীতে তেসত্তৰ শতাংশ ল’ৰা-ছোৱালীয়েই মোবাইল ব্যৱহাৰ কৰে।\nসমগ্ৰ দেশৰ চৈধ্যৰ পৰা ওঠৰ বছৰ বয়সৰ ল’ৰা-ছোৱালীৰ এনে প্ৰতিচ্ছবিৰ সৈতে আমাৰ ৰাজ্যখনৰ কামৰূপ গ্ৰাম্য জিলাখনৰো অৱস্থা প্ৰায় একে বুলিব পাৰি। জিলাখনৰ বিদ্যালয়লৈ নোযোৱা ল’ৰাৰ সংখ্যা প্ৰায় সাত দশমিক দুই শতাংশ । সোতৰৰ পৰা ওঠৰ বছৰ বয়সৰ প্ৰায় ন দশমিক সাত শতাংশ ল’ৰা-ছোৱালী মহাবিদ্যালয়লৈ নাযায়। প্ৰায় বাৰ শতাংশ ছোৱালী আধাতে বিদ্যালয় এৰিছে। সোতৰৰ পৰা ওঠৰ বছৰ বয়সৰ মাত্ৰ পোন্ধৰ শতাংশ ল’ৰা-ছোৱালী বৃত্তিমূলক শিক্ষাৰ লগত জড়িত। চৈধ্যৰ পৰা ওঠৰ বছৰ বয়সৰ প্ৰায় তেত্ৰিশ শতাংশ ল’ৰা-ছোৱালী মাহটোৰ পোন্ধৰ দিনেই বিভিন্ন কামত নিয়োজিত। প্ৰায় আঠাইশ শতাংশ ছাত্র-ছাত্ৰীয়ে পঢ়িব নাজানে দ্বিতীয় শ্ৰেণীৰ পাঠ্যপুথি। ছয়সত্তৰ শতাংশ ছাত্র-ছাত্ৰীয়ে নাজানে টকা-পইচাৰ হিচাপ, পঞ্চাশ শতাংশ ছাত্ৰ-ছাত্ৰীৰ নাই কোনো সময়ৰ ধাৰণা। ছয়ত্ৰিশ শতাংশ ছাত্ৰ-ছাত্ৰীয়ে নাজানে দেশৰ ৰাজধানীৰ নাম। আনকি পচিশ শতাংশ ছাত্ৰ-ছাত্ৰীয়ে নিজৰ ৰাজ্যখনৰ নামো নাজানে।\nএয়াই হৈছে দেশৰ ভবিষ্যত গঢ়োতাসকলৰ বাস্তৱ প্ৰতিচ্ছবি। দেশ এখনৰ ভবিষ্যত গঢ়োতাসকলৰ অৱস্থা যদি এনেধৰণৰ হয়, তেনেহলে ভাবক সেইখন দেশৰ বিকাশ কেনে পৰ্যায়ত আছে ! সমীক্ষাত প্ৰকাশিত তথ্যই প্ৰমাণ কৰে যে দেশৰ প্ৰচলিত শিক্ষা ব্যৱস্থা আৰু অৰ্থনৈতিক নীতিয়ে দেশৰ ছাত্ৰ, যুৱ শক্তিক উপযুক্ত মানৱ সম্পদ হিচাপে গঢ় দিয়াত ব্যৰ্থ হৈছে। শিশু অৱস্থাৰ পৰাই যদি ছাত্র-ছাত্ৰীসকলক গুণগত শিক্ষাৰে শিক্ষিত কৰিব পৰা নাযায়, তেনেহ’লে বাস্তৱত এই ধৰণৰ এক প্ৰতিচ্ছবিয়েই দেখিবলৈ পোৱাটো নিশ্চিত। আপোনালোক আটাইৰে জ্ঞাত যে ছয় পৰা চৈধ্য বছৰ বয়সৰ ছাত্ৰ ছাত্ৰী সকলক সমগ্র দেশতে সৰ্বশিক্ষাৰ অধীনত বিনামূলীয়া শিক্ষা প্ৰদান কৰি থকা হৈছে। সৰ্বশিক্ষাৰ অধীনত অধ্যয়নৰত শিক্ষাৰ্থীসকলৰ ক্ষেত্ৰত অবিৰত মূল্যায়নৰ ব্যৱস্থা কৰা হৈছে যদিও এই ব্যৱস্থাত কোনো শিক্ষাৰ্থীকে অনুত্তীৰ্ণ বুলি ঘোষণা কৰিব পৰা ব্যৱস্থা নথকাত শিক্ষাৰ গুণগত মানৰ বিকাশ নোহোৱাকৈয়ে ছাত্ৰ-ছাত্ৰী সকলক উচ্চ শ্ৰেণীলৈ পদোন্নতি দিবলৈ শিক্ষক সকল বাধ্য হয়। ফলস্বৰূপে কোনো ধৰণৰ পঠন, লিখন সাংখ্যিক জ্ঞান নোহোৱাকৈয়ে ছাত্ৰ- ছাত্ৰীসকল মাধ্যমিক পৰ্যায়ত নামভৰ্তি কৰে। যাৰ পৰিণতিত নৱম বা দশম শ্ৰেণীত অধ্যয়নৰত চৈধ্য-পোন্ধৰ বছৰীয়া শিক্ষাৰ্থী এজনেও দ্বিতীয় শ্ৰেণীৰ পাঠ্যপুথি ভালদৰে পঢ়িব নোৱাৰা অৱস্থা এটা আহি পৰিছে। প্ৰায় সকলোবোৰ চৰকাৰী বিদ্যালয়ৰ ছাত্ৰ-ছাত্ৰীৰ ক্ষেত্ৰত এনে এক অৱস্থা পৰিলক্ষিত হয়। এনেবোৰ ছাত্ৰ-ছাত্ৰীয়েই পৰৱৰ্তী পৰ্যায়ত হয় বিদ্যালয় এৰে নহয় অন্য কামত নিয়োজিত হ’বলৈ বাধ্য হয়। আজিৰ চৈধ্যৰ পৰা ওঠৰ বছৰ বয়সৰ ল’ৰা ছোৱালীৰ এনে এক অৱস্থাৰ বাবে দায়ী দৰাচলতে আমাৰ দেশৰ প্ৰাথমিক শিক্ষাৰ ব্যৱস্থাটো। আৰম্ভণিতেই আমাৰ ল’ৰা-ছোৱালীয়ে একো নজনাকৈয়ে মাধ্যমিক পৰ্যায় পায়হি। সেয়ে তেনে লৰা ছোৱালীয়ে দেশৰ ৰাজধানী, ৰাজ্যৰ নাম নজনাটো একো অস্বাভাৱিক কথা নহয়।\nএনে এক প্ৰেক্ষাপটত দেশৰ ছাত্ৰ আৰু যুৱ শক্তিক উপযুক্ত মানৱ সম্পদ হিচাপে গঢ় দিবলৈ হ’লে দেশৰ প্ৰাথমিক শিক্ষাৰ গুণগত মানৰ বিকাশ কৰাৰ প্ৰয়োজনীয়তা আছে। তদুপৰি আমাক এনে এক অৰ্থনৈতিক নীতিৰ প্ৰয়োজন, য’ত ব্যক্তিগত খণ্ডৰ শিক্ষা ব্যৱস্থাতকৈয়ো চৰকাৰী খণ্ডৰ শিক্ষা ব্যৱস্থাই অধিক প্ৰাধান্য পায়। তেতিয়াহে হয়তো ভবিষ্যতে ভাৰতবৰ্ষ ই পৃথিৱীৰ অন্যান্য দেশৰ মানৱ সম্পদৰ বিকাশৰ ক্ষেত্ৰত সমানে ফেৰ মাৰিবলৈ সক্ষম হ’ব, অনথ্যা ইয়াতকৈয়ো নিম্ন মানদণ্ডৰ প্ৰতিচ্ছবিহে আমি হয়তো ভবিষ্যতে দেখিবলৈ পাম।\nটেগছাত্ৰ-ছাত্ৰী শিক্ষাৰ মান\nপূৰ্বৱৰ্তী লেখা শিল্পী ধ্রুৱ ডেকাৰ সোঁৱৰণত ॥ জ্ঞানেন্দ্ৰ বৰকাকতি ॥\nপৰৱৰ্তী লেখা জাতীয় চেতনাৰ গতিপথ ৷৷ কৌশিক তালুকদাৰ৷৷\nডিচেম্বৰ 1, 2016\t6,352


সন্তানক মিতব্যয়িতাৰ পাঠ শিকাইছেনে? | নিয়মীয়া বাৰ্তা\nঃ আমাৰ দিনত ইমানবোৰ সুবিধা পোৱা হ’লে আৰু ভাল কিবাকিবি পৰিব পাৰিলোঁহেঁতেন৷ এতিয়া তোমালোকক মাত্র সুবিধাহে লাগে৷ পঢ়াৰ কাৰণে প্রয়োজনীয়খিনিতো নিদিয়াকৈ থকা নাই আমি৷ কিন্তু প্রতিদিনেই বেলেগক দেখি ইটো সিটো বস্তু বিচাৰি থাকিলে কেনেকৈ হ’ব? আমিতো চেণ্ডেল নিপিন্ধাকৈয়ে এল পি স্কুলত পঢ়িছিলোঁ৷\nঃ হ’ব আৰু মা, কিমান আৰু একেখন ৰেকর্ডকে বজোৱা? তোমাৰ সময়ত যদি আমি থাকিলোঁহেঁনেত তেতিয়া আমিও তেনেকৈয়ে চলিলোঁহেঁতেন৷ কাৰণ তেতিয়া সকলোৱে তেনে আছিল৷ তুমি কম্পেয়াৰ কিয় কৰা ইমান?\nনেহাই বিৰক্তিৰে চিঞৰি উঠাত মাক নিবেদিতা মনে মনে ৰ’ল৷ আজি কিছুদিনৰ পৰা ঘৰখনত এনেকুৱা কিছুমান কথাৰ কাৰণে প্রায়ে অশান্তি হৈ থাকে৷ ১৩ বছৰীয়া নেহা প্রশান্ত আৰু নিবেদিতাৰ একমাত্র ছোৱালী৷ নিবেদিতা স্কুলৰ শিক্ষয়িত্রী, প্রশান্ত ব্যৱসায়ী৷ দুয়োৰে আর্জনত সংসাৰখন ধুনীয়াকৈ চলি যায়৷ কিন্তু সেইবুলি জধে–মধে পইচা খৰচ তেওঁলোকে কৰে৷ দুয়ো মিতব্যয়ী৷ নেহাক প্রয়োজনীয় বস্তুখিনি দিয়াত কৃপণালি নকৰে৷ কিন্তু অপ্রয়োজনীয় বস্তু দিয়াৰ অভ্যাস তেওঁলোকৰ নাই৷ কিন্তু আজি কিছুদিনৰ পৰা নেহাই কিছুমান বস্তু খোজা আৰম্ভ কৰিছে, যিবোৰৰ প্রয়োজন প্রকৃততে তাইৰ নাই৷ প্রথম আৰম্ভ হৈছিল নেহাৰ স্কুলখন সলনি কৰাৰ পিছতে৷ ঘৰৰ ওচৰৰ স্কুলখনত তাই প্রি–প্রাইমাৰীৰ পৰা পঞ্চম মানলৈ পঢ়িলে৷ তাৰপিছৰ শ্রেণীবোৰ সেইখন স্কুলত নাই বুলি চহৰৰ ভাল স্কুলখনলৈ নেহাক লৈ যোৱা হ’ল৷ সকলো ঠিকেই আছিল৷ কেইমাহমান পিছৰ পৰা মাজে মাজে নেহাই আপত্তি কৰা আৰম্ভ কৰিলে৷ আপত্তিবোৰ তাইৰ টিফিন বক্স, পানীৰ বটল, পেঞ্চিলৰ বাকচ এইবোৰৰ পৰা আৰম্ভ কৰি টিভিৰ বেলেগ বেলেগ চেনেল চাবস্ক্রাইব কৰালৈকে, হিচাপ নোহোৱা লগৰীয়াবোৰৰ লগত তাই নিজৰ বস্তুবোৰ তুলনা কৰে৷ মাক–দেউতাকৰ আগত কয়হি কাৰ ওচৰত কি কি নতুন বস্তু আছে৷ কেনেদৰে সেই আকাংক্ষী বিলাসী বস্তুৰ গৰাকী লগৰীয়াবোৰ আনবোৰৰ আকর্ষণৰ মধ্যমণি৷ তাইৰ ওচৰত কিয় তেনে বস্তুৰ অভাৱ এই প্রশ্ণ নেহাই প্রায়ে মাকক সোধা হ’ল৷ আপত্তিবোৰ এনেকুৱা, ‘জানা মা আমাৰ বেঞ্চত বহা সকলোৰে স্মার্ট হাতঘড়ী আছে৷ কি কি যে কৰিব নোৱাৰি৷ পাল্ছ, হার্টবিটৰ পৰা আৰম্ভ কৰি ব্লুটুথেৰে ম’বাইলত কানেক্ট কৰি ফোন ৰিচিভ কৰিবও পাৰি৷ মোকো লাগে তেনে এটা ঘড়ী৷’ আজি বৈদেহীয়ে এটা খুব ধুনীয়া ৱাটাৰ বটল আনিছে৷ চেনছৰ লগোৱা৷ আঙুলিটো ওচৰলৈ নিলে নিজে খোল খাই যায়৷ মোৰো থকা হ’লে এনে এটা’ ‘ম’নাৰ দেউতাকে তাইক এটা নতুন আইপেড দিছে ৬০ শতাংশ পোৱাৰ কাৰণে৷ যোৱাবাৰ তাই যেনে–তেনেহে পাছ কৰিছিল৷ মইচোন সদায়ে ৯০ শতাংশ পাঁও৷ মোক কিয় দিব নোৱাৰা তোমালোকে নিজাকৈ ম’বাইল এটাও? আইপেড বাৰু নালাগে৷ মই নেটত ষ্টাডী মেটেৰিয়েল চাবলৈও তোমালোকৰ ম’বাইল ল’ব লগা হয়৷ ম’না যে কিমান লাকী, ইমান ভাল মাক–দেউতাক পাইছে তাই৷’\nবহু পিতৃ–মাতৃ এনে পৰিস্থিতিৰ মুখামুখি হ’ব লগা হয়৷ সাধাৰণতে কৈশোৰত ভৰি দিয়া সন্তানৰ ক্ষেত্রত এনে আচৰণৰ আৰম্ভণি দেখা যায়৷ কৈশোৰ বুলি ক’লে আমি ১০–১৯ বছৰৰ সময়খিনিক ধৰোঁ৷ এই সময়ছোৱা হৈছে এটি শিশুৰ প্রাপ্তবয়স্ক অৱস্থালৈ যাত্রাৰ সময়৷ এই সময়ছোৱাত শাৰীৰিক, মানসিক পৰিৱর্তনৰ লগত প্রচুৰ আৱেগক সংঘটিত হয়৷ ‘ডাঙৰ হোৱা’ৰ অনুভৱ এটাৰে তেওঁলোকে নতুন দৃষ্টিভংগীৰে পৃথিৱীখনক চাবলৈ শিকে৷ এই সময়ছোৱাত কিশোৰ–কিশোৰীসকলক্ আটাইতকৈ প্রভাৱিত কৰে সমনীয়া বন্ধুবর্গই৷ কৈশোৰ কালত নিজৰ সামাজিক স্থিতি, স্থান, গুৰুত্ব, আত্মসন্মান, আনৰ আগত নিজক বিশেষ কৰি তোলাৰ ইচ্ছা আদিক লৈ তেওঁলোক স্পর্শকাতৰ হৈ পৰে৷ বহু সময়ত আনৰ লগত নিজৰ তুলনা কৰি উচাত্মিকাবোধ নতুবা নিচাত্মিকতাবোধত ভোগা, আনৰ জীৱনটোক নিজে যাপন কৰিব খোজা, নিজৰ প্রাপ্য আৰু প্রাপ্তিক লৈ অসন্তুষ্টি আদিও এই সময়ছোৱাত দেখা পোৱা যায়৷ যিহেতু কৈশোৰ কালত তেওঁলোক যথেষ্ট সংবেদনশীল হৈ থাকে, সেয়ে অভিভাৱকসকলেও কৌশলগতভাৱে ব্যৱহাৰিক সমস্যাবোৰ সমাধান কৰিবলৈ চেষ্টা কৰা উচিত৷\nযদি আপোনাৰ সন্তানে সহপাঠীক দেখি নতুন নতুন বস্তু বিচাৰিছে, তেন্তে কি কৰা উচিত? প্রথমেই মনত পেলাওক জীৱনত আপুনিও বয়সৰ এই স্তৰ পাৰ হৈ আহিছে৷ সেই সময়ছোৱাত হয়তো আপোনাৰ ক্ষেত্রতো তেনে কিছুমান কথা হৈছিল, যিবোৰ এতিয়া আপোনাৰ সন্তানৰ মনোজগতখনত হৈ আছে৷ হয়তো প্রয়োজন আৰু ইচ্ছাবোৰৰ পার্থক্য আছিল সময়ৰ লগত মিলাকৈ৷ উদাহৰণ স্বৰূপে আপোনাৰ যদি এযোৰ নফটা চেণ্ডেল পিন্ধাৰ হাবিয়াস হৈছিল, আপোনাৰ সন্তানৰ এই হাবিয়াস এটা স্মার্ট ডিভাইচৰ প্রতি হ’ব পাৰে৷ এয়া সকলোৰে ক্ষেত্রতে স্বাভাৱিক৷ সেয়ে সন্তানক মিতব্যয়ী হ’বলৈ শিকাবলৈ যাওঁতে বাৰে বাৰে নিজৰ জীৱনৰ লগত তুলনা কৰি হেঁচা প্রয়োগেৰে কথা শুনাব নালাগে৷ আপুনি ডাঙৰ হোৱাৰ সময় আৰু পৰিৱেশতকৈ আপোনাৰ সন্তানটিৰ ডাঙৰ হোৱাৰ সময় আৰু পৰিৱেশৰ মাজত পার্থক্য আছে৷\nবহুতো সন্তানে বস্তু বিচৰাৰ লগে লগে নিজৰ জীৱন কাহিনী শুনাই গালি পাৰিবলৈ আৰম্ভ কৰে৷ তাৰ সলনি সেই কথাখিনি সাধাৰণ কথা–বতৰাৰ মাজত বা শৈশৱৰে পৰা সাধুৰ দৰে ক’ব পাৰে৷ তেনেকৈ সন্তানে এই জটিল সংগ্রামখনৰ বিষয়ে জনাৰ লগতে শুনিবলৈও আগ্রহী হ’ব৷ গালি বা অত্যধিক বুজনিৰ মাজেৰে ক’লে কথাখিনি শুনাৰ আগ্রহো তেওঁলোকৰ নাথাকিব৷\nকেঁচুৱাৰে পৰা সন্তানক সেইখিনি বস্তুহে দিয়ক, যিখিনিৰ নিতান্তই প্রয়োজন আছে৷ সেয়া লাগিলে কাপোৰ হওক বা খেলনা৷ সন্তানৰ লগতে নিজেও নিতান্তই প্রয়োজনীয়খিনিতে চলাৰ অভ্যাস কৰক৷ যাতে সন্তানে চকুৰ আগত দেখি বা শৈশৱৰে পৰা তেনেকৈ চলি সেই জীৱন প্রণালীৰ লগত অভ্যস্ত হয়৷ মাজত ধৰি মিতব্যয়ী কৰিবলৈ চেষ্টা কৰিলে সফল নহ’বও পাৰে৷ ঘৰত থকা শিশু সন্তানলৈ নিতৌ কামৰ পৰা বাহিৰৰ পৰা আহোঁতে ‘কিবা এটা’ অনাৰ অভ্যাসটো একেবাৰেই নকৰিব৷ বাহিৰত কাম কৰিবলৈ যোৱাটো যে অপৰিহার্য প্রয়োজন আৰু কামৰ পৰা আহোঁতে সদায়ে আব্দাৰ অনুসৰি কিবা এটা অনাটো যে জৰুৰী নহয় তাক পিছত বুজাবলৈ অসুবিধা৷\nসন্তানক ঘৰৰ বস্তু–বেহানিৰ কথা বুজাবলৈ যাওঁতে বস্তুটো কিমান দামী সেইটো কোৱাৰ পৰিৱর্তে কিমান প্রয়োজনীয় সেইটো কথাতহে গুৰুত্ব দিব লাগে৷ সৰুৰে পৰা সাঁচি ৰখাৰ কাৰণে উৎসাহিত কৰা উচিত৷ প্রতি মাহে হাত খৰচ হিচাপে সন্তানক কেইটামান পইচা নিজাকৈ থ’বলৈ দায়িত্ব দিব পাৰে৷ সেইখিনিৰ পৰা চান কাঢ়ি থোৱা পইচা একগোট কৰি পিছত বেংকতো থ’বলৈ উৎসাহ দিব পাৰে৷ এনে কৰিলে সন্তানটিয়ে দায়িত্বৰ গুৰুত্ব অনুভৱ কৰিব৷ সন্তানে কৰা ভাল কামৰ বাবে বস্তু আদিৰে পুৰস্কৃত কৰাৰ পৰিৱর্তে ট’কেন দিয়াৰ ব্যৱস্থা কৰিব পাৰে৷ সেই ট’কেনত নির্ধাৰিত অনুসৰি ভাল লগা কাম বা ইচ্ছা পূৰণ কৰিবলৈ সুবিধা দিব পাৰে৷\nনিজৰ অর্থনৈতিক অৱস্থাৰ কথা সন্তানে বুজি নাপাব বুলি খোলাকৈ পতা নাযায়৷ কিন্তু শৈশৱৰে পৰা শিশুৱে বুজি পাব পৰাকৈ সহজ ভাষাত নিজৰ আর্থিক অনাটন বা সামর্থ্যৰ বিষয়ে কোৱা উচিত৷ শিশুটিয়ে এইটো জনা দৰকাৰ যে পিতৃ–মাতৃয়ে লাগ বুলিলেই কিবা এটা বস্তু আনি দিব নোৱাৰিবও পাৰে৷ ঘৰৰ সিদ্ধান্তবোৰ লওঁতে বা মাহিলি বাজেট প্রস্তুত কৰোঁতে কৈশোৰত ভৰি দিয়া সন্তানটিকো লগত লওঁক আৰু মতামতৰ বাবে উৎসাহী কৰক৷ তেনে কৰিলে সন্তানটিয়ে কাংক্ষিত গুৰুত্ব লাভ কৰা যেন অনুভৱ কৰাৰ লগতে দায়বদ্ধ হ’বলৈ শিকিব৷ বজাৰ কৰিবলৈ যাওঁতে সন্তানটোক লগত নিয়ক বা পাৰিলে কিছুমান বজাৰৰ দায়িত্ব দিয়ক৷ বস্তুৰ দাম আৰু জীৱন নির্বাহৰ প্রয়োজনবোৰৰ যোগসূত্রৰ বিষয়ে এনেদৰেই শিকিব৷\nকেৱল অর্থ বা বস্তুৰ গৰাকী হোৱা মানেই সমাজত, বন্ধুৰ আগত মান্যতা পোৱা নাযায় এই কথা অনুভৱ কৰোঁৱাতো জৰুৰী৷ বিশ্বত এনে বহু লোক আছে, যি দুর্দশাৰ মাজত ডাঙৰ হৈও বৰেণ্য৷ তেনে ব্যক্তিৰ বিষয়ে মাজে মাজে কথা পাতক, নিজে পঢ়ক আৰু সন্তানকো পঢ়িবলৈ উৎসাহ দিয়ক৷ সন্তানৰ ভাল গুণ আদিৰ সঁচা প্রশংসা কৰক৷ প্রশংসাই মানুহক আত্মবিশ্বাসী কৰে৷ পাঠ্যপুথিৰ লগতে আন পাৰদর্শিতা থকা দিশবোৰত প্রদর্শন কৰিবলৈ উৎসাহ যোগাওক, যাতে নিজৰ সামাজিক স্থিতিৰ ক্ষেত্রত তেওঁলোক আত্মবিশ্বাসী হয়৷ পিতৃ–মাতৃৰ পৰা আহৰণ কৰা অর্থ ক্ষন্তেকীয়া৷ দীর্ঘজীৱনৰ বাবে সন্তানক অর্থনৈতিকভাৱে সবল কৰি তুলিবলৈ তেওঁলোকক উপযুক্ত কৰি তোলাটোহে জৰুৰী, এই কথা পিতৃ–মাতৃয়ে মনত ৰখা উচিত৷ সেয়ে আছে বাবেই হাত উজাৰি খৰচ কৰাটো অপ্রয়োজনীয়৷ সন্তানক অভাৱ অনুভৱ কৰিবলৈ শিকাওক৷ যাতে বস্তুৰ মূল্য বুজি পায় আৰু নিজৰ ভৱিষ্যৎ সুৰক্ষিত কৰিবলৈ শিকে৷\nযিকোনো প্রয়োজনত টকা বা বস্তু দিয়াৰ আগতে ভালদৰে যুক্তিপূর্ণ কাৰণ দর্শাবলৈ শিকাওক৷ খোজাৰ লগে লগে যে নাপাবও পাৰে তাক সন্তানটিয়ে জনা উচিত৷ শিক্ষানুষ্ঠানসমূহতো কিছুমান বিশেষ নিয়ম থকা দৰকাৰ৷ ইউনিফর্মৰ পোছাকৰ দৰে আন বস্তু শিক্ষানুষ্ঠানলৈ নিয়াৰ ক্ষেত্রত নির্দেশনা থাকিব লাগে, যাতে নিতান্তই প্রয়োজনীয় আৰু আর্থিক বৈষম্য চকুত নপৰা ব্যৱহার্য বস্তুহে ছাত্র–ছাত্রীয়ে আনিব পাৰে৷ একেবাৰে শেষত কওঁ সন্তানক মিতব্যয়িতাৰ পাঠ দিবলৈ যাওঁতে আপুনি সমানে শিকিব আৰু মানি চলিব লাগিব৷ আপোনাক দেখিহে তেওঁলোকে অনুকৰণ কৰিব৷\nক’ভিডমুক্ত হওক পৃথিৱী সুস্থ হওক\nক’ভিডবিজয়ী ৰোগীৰ যতন আৰু কৰণীয়\nক’ভিড ভেঁকুৰ আৰু আমি\nক’ৰোনা বনাম ক’লা ভেঁকুৰ


Assam Election Results 2021: লখিমপুুৰৰ ৪টা সমষ্টিত কোনে মাৰিব শেষ হাঁহি? থাকিবনে মন্ত্ৰী নৱ দলেৰ পূৰ্বৰ ভেঁটি? মাজত মাত্ৰ ১২ ঘণ্টা....Assam-Election-Results-2021-lakhimpur-nowboicha-bihpuria-dhakuakhana-constituency-political-scenerio-tvsanjib– News18 Assam\nAssam Election Results 2021: লখিমপুুৰৰ ৪টা সমষ্টিত কোনে মাৰিব শেষ হাঁহি? থাকিবনে মন্ত্ৰী নৱ দলেৰ পূৰ্বৰ ভেঁটি? মাজত মাত্ৰ ১২ ঘণ্টা....\nUpdated:May 1, 2021, 7:06 PM IST\nএইবাৰ নিৰ্বাচনৰ অন্যতম আকৰ্ষণৰ কেন্দ্ৰবিন্দু উত্তৰ অসমৰ লখিমপুৰ জিলাৰ চাৰিওটা বিধানসভা সমষ্টি।\nLast Updated: May 1, 2021, 7:06 PM IST\nকাইলৈ ঘোষণা হ'ব অসম বিধানসভা নিৰ্বাচনৰ ফলাফল। প্ৰতিটো ৰাজনৈতিক দলেই এতিয়া ব্যস্ত হৈ পৰিছে নিজ নিজ অংকত। এইবাৰ নিৰ্বাচনৰ অন্যতম আকৰ্ষণৰ কেন্দ্ৰবিন্দু উত্তৰ অসমৰ লখিমপুৰ জিলাৰ চাৰিওটা বিধানসভা সমষ্টি।\nলখিমপুৰ জিলাৰ চাৰিটা বিধানসভা সমষ্টিত কোনে কোনে মাৰিব শেষ হাঁহি? পাৰিবনে মন্ত্ৰী নৱ কুমাৰ দলে নিজৰ ভেঁটি অটুত ৰাখিব? আনহাতে মন্ত্ৰী হিমন্ত বিশ্ব শৰ্মাৰ প্ৰিয়ভাজন মানৱ ডেকাৰ পথত কোনে দিলে বিধি-পথালি? বিহপুৰীয়াত প্ৰাৰ্থীত্বকেন্দ্ৰিক বিভাজনৰ ফল ভুগিব নেকি বিজেপিৰ অমিয় কুমাৰ ভূঞাই ?এই প্ৰশ্নৰ উত্তৰ কাইলৈ বিয়লি ভাগলৈ স্পষ্ট হৈ পৰিব।\nলখিমপুৰ জিলাৰ অন্যতম গুৰুত্বপুৰ্ণ সমষ্টি ঢকুৱাখনাত কিন্তু এইবাৰ নাই বিজেপিৰ পূৰ্বৰ ভেটি ৷ দীৰ্ঘদিনে মিচিং জাতীয় সংগঠনৰ নেতৃত্বত থকা এইবাৰৰ কংগ্ৰেছ প্ৰাৰ্থী পদ্মলোচন দলেই বাৰুকৈয়ে প্ৰত্যাহ্বান জনাইছে মন্ত্ৰী নৱ কুমাৰ দলেক ৷ ইয়াৰ উপৰিও বিজেপিৰ একাংশ শীৰ্ষ নেতাই নৱ দলেক চিপৰাং মাৰিছে বুলিও সমষ্টিটোত চৰ্চা চলিছে। মিচিং সকলৰ মাজত বিজেপিৰ ভোট বিভাজন হৈছে যদিও সমষ্টিটোৰ অন্যান্য ভোটাৰেও নিৰ্নায়ক ভূমিকা পালন কৰিব এইবাৰ নিৰ্বাচনত ৷\nলখিমপুৰ সদৰ সমষ্টিঃ\nলখিমপুুৰ সদৰ সমষ্টিৰ যুঁজখন এইবাৰ বিশেষ ভাবে আকৰ্ষণীয়। লখিমপুৰ সদৰ সমষ্টিত বিধায়ক উৎপল দত্তই আউল লগাইছে বিজেপিৰ অংকত ৷ যদি উৎপল দত্তৰ পূৰ্বৰ ভেটি অটুট আছে তেন্তে তাৰ ফল ভুগিব বিজেপিৰ মানৱ ডেকাই ৷ লগতে মঞ্চত দেখাৰ দৰেই যদি কংগ্ৰেছৰ জয় প্ৰকাশ দাসক প্ৰাক্তন কংগ্ৰেছী বিধায়ক ঘন বুঢ়াগোহাঁইয়ে সমৰ্থন জনাইছে তেন্তে এখোজ আগুৱাই আছে জয় প্ৰকাশ দাস ৷\nএই মূহূৰ্তলৈকে স্পষ্ট নহয় নাওবৈচা সমষ্টিৰ ছবি। লখিমপুৰৰ সংখ্যালঘু প্ৰধান নাওবৈচা সমষ্টিত এইবাৰ চাৰিকোণীয়া প্ৰতিদ্বন্দিতা হোৱাৰ সম্ভাৱনাই অধিক ৷ অখিল গগৈৰ নেতৃত্বাধীন নতুন ৰাজনৈতিক দল ৰাইজৰ দলৰ প্ৰাৰ্থী প্ৰাক্তন ছাত্ৰ নেতা আজিজুৰ ৰহমানৰ ওপৰত দৃষ্টি নিক্ষেপ কৰি আছে সকলোৱে ৷ ঢকুৱাখনা এৰি নাওবৈচাত কংগ্ৰেছৰ প্ৰাৰ্থী হোৱা জ্যেষ্ঠ কংগ্ৰেছী ভৰত চন্দ্ৰ নৰহে যদি বিশেষ প্ৰভাৱ পেলাব নোৱাৰে তেতিয়া শেষ হাঁহি মাৰিব আজিজুৰ ৰহমানে ৷ আনহাতে প্ৰথম অৱস্থাত অগপৰ প্ৰাৰ্থী জয়ন্ত খাউণ্ডৰ স্থিতি নাওবৈচাত আশাপ্ৰদ আছিল যদিও বিজেপিৰ জ্যেষ্ঠ বিদায়ী কাৰ্যকৰ্তা ৰাও গজেন্দ্ৰ সিঙে থানবান কৰিলে অগপৰ পৰিকল্পনা ৷ দলৰ নীতি বিসৰ্জন দি ৰাও গজেন্দ্ৰ সিঙে নিৰ্দলীয় ভাবে প্ৰতিদ্বন্দিতা কৰি বিভাজন কৰিলে অগপ বিজেপিৰ ভোটত। তাৰ ফলত বিজেপিৰ তালিকাৰ পৰা বাদ পৰাৰ সম্ভাৱনাই অধিক নাওবৈচা সমষ্টি ৷\nবিহপুৰীয়া সমষ্টিটো বিজেপিৰ আংকত আউল লগোৱাৰ সম্ভাৱনা আছে লুৰিণজ্যোতি গগৈৰ নেতৃত্বাধীন অসম জাতীয় পৰিষদৰ প্ৰাৰ্থী অচ্যুত শইকীয়াই ৷ আনহাতে প্ৰাৰ্থীত্বকেন্দ্ৰিক সংঘাতৰ বাবে বিজেপি শিৱিৰৰ পৰা নিৰ্বাচনত আঁতৰি থাকিল বহু সক্ৰিয় কৰ্মী ৷ যদি এই দুৰ্বলতাৰ সুযোগ কংগ্ৰেছৰ ভূপেন কুমাৰ বৰাই লৈছে তেন্তে মিছা হ'ব মন্ত্ৰী হিমন্ত বিশ্ব শৰ্মাৰ ভৱিষ্যতবাণী ৷\nদুই মেত বিয়লি উত্তৰত লখিমপুৰ চৰকাৰী উচ্চতৰ মাধ্যমিক বিদ্যালয়ৰ পৰা হোৱা ঘোষণাই নিশ্চিত কৰিব চাৰিওটা সমষ্টিৰ পৰা কোন কোন যাব অসম বিধান সভালৈ ৷ অপেক্ষা মাথো কাইলৈৰ দিনটোলৈ!\nFirst published: May 1, 2021, 7:06 PM IST


central-government-would-announce-4-percent-increase-in-da-this-month-skd– News18 Assam\nচৰকাৰী কৰ্মচাৰীসকলৰ বাবে ভাল খবৰ, এই মাহতে বৃদ্ধি পাব পাৰে দৰমহা!\nUpdated:March 22, 2021, 2:22 PM IST\nচলিত মাহতেই চৰকাৰে ৪ শতাংশ DA বৃদ্ধি ঘোষণাৰ সম্ভাৱনা আছে। যিয়ে কেন্দ্ৰীয় কৰ্মচাৰীসকলৰ দৰমহা পোনপটীয়াকৈ বৃদ্ধি কৰিব।\nLast Updated: March 22, 2021, 2:22 PM IST\nকেন্দ্ৰীয় চৰকাৰৰ অধীনষ্ঠ কৰ্মচাৰীসকলৰ বাবে অতি শীঘ্ৰে আহিব পাৰে সুখবৰ! কিয়নো অতিশীঘ্ৰেই কেন্দ্ৰীয় চৰকাৰে ৫০ লাখ কৰ্মচাৰী আৰু ৬১ লাখ পেঞ্চনাৰৰ DA বৃদ্ধি কৰাৰ সম্ভাৱনা প্ৰকট হৈ উঠিছে। চলিত মাহতেই চৰকাৰে ৪ শতাংশ DA বৃদ্ধি ঘোষণাৰ সম্ভাৱনা আছে। যিয়ে কেন্দ্ৰীয় কৰ্মচাৰীসকলৰ দৰমহা পোনপটীয়াকৈ বৃদ্ধি কৰিব।\nদৰাচলতে, শ্ৰম বিভাগে অল ইণ্ডিয়া উপভোক্তা মূল্য সূচক (AICPI) ঘোষণা কৰিছে। যাৰ দ্বাৰা কেন্দ্ৰীয় কৰ্মচাৰীসকলৰ DA বৃদ্ধি হ'ব পাৰে। কিয়নো কেৱল AICPI দ্বাৰা নিৰ্ধাৰণ কৰা হয় DA। ট্ৰেভেল এলাউন্স অৰ্থাৎ TAও ৪ শতাংশ বৃদ্ধি কৰা হ'ব।\nAICPIৰওপৰত আধাৰ কৰি কোৱা হৈছে যে, চৰকাৰে DA ৪% বৃদ্ধি কৰিব পাৰে। যিয়ে কেন্দ্ৰীয় কৰ্মচাৰী আৰু পেঞ্চনাৰসকলক পোনপটীয়াকৈ লাভান্বিত কৰিব। সপ্তম দৰমহা আয়োগৰ মতে, যদি কেন্দ্ৰীয় কৰ্মচাৰীসকলৰ DA ৪ শতাংশ বৃদ্ধি হয়, তেন্তে তেওঁলোকৰ ট্ৰেভেল এলাউন্স অৰ্থাৎ TAও ৪ শতাংশ বৃদ্ধি হ'ব। অৱশ্যে, কেন্দ্ৰীয় কৰ্মচাৰীসকলক ১ জুলাই ২০২০ৰ পৰা ১ জানুৱাৰী ২০২১লৈ DA দিয়া নহ'ব। উল্লেখ্য যে, কেন্দ্ৰই ২০২০ চনৰ এপ্ৰিলত কোৰোণা সংকটৰ বাবে DA বন্ধ কৰাৰ লগতে ২০২১ৰ জুনলৈকে কৰ্মচাৰীসকলক DA দিয়া নহ'ব বুলি ঘোষণা কৰিছিল।\nলক্ষণীয় দিশটো হ'ল যে, এই বৃদ্ধিৰ পিছতে কেন্দ্ৰীয় কৰ্মচাৰীসকলৰ বৰ্তমানৰ DA ১৭ শতাংশ শতাংশৰ পৰা ৪ শতাংশ বৃদ্ধিৰ পিছত ২১ শতাংশ হ'ব আৰু TAৰ পৰিমাণো ৪ শতাংশ বৃদ্ধি হ'ব। ইয়াৰ ফলত কৰ্মচাৰীৰ দৰমহা আৰু পেঞ্চনধাৰীৰ পেঞ্চন বৃদ্ধি হ'ব। যিহেতু কেন্দ্ৰীয় কৰ্মচাৰীসকলক বৰ্তমানে DA আৰু DR পৰিশোধ কৰা হোৱা নাই। তেনেস্থলত ই কৰ্মচাৰীসকলক সকাহ দিব।\nFirst published: February 9, 2021, 11:51 AM IST\nAnnouncement for Govt Employees


কৃষক আন্দোলনত শ্বহীদ কৃষকৰ তথ্য নাই; সেয়ে ক্ষতিপূৰণৰ প্ৰশ্ন নাহে!\nসঁচাকৈয়ে কৃষকৰ প্ৰতি সদিচ্ছা আছে নে কেন্দ্ৰীয় চৰকাৰৰ!\nDecember 2, 2021 9:07 pm\nযোৱা ১৯ নৱেম্বৰত এক আৱেগিক ভাষণেৰে প্ৰধান মন্ত্ৰী নৰেন্দ্ৰ মোদীয়ে কৃষি আইন বাতিল কৰা হ’ব বুলি ঘোষণা কৰাৰ পিছতেই বিৰোধীয়ে দাবী কৰিছিল যে কেন্দ্ৰীয় চৰকাৰৰ কৃষকৰ প্ৰতি কোনো সৎ অভিপ্ৰায় নাই। মাত্ৰ আগন্তুক নিৰ্বাচনৰ স্বাৰ্থতহে চৰকাৰে কৃষি আইন বাতিলৰ সিদ্ধান্ত লৈছে।\nবিৰোধীৰ এই দাবীয়েই এতিয়া সত্যত পৰিণত হোৱাৰ উপক্ৰম হৈছে। ইতিমধ্যে সংসদত কৃষি আইন বাতিল বিধেয়ক গৃহীত হৈছে। কিন্তু প্ৰতিবাদী কৃষক সকলে MSP কে ধৰি আন দাবীৰ ওপৰত চৰ্চা কৰিবলৈ দাবী জনাই আহিছে। লগতে প্ৰতিবাদী শ্বহীদ কৃষকৰ ক্ষতিপূৰণৰো দাবী তুলিছে কৃষক নেতা সকলে।\nকৃষক আন্দোলনৰ নেতৃত্বই দাবী কৰিছে যে তেওঁলোকৰ আন্দোলনৰ সময়ত ৭০০ ৰো অধিক কৃষকৰ মৃত্যু হৈছে। কিন্তু কেন্দ্ৰীয় চৰকাৰে মন্তব্য কৰিছে যে চৰকাৰৰ ওচৰত এই বিষয়ে কোনো তথ্য নাই। সেয়ে ক্ষতিপূৰণ দিয়াৰ কোনো অৱকাশ নাই।\nবিৰোধীয়ে সংসদত এক লিখিত প্ৰশ্নৰ জৰিয়তে আন্দোলনৰ সময়ত মৃত্যু হোৱা কৃষকসকলৰ পৰিয়ালক ক্ষতিপূৰণ দিবলৈ কেন্দ্ৰই কি ব্যৱস্থা গ্ৰহণ কৰিছে সেই বিষয়ে প্ৰশ্ন উত্থাপন কৰে।\nইয়াৰ উত্তৰত কৃষি মন্ত্ৰী নৰেন্দ্ৰ সিং তোমাৰে কয়, “কিমান জন কৃষকৰ মৃত্যু হৈছে সেই সন্দৰ্ভত কৃষি মন্ত্ৰালয়ৰ ওচৰত কোনো তথ্য নাই, সেয়েহে ক্ষতিপূৰণৰ কোনো প্ৰশ্নই নাই।”\nযোৱা বছৰনৱেম্বৰৰ পৰা তিনিখন কৃষি আইনৰ বিৰুদ্ধে সিংগু, টিক্ৰি আৰু গাজীপুৰ সীমান্তত কৃষকৰ আন্দোলনত ৭০০ ৰো অধিক কৃষকৰ মৃত্যু হৈছে বুলি কৃষক আন্দোলনৰ নেতাসকলে দাবী কৰিছে।\nআন্দোলনৰ সময়ত মুখ্যতঃ বেয়া বতৰ, অসুস্থতা আৰু আত্মহত্যাৰ কাৰণত কৃষকসকলৰ মৃত্যু হৈছে। বিৰোধীয়ে কেন্দ্ৰীয় চৰকাৰক মৃত কৃষকসকলৰ পৰিয়ালক ক্ষতিপূৰণ দিয়াৰ দাবী জনাইছে।\nকিন্তু কৃষি মন্ত্ৰীয়ে তেওঁৰ উত্তৰত ইংগিত দিছিল যে কেন্দ্ৰৰ এতিয়াৰ বাবে বিষয়টোত কোনো পৰিকল্পনা নাই।\nএতিয়া নিশ্চিতভাৱে প্ৰশ্ন উত্থাপন হয়, কৃষকসকলৰ প্ৰতি নৰেন্দ্ৰ মোদীৰ কেন্দ্ৰীয় চৰকাৰৰ সঁচাকৈয়ে সদিচ্ছা আছে নে ? মোদী চৰকাৰৰ ভুল নীতিৰ প্ৰতিক্ৰিয়া স্বৰূপেই মৃত্যুৰ সন্মুখীন হোৱা কৃষকসকলৰ পৰিয়ালে ক্ষতিপূৰণ লাভ নকৰাৰ কিয় অৱকাশ নাথাকিব ?


অভিজ্ঞতাৰ সঁফুৰা .. Abhigotar Xofura: জোকৰ মুখত চূণ\nভাৰতবৰ্ষৰ বিষয়ে বাহিৰৰ মানুহৰ ধাৰণা কেনেকুৱা তাৰ উমান পাব পাৰি তলৰ প্ৰশ্নোত্তৰখিনিৰ পৰা৷ ভাৰতৰ বিষয়ে কিছুমান ভ্ৰমণকাৰীয়ে এই প্ৰশ্নবোৰ ইন্টাৰনেটযোগে সুধিছিল আৰু সেইবোৰৰ উত্তৰ দিয়াৰ দায়িত্বত থকা আমাৰ দেশৰ লোক কিছুমানে এই উত্তৰবোৰ দিছিল৷ উত্তৰ দিওঁতাসকলৰ ৰসবোধ নথকা নহয়৷\nপ্ৰ: ভাৰতত বতাহ বলেনে? মই টিভিত ভাৰতত কেতিয়াও বৰষুণ দিয়া দেখা নাই, গছবোৰ তাত কেনেদৰে ডাঙৰ হয়? (ইংলেণ্ড)\nউ: আমি সম্পূৰ্ণ পুৰঠ হোৱা গছ আমদানি কৰোঁ আৰু সেইবোৰ মৰি যোৱা চাবলৈ ওচৰত বহি থাকো৷\nপ্ৰ: মই বাৰু ৰাস্তাত হাতী দেখা পাম নে?(আমেৰিকা)\nউ: আপুনি কিমান মদ খাই থাকে তাৰ ওপৰত নিৰ্ভৰ কৰিব৷\nপ্ৰ: মই দিল্লীৰ পৰা গোৱালৈ খোজকাঢ়ি যাব খোজো৷ ৰেল আলিয়ে আলিয়ে যাব পাৰিমনে?(চুইডেন)\nউ: নিশ্চয় পাৰিব, মাত্ৰ তিনি হেজাৰ কিলোমিটাৰ, লগত যথেষ্ট পৰিমাণে পানী লৈ ল’ব৷\nপ্ৰ: ভাৰতত এ টি এম আছেনে? দিল্লী, চেন্নাই, কেলকাতা আৰু বাংগালোৰত থকা কেইটাৰ তালিকাখন পঠিয়াই দিব পাৰিবনে? (ইংলেণ্ড)\nউ: আপোনাৰ শেষৰজন দাস কি হৈ মৰিছিল?\nপ্ৰ: ভাৰতত হোৱা হিপ্পো দৌৰৰ বিষয়ে জনাবনে? (আমেৰিকা)\nউ: আফ্ৰিকা হৈছে ইউৰোপৰ তলৰ পিনে থকা ত্ৰিভূজ আকৃতিৰ মহাদেশখন আৰু ভাৰত হৈছে প্ৰশান্ত মহাসাগৰ আৰু ভাৰত মহাসাগৰৰ মাজত থকা ত্ৰিভূজ আকাৰৰ….. বাদ দিয়ক……নিশ্চয়, হিপ্পো দৌৰ গোৱাত প্ৰতি মঙলবাৰে নিশা অনুষ্ঠিত হয়৷ মাত্ৰ কাপোৰ নিপিন্ধাকৈ আহিব৷\nপ্ৰ: ভাৰতত উত্তৰ কোন দিশে?(আমেৰিকা)\nউ: দক্ষিণলৈ মুখ কৰক আৰু ১৮০ ডিগ্ৰী ঘূৰক৷ ইয়ালৈ অহাৰ পাছত আমাৰ সৈতে যোগাযোগ কৰিব আৰু আমি বাকী দিশকেইটাৰ বিষয়ে জনাই দিম৷\nপ্ৰ: মই ভাৰতলৈ চামুচ লৈ আনিব পাৰিমনে?(আমেৰিকা)\nউ: কিয়? আমাৰ নিচিনাকৈ আপোনাৰ আঙুলি ব্যৱহাৰ কৰিব৷\nপ্ৰ: ইণ্ডিয়ানা পেচাৰৰ খেল কেতিয়া কেতিয়া আছে জনাব পাৰিবনে? (ফ্ৰেন্স)\nউ: ইণ্ডিয়ানা হৈছে আমেৰিকাৰ এখন প্ৰদেশ…. বাৰু বাদ দিয়ক…..নিশ্চয়, ইণ্ডিয়ানা পেচাৰৰ খেল সদায় মঙলবাৰে নিশা গোৱাত অনুষ্ঠিত হয়, হিপ্পো দৌৰৰ পাছতে৷\nপ্ৰ: ভাৰতত মই হাই হিল পিন্ধিব পাৰিমনে?(ইংলেণ্ড)\nউ: আপুনি নিশ্চয় ইংলেণ্ডৰ এজন ৰাজনৈতিক নেতা, নহয়নে বাৰু?\nপ্ৰ: বাংগালোৰত চুপাৰমাৰ্কেট আছেনে? গাখীৰ সকলো ঠাইতে পোৱা যায়নে? (জাৰ্মানী)\nউ: নহয়, আমি শান্তিপ্ৰিয় চিকাৰী সভ্যতা, গাখীৰ ইয়াত বেআইনী৷\nপ্ৰ: ভাৰতত পাৰফিউম আছেনে?(ফ্ৰেন্স)\nউ: নাই, আমাৰ গা নোগোন্ধায়৷\nপ্ৰ: মই “যৌৱনৰ ভুমুক” নামৰ সামগ্ৰী এবিধ উৎপাদন কৰিছো৷ এইবিধ ভাৰতৰ কোন ঠাইত বেচিব পাৰিম বাৰু? (আমেৰিকা)\nউ: য’তেই যথেষ্টসংখ্যক আমেৰিকাৰ মানুহ গোট খায়৷\nপ্ৰ: আপোনালোকে ভাৰতত বৰদিন পালন কৰেনে?(ফ্ৰান্স)\nউ: কেবল বৰদিনৰ দিনা৷\nপ্ৰ: মই যোৱা প্ৰায়বোৰ ঠাইতে ইংৰাজী ক’ব পাৰিমনে?(আমেৰিকা)\nউ: নিশ্চয়, কিন্তু প্ৰথমতে আপুনি শিকি ল’ব লাগিব৷\nপ্ৰ: মই যিকোনো সময়তে তাজমহল দেখা পাব পাৰিমনে? (ইটালী)\nউ: যদিহে আপুনি অন্ধ নহয়, আপুনি যিকোনো সময়তে দেখা পাব পাৰিব৷\nপ্ৰ: ভাৰতত টয়লেট পেপাৰ আছেনে? (আমেৰিকা)\nউ: নাই, আমি চেণ্ডপেপাৰ (চিৰিচ কাগজ) ব্যৱহাৰ কৰোঁ৷ (বেলেগ বেলেগ গ্ৰেডৰ পোৱা যায়)৷\nPosted by Makhan lal Das at 10:00\nJayanta Saikiia 21 November 2013 at 08:10\nহাঃ হাঃ হাঃ...........


ছাত্ৰ-ছাত্ৰীৰ মনত বৈজ্ঞানিক দৃষ্টিভঙ্গী সৃষ্টি কৰাত বিজ্ঞান শিক্ষাৰ প্ৰয়োজনীয়তা | Assamese article by Tapan Kr Sarma\nHomeবিশেষ লেখাছাত্ৰ-ছাত্ৰীৰ মনত বৈজ্ঞানিক দৃষ্টিভঙ্গী সৃষ্টি কৰাত বিজ্ঞান শিক্ষাৰ প্ৰয়োজনীয়তা | Assamese article by Tapan Kr Sarma\nছাত্ৰছাত্ৰীৰ মনত বৈজ্ঞানিক দৃষ্টিভঙ্গী সৃষ্টি কৰাত বিজ্ঞান শিক্ষাৰ প্ৰয়োজনীয়তা\nউল্লিখিত বিষয়টিতে পূৰ্ব নিদ্ধাৰিত চিন্তা এটা, আগতীয়া সিদ্ধান্ত এটা নিহিত হৈ আছে৷ চিন্তাটো/সিদ্ধান্তটো হ'ল- বিজ্ঞান শিক্ষাৰ আনুষ্ঠানিক শিক্ষাৰ্থীসকল, সেই শিক্ষাৰ মাজেদি অহা লোকসকল, বৈজ্ঞানিক দৃষ্টিভংগী থকা লোক; আৰু এনে বৈজ্ঞানিক দৃষ্টিভংগী আহৰণৰ বাবেই বিজ্ঞান শিক্ষাৰ প্ৰয়োজনীয়তা আছে৷\n'বিজ্ঞান শিক্ষা' বুলিলে সাধাৰণতে আমি পদাৰ্থবিজ্ঞান, ৰসায়ন, গণিত আৰু জীৱবিজ্ঞানকে বুজি লওঁ; খুব বেছি- ইয়াৰ চৌপাশে থকা পৰিৱেশবিজ্ঞান, ভূ-বিজ্ঞান আদি কিছুমান বিষয় বিজ্ঞান শিক্ষাৰ বহল অংশৰ ভিতৰুৱা বুলি বুজি লওঁ৷\nআমাৰ সকলোৰে দৈনন্দিন জীৱনৰ অভিজ্ঞতা এই যে- 'বিজ্ঞান শিক্ষাৰে' শিক্ষিত এক বুজন সংখ্যক লোক অন্ধবিশ্বাসত নিমগ্ন; তেওঁলোকে গ্ৰহ-ৰত্ন, তাবিজ, জৰা-ফুকাৰ ওপৰতে নিৰ্ভয় কৰি জীৱনটো আগুৱাই নিয়ে, এনে লোকসকলৰ ভিতৰত মহাবিদ্যালয়, বিশ্ববিদ্যালয় আদিৰ শিক্ষক, গৱেষক আদিও আছে, অভিযন্তা, ডাক্তৰ বা প্ৰশাসকো আছে৷\nএনে কিয় হয়?\nকাৰণ- তথাকথিত 'বিজ্ঞান শিক্ষা'ত বিজ্ঞানৰ কিছুমান তথ্য, সূত্ৰ, পৰীক্ষা আদি যান্ত্ৰিকভাৱে পৰীক্ষাত উত্তীৰ্ণ হ'বৰ বাবে শিকোৱা হয়, 'বিজ্ঞান এটা চিন্তাৰ প্ৰক্ৰিয়া' হিচাপে কেতিয়াও শিকোৱা নহয়৷ সৰহসংখ্যক মানুহ কিয় দুখীয়া, মানুহৰ জীৱনত দুখ কিয় আহে, বিপদ কেৱল মোৰ জীৱনলৈ কিয় আহে- মনলৈ অহা এনে অসংখ্য প্ৰশ্নৰ উত্তৰ আমি তথাকথিত শিক্ষিত লোকসকলে ধৰ্ম, ঈশ্বৰ, তাবিজ, জৰা-ফুকা আদিৰ মাজত বিচাৰি ফুৰোঁ৷ এই প্ৰশ্নসমূহৰ উত্তৰ বিচাৰিবলৈ এটা 'বৈজ্ঞানিক মন' আমাৰ তথাকথিত বিজ্ঞান শিক্ষাই নিদিয়ে, কাৰণ আমাৰ বিজ্ঞান শিক্ষাত 'বিজ্ঞানৰ পদ্ধতি' আৰু 'বিজ্ঞানৰ ইতিহাস' অন্তৰ্ভুক্ত নহয় ৷আনটো দিশত চকু ফুৰাওঁ আহক ৷যিসকল বিজ্ঞান শিক্ষাৰ লোক নহয়, তেওঁলোক কলা বা বাণিজ্যৰ লোক৷ কলা বিষয়টোক 'সমাজ বিজ্ঞান'ও বোলা হয়৷ ইংৰাজীত 'চছিয়েল চাইঞ্চ'ৰ উপৰিও 'হিউমেনিটিজ' শব্দটোও ব্যৱহাৰ হয়, ইয়াৰ অৰ্থ হৈছে- মানৱ সমাজ আৰু মানৱৰ কলা-সংস্কৃতিৰ অধ্যয়ন৷\nশিৰোনামটো মন কৰক, ই যদি সত্য হয় তেনেহ'লে কলা আৰু বাণিজ্যৰ শিক্ষাৰ্থীসকলৰ বৈজ্ঞানিক দৃষ্টিভংগী গঢ় লৈ নুঠিবই৷ বাস্তৱত মন কৰিব- বহু কলা বিষয়ক লোকৰ দৃষ্টিভংগী বিজ্ঞানৰ লোকতকৈ বেছি বৈজ্ঞানিক৷অন্য এটা কথালৈ মন কৰিব- বুৰঞ্জী বা অৰ্থনীতি বিষয়টোত বৈজ্ঞানিক দৃষ্টিভংগী নাই নেকি? উল্লিখিত দুয়োটা বিষয় বৈজ্ঞানিক দৃষ্টিভংগী ব্যতিৰেকে একোটা পূৰ্ণাংগ বিষয়েই নহয়, সেয়েহে এনে বিষয়বোৰক 'সমাজ বিজ্ঞান' বোলে৷ বুৰঞ্জী বা ইতিহাস বৈজ্ঞানিক নিৰপেক্ষ মন নোহোৱাকৈ নিৰ্মাণ কৰিব নোৱাৰি, বুজিবও নোৱাৰি৷ যিসময়ৰ পৰা লিখিত তথ্য আছে, তাৰ ইতিহাস নিৰ্মাণ তুলনামূলক ভাৱে সহজ, পিছে তেনে ইতিহাস লিখোঁতেও ইতিহাসবিদৰ নিজৰ জাত্যাভিমান, নিজৰ সামাজিক-ৰাজনৈতিক অৱস্থানৰ বাবে পক্ষপাতদুষ্ট হৈ পৰে, সেইবোৰ বুজি বাজি ইতিহাস অধ্যয়ন কৰি প্ৰকৃত ইতিহাস বুজিবলৈ 'বৈজ্ঞানিক দৃষ্টিভংগী'ৰ প্ৰয়োজন, সেয়েহে এজন ইতিহাসবিদে কৈছে- 'ইতিহাস পঢ়াৰ আগতে ইতিহাসবিদজনক পঢ়ক/জানক, আৰু ইতিহাসবিদজনক জনাৰ আগতে, তেওঁৰ সামাজিক-ৰাজনৈতিক অৱস্থানটো জানক৷' অতীত অসমত, অতীত ভাৰতত বহু ভাললগা উপাদান আছিল, বহু বৈজ্ঞানিক সত্য আৱিষ্কৃত হৈছিল; কিন্তু আমি ইতিহাস লিখোঁতে যদি- অসমত/ভাৰতত কেৱল ভালেই আছিল, সকলো বিজ্ঞানৰ সত্য ভাৰততেই আৱিষ্কাৰ হৈছিল বুলি আগতীয়া-বিশ্বাসত দৃঢ় হৈ ইতিহাস লিখোঁ, তেনেহ'লে তাক বিশ্বৰ চিন্তাবিদসকলে গ্ৰহণ নকৰিব, ই ইতিহাস নিৰ্মাণো নহয়৷\nআনহাতে লিখিত তথ্য নথকা যুগৰ ইতিহাস লিখোতে পৌৰাণিক নৃতাত্বিক আৰু সমাজতাত্বিক উপাদানসমূহৰ ওপৰত নিৰ্ভৰ কৰিবলগীয়া হয়, প্ৰক্ৰিয়াটো কষ্টসাধ্য, যুক্তিনিৰ্ভৰ আৰু বৈজ্ঞানিক৷ইতিহাস এটা উদাহৰণহে ; তেনেকৈ অৰ্থনীতি, নৃতত্ব আদি বিষয়ো তথ্য আৰু যুক্তিনিৰ্ভৰ৷ এই বিষয়বোৰ পদ্ধতিগত আৰু বৈজ্ঞানিক দৃষ্টিভংগীৰে লিখা একো একোটা অত্যাৱশ্যকীয় বিষয়৷\nপদাৰ্থবিজ্ঞান, ৰসায়ন আদি প্ৰাকৃতিক বিজ্ঞান এশ শতাংশ তথ্যনিৰ্ভৰ, যুক্তি আৰু পৰীক্ষানিৰ্ভৰ, বাৰে বাৰে কৰা পৰীক্ষাৰ ফলত, ন ন তথ্যৰ আগমনৰ ফলত এই বিষয়সমূহ ক্ৰমে সংশোধিত আৰু বিকশিত হৈ থাকে; প্ৰাকৃতিক বিজ্ঞানত ব্যক্তিৰ নিজৰ আৱেগৰ স্থান শূন্য, এনে বিজ্ঞান সম্পূৰ্ণ বস্তুগত/অৱজেক্টিভ, ইয়াত বিষয়গত বা চাবজেক্টিভ উপাদানৰ স্থান নাই৷\nআনহাতে 'সমাজবিজ্ঞান' যুক্তিনিৰ্ভৰ আৰু অৱজেক্টিভ হ'বলৈ সদায় যত্নৱান কিন্তু ই চাৱজেক্টিভ উপাদানৰ পৰা মুক্ত হোৱা কঠিন, কাৰণ ই সমাজ, ব্যক্তি, সংস্কৃতি বিষয়ক আলোচনা য'ত 'আৱেগ' এটা এৰাব নোৱাৰা উপাদান৷\nবহু সময়ত মন কৰা যায় যে 'বিজ্ঞানৰ লোকে' সমাজ বিজ্ঞান চৰ্চা কৰিলে উল্লেখনীয় সফলতা লাভ কৰে- কাৰণ তেওঁলোক 'বৈজ্ঞানিক পদ্ধতি'ত অভ্যস্ত হোৱাৰ বাবে, প্ৰশিক্ষিত হোৱা বাবে তেওঁলোক চাৱজেক্টিভ চিন্তাৰ পৰা বহুলাংশে মুক্ত হ'ব পাৰে৷\nইয়াত কেইটিমান বিষয়/শব্দ যেনে 'বিজ্ঞান', 'বৈজ্ঞানিক চিন্তা', 'অন্ধবিশ্বাস', 'বৈজ্ঞানিক পদ্ধতি'- এইবোৰৰ সংজ্ঞা, তাৰ বহল ব্যাখ্যা আদি দিয়া হোৱা নাই, পাঠকে বুজিব বুলি ধৰি লৈছোঁ, যদিও বুজা কথাটো প্ৰায়ে আসোঁৱাহযুক্ত, ঠাইৰ অভাৱতে আলোচনা কৰা নাই৷ এনে বিষয়ক ৰচনা অসমীয়া ভাষাত খুব কমকৈ আৰু ইংৰাজী আদি ভাষাত বহল পৰিসৰত পৰ্যাপ্তভাৱে আলোচনা হৈছে, নতুন ইচ্ছুক পাঠকে পঢ়ি ল'ব, আমিয়ো অন্য স্থানত সুবিধা অনুযায়ী আলোচনা কৰিম৷\nশেষত কওঁ- বিজ্ঞান, কলা আৰু বাণিজ্য যি বিষয়ৰে লোক নহওঁক কিয় সকলোৱে 'বৈজ্ঞানিক দৃষ্টিভংগী'ৰে প্ৰশিক্ষিত হোৱা উচিত আৰু আমাৰ শিক্ষা ব্যৱস্থাত এনেকৈ গঢ় দিয়া উচিত য'ত 'বৈজ্ঞানিক দৃষ্টিভংগী' অন্তৰ্নিহিত হৈ থাকে৷\nতপন কুমাৰ শৰ্মা\nপদাৰ্থ বিজ্ঞান বিভাগ,উত্তৰ গুৱাহাটী মহাবিদ্যালয়


কৃষিবিজ্ঞানৰ প্রাসঙ্গিকতা : ৰুদ্ৰ নাৰায়ণ বৰকাকতি - সাহিত্য ডট অৰ্গ\nকৃষিক “ইণ্ডাস্ট্রি”লৈ পৰিনত কৰিব লাগিব, তেতিয়াহে আজিৰ প্ৰজন্ম কৃষিৰ প্ৰতি মনোযোগী হ’ব। আজিৰ পৰা পঞ্চাশ বছৰৰ আগতে ছোৱালীক ল’ৰা এজনলৈ বিয়া দিয়াৰ আগতে খেতিমাটি কিমান আছে সেয়া বিচাৰ কৰা হৈছিল, কিন্তু আজিৰ দিনত খেতিমাটি থকা ল’ৰালৈ ছোৱালী উলিয়াই দিবলৈ কোনেও নিবিচাৰে; মানুহৰ চিন্তাধাৰাৰ ইমান পৰিৱৰ্তন কিয় আৰু কেনেকৈ হ’ল? এবিঘা মাটিত ব্যৱসায় কৰিলে যিমান লাভ হয়, খেতি কৰিলে সিমান নহয়, কিয়? গতিকে আজিৰ কৃষি বিজ্ঞানৰ সম্মুখত এয়াই ডাঙৰ প্ৰত্যাহ্বান ।\n← খেল – ২ : প্ৰদ্যুৎ জ্যোতি শইকীয়া\nগ্ৰন্থ আলোচনা: নিষিদ্ধ →\nকথাখিনি সময় উপযোগী হৈছে। এনে আৰু প্রৱন্ধ আশা কৰিলো।


09.05.22 Morning Assame Murli Om Shanti BapDada Madhuban\n“মৰমৰ সন্তানসকল – যিজন পিতাক তোমালোকে আধাকল্প স্মৰণ কৰিলা, এতিয়া তেওঁৰ আজ্ঞা পোৱা গতিকে সেয়া পালন কৰা ইয়াৰ দ্বাৰা তোমালোকৰ আৰোহণ কলা হৈ যাব”\nতোমালোক সন্তানসকলে নিজৰ প্ৰাকৃতিক চিকিৎসা (নেচাৰ কিয়ৰ) নিজেই কৰিব লাগে, কেনেকৈ?\nএজন পিতাৰ স্মৃতিত থাকিলে আৰু মৰমেৰে যজ্ঞৰ সেৱা কৰিলে প্ৰাকৃতিক চিকিৎসা হৈ যায় কিয়নো স্মৃতিৰে আত্মা নিৰোগী হয় আৰু সেৱা কৰিলে অপাৰ আনন্দিত হৈ থকা যায়। গতিকে যিসকল স্মৃতি আৰু সেৱাত ব্যস্ত হৈ থাকে তেওঁলোকৰ প্ৰাকৃতিক চিকিৎসা হৈ গৈ থাকে।\nসন্তানসকলে গীতটি শুনিলা। মালা ঘূৰাওঁতে ঘূৰাওঁতে যুগ পাৰ হ’ল। কেইটা যুগ? দুটা যুগ। সত্যযুগ ত্ৰেতাততো কোনেও মালা নুঘূৰায় (জপ নকৰে)। কাৰো বুদ্ধিত এইটো নাই যে আমি উচ্চলৈ যাওঁ আকৌ তললৈ আহোঁ। আমাৰ এতিয়া আৰোহণ কলা হৈছে। আমাৰ অৰ্থাৎ ভাৰতৰ। যিমান ভাৰতবাসীৰ আৰোহণ কলা আৰু অৱনমিত কলা হয় সিমান আৰু কাৰো নহয়। ভাৰতেই শ্ৰেষ্ঠাচাৰী আৰু ভ্ৰষ্টাচাৰী হয়। ভাৰতেই নিৰ্বিকাৰী, ভাৰতেই বিকাৰী। অন্য খণ্ড বা ধৰ্মৰ সৈতে ইয়াৰ সম্বন্ধ নাই। তেওঁলোক কোনো স্বৰ্গলৈ নাযায়। ভাৰতবাসীৰেই চিত্ৰ আছে। যথাযথ ৰাজত্ব কৰিছিল। সেয়েহে পিতাই বুজায় - তোমালোকৰ এতিয়া আৰোহণ কলা। যাৰ হাতত ধৰিছা তেওঁ তোমালোকক লগত লৈ যাব। আমাৰ ভাৰতবাসীৰেই আৰোহণ কলা হয়। মুক্তিলৈ গৈ আকৌ জীৱনমুক্তিলৈ আহিম। আধাকল্প দেৱী-দেৱতা ধৰ্মৰ ৰাজত্ব চলে। 21 প্ৰজন্ম আৰোহণ কলা, আকৌ অৱনমিত কলা হৈ যায়। এনেকৈ কয় – যেতিয়া তোমালোকৰ আৰোহণ কলা হয় তেতিয়া সকলোৰে কল্যাণ হৈ যায়। এতিয়া সকলোৰে কল্যাণ হয় নহয় জানো। কিন্তু আৰোহণ কলা আৰু অৱৰোহণ কলাত তোমালোক আহা। এই সময়ত ভাৰতে যিমান ধাৰ লয় সিমান আন কোনেও নলয়। সন্তানসকলে জানে আমাৰ ভাৰত সোণৰ চৰাই (সমৃদ্ধিশালী) আছিল। বহুত চহকী আছিল। এতিয়া ভাৰতৰ অৱৰোহণ কলা পূৰা হৈছে। বিদ্বান আদিয়েতো ভাবে কলিযুগৰ আয়ুস এতিয়াও 40 হাজাৰ বছৰ বাকী আছে। একেবাৰে ঘোৰ অন্ধকাৰত আছে। বুজাবও লাগে বৰ যুক্তিৰে, নহ’লে ভক্তসকল আচৰিত হৈ যাব। পোন প্ৰথমেতো দুজন পিতাৰ পৰিচয় দিব লাগে। ভগৱানুবাচ যে গীতা সকলোৰে মাতা-পিতা। উত্তৰাধিকাৰ গীতাৰ পৰা পোৱা যায়, বাকী সকলো তাৰ সন্তান। সন্তানৰ পৰা উত্তৰাধিকাৰ পাব নোৱাৰে। তোমালোক সন্তানসকলে গীতাৰ পৰা উত্তৰাধিকাৰ লৈ আছা নহয়। গীতা মাতাৰ আকৌ পিতাও আছে। বাইবেল আদি কোনো শাস্ত্ৰক মাতা বুলি কোৱা নহয়। গতিকে পোন প্ৰথমে সুধিব লাগে যে পৰমপিতা পৰমাত্মাৰ সৈতে আপোনাৰ সম্বন্ধ কি? সকলোৰে পিতা এজনেই নহয় জানো। সকলো আত্মা ভাই ভাই হয়। এজন পিতাৰ সন্তান। পিতাই মনুষ্য সৃষ্টি ৰচনা কৰে প্ৰজাপিতা ব্ৰহ্মাৰ দ্বাৰা, গতিকে তোমালোক আকৌ পৰস্পৰ ভাই ভনী হৈ যোৱা। সেয়েহে নিশ্চয় পৱিত্ৰ হৈ থাকে। পতিত-পাৱন পিতাহে আহি তোমালোকক যুক্তিৰে পাৱন কৰি তোলে। সন্তানসকলে জানে পৱিত্ৰ হ’লে তেতিয়া পৱিত্ৰ সৃষ্টিৰ মালিক হ’ম। বহুত শ্ৰেষ্ঠ উপাৰ্জন। এনেকুৱা কোন থাকিব – যিয়ে 21 জন্মৰ বাদশ্বাহী ল’বলৈ পৱিত্ৰ নহ’ব। আকৌ শ্ৰীমতো পোৱা যায়, যিগৰাকী পিতাক আধাকল্প স্মৰণ কৰিলা, তেওঁৰ আজ্ঞা তোমালোকে পালন নকৰিবানে। তেওঁৰ আজ্ঞা মতে নচলিলে তোমালোক পাপ আত্মা হৈ যাবা। এইখন সৃষ্টি পাপ আত্মাসকলৰ। ৰামৰাজ্য পুণ্য আত্মাসকলৰ সৃষ্টি আছিল। এতিয়া ৰাৱণৰাজ্য পাপ আত্মাসকলৰ সৃষ্টি। এতিয়া তোমালোক সন্তানসকলৰ আৰোহণ কলা। তোমালোক বিশ্বৰ মালিক হোৱা। কেনেকৈ গুপ্তভাৱে বহি আছা। কেৱল পিতাক স্মৰণ কৰিব লাগে। মালা আদি জপ কৰাৰ কোনো কথা নাই। পিতাক স্মৰণ কৰি তোমালোকে কাম কৰা। বাবা আপোনাৰ যজ্ঞৰ সেৱা স্থূল, সূক্ষ্ম দুয়োটা আমি কেনেকৈ একেলগে কৰোঁ। বাবাই আজ্ঞা দিছে এনেকৈ স্মৰণ কৰা। প্ৰাকৃতিক চিকিৎসা কৰায় নহয়। তোমালোক আত্মা পৱিত্ৰ হ’লে শৰীৰৰো পৱিত্ৰ হৈ যাব। কেৱল পিতাৰ স্মৃতিৰ দ্বাৰাই তোমালোক পতিতৰ পৰা পাৱন হৈ যোৱা। পাৱনো হোৱা আৰু যজ্ঞৰ সেৱাও কৰি থাকা। সেৱা কৰিলে বৰ আনন্দিত হ’বা। মই ইমান সময় পিতাৰ স্মৃতিত থাকি নিজক নিৰোগী কৰিলোঁ অথবা ভাৰতক শান্তিৰ দান দিলোঁ। ভাৰতক তোমালোকে শ্ৰীমত অনুসৰি শান্তি আৰু সুখৰ দান দিয়া। জগতত আশ্ৰমতো অনেক আছে। কিন্তু তাত একো নাই। তেওঁলোকে এইটো গম নাপায় যে 21 প্ৰজন্ম স্বৰ্গৰ ৰাজ্য কেনেকৈ পোৱা যায়।\nতোমালোকে এতিয়া ৰাজযোগৰ পঢ়া পঢ়ি আছা। তেওঁলোকেও কৈ থাকে যে ঈশ্বৰ পিতাৰ আগমন হৈছে। নিশ্চয় কৈছে। সেয়াতো নিশ্চয় হ’ব নহয়। বিনাশৰ কাৰণে বোমাও উদ্ভাৱন হ’ল। নিশ্চয় পিতাইহে স্বৰ্গৰ স্থাপনা, নৰকৰ বিনাশ কৰায়। এয়াতো নৰক নহয় জানো। কিমান হাই-কাজিয়া মৰামৰি আদি হয়। বহুত ভয়। শিশুক কেনেকৈ পলুৱাই লৈ যায়। কিমান উপদ্ৰৱ হয়। এতিয়া তোমালোকে জানা যে এই সৃষ্টি পৰিৱৰ্তন হৈ আছে। কলিযুগ পৰিৱৰ্তন হৈ আকৌ সত্যযুগ হৈ আছে। আমি সত্যযুগৰ স্থাপনাত বাবাৰ সহায়কাৰী হওঁ। ব্ৰাহ্মণেই সহায়কাৰী হয়। প্ৰজাপিতা ব্ৰহ্মাৰ দ্বাৰা ব্ৰাহ্মণৰ জন্ম হয়। তেওঁলোক হ’ল কোষ বংশাৱলী, তোমালোক হ’লা মুখ বংশাৱলী। তেওঁলোক ব্ৰহ্মাৰ সন্তানতো হ’ব নোৱাৰে। তোমালোকক তুলি লোৱা হয়। তোমালোক ব্ৰাহ্মণ ব্ৰহ্মাৰ সন্তান। প্ৰজাপিতা ব্ৰহ্মাতো সংগমতহে হ’ব পাৰে। ব্ৰাহ্মণেই আকৌ দেৱী-দেৱতা হয়। তোমালোকে সেই ব্ৰাহ্মণকো বুজাব পাৰা যে আপোনালোক কোষ বংশাৱলী। এনেকৈ কয়- ব্ৰাহ্মণ দেৱী-দেৱতায়ে নমঃ। ব্ৰাহ্মণসকলকো নমস্কাৰ, দেৱতাসকলকো নমস্কাৰ জনায়। কিন্তু ব্ৰাহ্মণসকলক নমস্কাৰ তেতিয়া জনাব যেতিয়া এই সময়ত হ’ব। বুজি পায় যে এওঁলোক ব্ৰাহ্মণ, তন-মন-ধনেৰে বাবাৰ শ্ৰীমতত চলে। সেই ব্ৰাহ্মণে পাৰ্থিৱ যাত্ৰাত লৈ যায়। এয়া তোমালোকৰ হ’ল আত্মিক যাত্ৰা। তোমালোকৰ যাত্ৰা কিমান মিঠা। সেই পাৰ্থিৱ যাত্ৰাতো অনেক আছে। গুৰু লোকো অনেক আছে। সকলোকে গুৰু বুলি কৈ দিয়ে। এতিয়া তোমালোক সন্তানসকলে জানা আমি মিঠা শিৱবাবাৰ মতত চলি তেওঁৰ পৰা ব্ৰহ্মাৰ দ্বাৰা উত্তৰাধিকাৰ লৈ আছোঁ। উত্তৰাধিকাৰ শিৱবাবাৰ পৰা লওঁ। তোমালোক ইয়ালৈ আহিলে তেতিয়া ততালিকে সোধো – কাৰ ওচৰলৈ আহিছা? বুদ্ধিত আছে এয়া শিৱবাবাই ধাৰে লোৱা ৰথ। আমি তেওঁৰ ওচৰলৈ যাওঁ। বাগদান ব্ৰাহ্মণে কৰায়। কিন্তু সম্বন্ধ প্ৰেমিক-প্ৰেমিকাৰ মাজত হয়, বাগদান কৰোৱা ব্ৰাহ্মণৰ সৈতে নহয়। স্ত্ৰীয়ে পতিক স্মৰণ কৰে নে বন্ধনত বান্ধোতাজনক স্মৰণ কৰে? তোমালোকৰো প্ৰেমিক হৈছে শিৱ। আকৌ কোনো দেহধাৰীক তোমালোকে কিয় স্মৰণ কৰা? স্মৰণ কৰিব লাগে শিৱক। এই লকেট আদিও বাবাই তৈয়াৰ কৰাইছে বুজাবলৈ। বাবা নিজেই দালাল হৈ বাগদান কৰায়। সেয়েহে দালালক স্মৰণ কৰিব নালাগে। প্ৰেমিকাৰ যোগ প্ৰেমিকৰ সৈতে। মম্মা বাবা আহি তোমালোক সন্তানসকলৰ দ্বাৰা মুৰুলী শুনায়, বাবাই কয় - বহুত এনেকুৱা সন্তান আছে যাৰ ভ্ৰূকুটিৰ মাজত মই বহি মুৰুলী শুনাওঁ – কল্যাণৰ কৰাৰ অৰ্থে। কাৰোবাক সাক্ষাৎকাৰ কৰাবলৈ, কাৰোবাক মুৰুলী শুনাবলৈ, কাৰোবাৰ কল্যাণ কৰিবলৈ আহোঁ। ব্ৰাহ্মণীসকলৰ ইমান শক্তি নাই, জানো যে এইগৰাকী ব্ৰাহ্মণীয়ে উৎকৰ্ষ সাধন কৰিব নোৱাৰিব তেতিয়া মই এনেকুৱা তীৰ মাৰো যে তেওঁ ব্ৰাহ্মণীতকৈ আগত গুচি যায়। ব্ৰাহ্মণীয়ে ভাবে এওঁক মই বুজালোঁ। দেহ-অভিমানত আহি যায়। বাস্তৱত এই অহংকাৰো আহিব নালাগে। সকলো কৰাওঁতাজন হৈছে শিৱবাবা। ইয়াততো তোমালোকক কয় - শিৱবাবাক স্মৰণ কৰা। সংযোগ শিৱবাবাৰ লগত থাকিব লাগে। এওঁতো হৈছে মাজতে দালাল, এওঁ ইয়াৰ প্ৰতিদান পাই যায়। তথাপিও এয়া বৃদ্ধৰ অনুভৱী শৰীৰ। এয়া সলনি হ’ব নোৱাৰে। নাটকত নিৰ্ধাৰিত হৈ আছে। এনেকুৱা নহয় যে বেলেগ কল্পত বেলেগৰ শৰীৰত আহিব। নহয়, যি শেষত আছে তেৱেঁই আকৌ প্ৰথমত যাব লাগে। বৃক্ষত চোৱা শেষত থিয় হৈ আছে নহয়। এতিয়া তোমালোক সংগমত বহি আছা। বাবাই এই প্ৰজাপিতা ব্ৰহ্মাৰ শৰীৰত প্ৰৱেশ কৰিছে। জগত অম্বা হ’ল ‘কামধেনু’ আৰু ‘কপিলদেৱ’ বুলিও কয়। ‘কাপ’ল’ অৰ্থাৎ যুগল, বাপ-দাদা মাতা-পিতা, এই ‘কাপ’ল’ যুগল হ’ল নহয়। মাতাৰ পৰা উত্তৰাধিকাৰ নাপায়। উত্তৰাধিকাৰ তথাপিও শিৱবাবাৰ পৰা পায়। গতিকে তেওঁক স্মৰণ কৰিবলগীয়া হয়। মই এওঁৰ দ্বাৰা তোমালোকক লৈ যাবলৈ আহিছোঁ। ব্ৰহ্মায়ো শিৱবাবাক স্মৰণ কৰে। শঙ্কৰৰ আগতো শিৱবাবাৰ চিত্ৰ ৰাখে। এই সকলোবোৰ হ’ল মহিমাৰ কাৰণে। এই সময়ততো শিৱবাবা আহি নিজৰ সন্তান কৰি লয়। আকৌ তোমালোকে বহি পিতাক পূজা কৰিবা জানো। পিতা আহি সন্তানসকলক ফুলৰ দৰে (পৱিত্ৰ) কৰি তোলে। গাঁতৰ পৰা উলিয়ায়। আকৌ প্ৰতিজ্ঞাও কৰে - মই কেতিয়াও পতিত নহওঁ। পিতাই কয় – কোলালৈ আহি আকৌ ক’লা মুখ নকৰিবা। যদি কৰা তেন্তে কুলৰ কলংক হৈ যাবা। হাৰি গ’লে ওস্তাদৰ নাম বদনাম কৰা হ’ব। মায়াৰ লগত হাৰিলে তেতিয়া পদ ভ্ৰষ্ট হৈ যাব। অন্য কোনো সন্ন্যাসী আদিয়ে এইবোৰ কথা নিশিকায়। কিছুমান আছে যিয়ে কয় - মাহত এবাৰ বিকাৰত যোৱা। কোনোৱে কয়6মাহত এবাৰ যোৱা। কিছুমানতো বহুত অজামিল (পাপী) থাকে। বাবাইতো (ব্ৰহ্মা) বহুত গুৰুৰ শৰণ লৈছে। তেওঁলোকে এনেকৈ কেতিয়াও নকয় যে পৱিত্ৰ হোৱা। বুজি পায় যে ময়েই থাকিব নোৱাৰোঁ। যিসকল বিচাৰ বুধি সম্পন্ন হ’ব, তেওঁলোকে তৎক্ষণাৎ ক’ব - আপুনিয়েই থাকিব নোৱাৰে, আমাক কেনেকৈ কয়। তথাপিও কয় - জনকৰ নিচিনাকৈ চেকেণ্ডত জীৱনমুক্তিৰ মাৰ্গ-দৰ্শন কৰোৱা। আকৌ গুৰুসকলে কয় – ব্ৰহ্মক স্মৰণ কৰা তেতিয়া তোমালোক নিৰ্বাণধামলৈ যাবা। আচলতেতো কোনোৱেই নাযায়, শক্তিয়েই নাই। সকলো আত্মাৰ থকা স্থান হৈছে মূলবতন, য’ত আমি আত্মাসকল তৰাৰ দৰে থাকোঁ। এয়া পূজাৰ নিমিত্তে ডাঙৰ লিঙ্গ সাজে। বিন্দুৰ পূজা কেনেকৈ হ’ব? এনেকৈ কয়ো যে ভ্ৰূকুটিৰ মাজত জিলিকে আচৰিত তৰা। গতিকে আত্মাৰ পিতাও এনেকুৱাই হ’ব নহয়। পিতাৰ দেহ নাই। সেই তৰাৰ পূজা কেনেকৈ হ’ব পাৰে। পিতাক পৰম আত্মা বুলি কোৱা হয়। তেওঁতো হৈছে পিতা। যেনেকুৱা আত্মা তেনেকুৱা পৰমাত্মা। তেওঁ কোনো ডাঙৰ নহয়। তেওঁৰ এই জ্ঞান আছে। এই বেহদৰ বৃক্ষক অন্য কোনেও নাজানে। পিতাহে জ্ঞানপূৰ্ণ। জ্ঞানতো পৰিপূৰ্ণ, পৱিত্ৰতাতো পৰিপূৰ্ণ। সকলোৰে সৎগতিদাতা। সকলোকে সুখ-শান্তি দিওঁতা। তোমালোক সন্তানসকলে যিমান বেছি উত্তৰাধিকাৰ পোৱা আন কোনেও পাব নোৱাৰে। মনুষ্যইতো কিমান গুৰুক পূজা কৰে। নিজৰ বাদশ্বাহকো ইমান পূজা নকৰে। গতিকে এই সকলো অন্ধশ্ৰদ্ধা হ’ল নহয়। কি কি কৰি থাকে। সকলোতে গ্লানিয়েই গ্লানি। কৃষ্ণক গৰাকী (প্ৰভু) বুলিও কয় সেইদৰে ভগৱান বুলিও কয়। ভগৱান কৃষ্ণ স্বৰ্গৰ প্ৰথম ৰাজকুমাৰ, লক্ষ্মী-নাৰায়ণৰ বাবেও কয় এওঁলোক দুয়ো ভগৱান-ভগৱতী। বহুত পুৰণা চিত্ৰ ক্ৰয় কৰে। পুৰণা ডাক টিকতো বিক্ৰী হয় নহয়। বাস্তৱত সকলোতকৈ পুৰণাতো হৈছে শিৱবাবা নহয় জানো। কিন্তু কোনেও গম নাপায়। মহিমা সকলো শিৱবাবাৰ। সেই বস্তুতো পাব নোৱাৰে। পুৰণাতকৈও পুৰণা বস্তু কোনটো? প্ৰথম নম্বৰত শিৱবাবা। কোনেও বুজিব নোৱাৰে যে আমাৰ পিতা কোন? তেওঁৰ নাম ৰূপ কি? কৈ দিয়ে তেওঁৰ কোনো নাম ৰূপ নাই, তেন্তে পূজা কাক কৰা? ‘শিৱ’তো নাম নহয় জানো। দেশো আছে, কালো আছে। নিজেই কয় - মই সংগমত আহোঁ। আত্মাই শৰীৰৰ দ্বাৰা বাৰ্তালাপ কৰে। এতিয়া তোমালোক সন্তানসকলে বুজি পোৱা শাস্ত্ৰ বিলাকত কিমান মুখৰোচক কথা উল্লেখ কৰি দিছে, যাৰ দ্বাৰা অৱৰোহণ কলা হৈ গৈছে। আৰোহণ কলা সত্যযুগ ত্ৰেতা, অৱৰোহণ কলা দ্বাপৰ কলিযুগ। এতিয়া আকৌ আৰোহণ কলা হ’ব। পিতাৰ অবিহনে কোনেও আৰোহণ কলা কৰাব নোৱাৰে। এই সকলো কথা ধাৰণ কৰিবলগীয়া হয়। সেয়েহে কোনো কাম আদি কৰোঁতে (পিতাৰ) স্মৃতিত থাকিব লাগে। যেনেকৈ শ্ৰীনাথ দ্বাৰত মুখত কাপোৰ বান্ধি কাম কৰে। শ্ৰীনাথ বুলি কৃষ্ণক কয়। শ্ৰীনাথৰ ভোজন তৈয়াৰ কৰে নহয়। শিৱবাবাইতো ভোজন আদি নাখায়। তোমালোকে পৱিত্ৰ ভোজন ৰান্ধা গতিকে স্মৃতিত থাকি ৰান্ধিব লাগে, তেতিয়া তাৰ দ্বাৰা বল পাবা। কৃষ্ণ লোকলৈ যাবলৈ ব্ৰত উপবাস আদি ৰাখে। এতিয়া তোমালোকে জানা আমি কৃষ্ণপুৰীলৈ গৈ আছোঁ সেইবাবে তোমালোকক যোগ্য কৰি তোলা হয়। তোমালোকে পিতাক স্মৰণ কৰা তেতিয়া আকৌ পিতাই প্ৰতিশ্ৰুতি দিয়ে তোমালোক কৃষ্ণপুৰীলৈ নিশ্চয় যাবা। তোমালোকে জানা আমি নিজৰ কাৰণে কৃষ্ণপুৰী স্থাপন কৰি আছোঁ আকৌ আমিয়েই ৰাজত্ব কৰিমগৈ। যিসকল শ্ৰীমতত চলিব তেওঁলোক কৃষ্ণপুৰীলৈ আহিব। লক্ষ্মী-নাৰায়ণতকৈও কৃষ্ণৰ নাম প্ৰসিদ্ধ। কৃষ্ণ শিশু সেয়েহে মহাত্মাৰ সমান। শিশু অৱস্থা সতোপ্ৰধান সেইবাবে কৃষ্ণৰ নাম বেছি। ভাল বাৰু!\n(1) নিজৰ পূৰা সংযোগ একমাত্ৰ শিৱবাবাৰ সৈতে ৰাখিব লাগে। কেতিয়াও কোনো দেহধাৰীক স্মৰণ কৰিব নালাগে। কেতিয়াও নিজৰ ওস্তাদৰ (পিতাৰ) নাম বদনাম কৰিব নালাগে।\n(2) নিজৰ দ্বাৰা যদি কাৰোবাৰ কল্যাণ হয় তেতিয়া মই এওঁৰ কল্যাণ কৰিলোঁ, এইটো অহংকাৰত আহিব নালাগে। সেয়াও দেহ-অভিমান। কৰাওঁতা পিতাক স্মৰণ কৰিব লাগে।\nঅমৃতবেলা তিনিটা বিন্দুৰ তিলক লগাওঁতা ‘কিয়’, ‘কি’ৰ উৎকণ্ঠাৰ পৰা মুক্ত অচল-অটল হোৱা\nবাপদাদাই সদায় কয় যে নিতৌ অমৃতবেলা তিনিটা বিন্দুৰ তিলক লগোৱা। তোমালোকো বিন্দু, পিতাও বিন্দু আৰু যি হৈ গ’ল, যি হৈ আছে সেয়া একো নতুন নহয় (নাথিং ন্যু), গতিকে ফুলষ্টপো (যতিও) বিন্দু। এই তিনিটা বিন্দুৰ তিলক লগোৱা অৰ্থাৎ স্মৃতিত থাকা। তেতিয়া গোটেই দিন অচল-অটল হৈ থাকিবা। ‘কিয়’, ‘কি’ৰ উৎকণ্ঠা সমাপ্ত হৈ যাব। যি সময়ত কোনো পৰিস্থিতি আহে সেই সময়তে ফুলষ্টপ (যতি) লগোৱা। একো নতুন নহয়, হ’বলগীয়া আছিল, হৈ আছে… সাক্ষী হৈ চোৱা আৰু আগবাঢ়ি গৈ থাকা।\nপৰিৱৰ্তন শক্তিৰ দ্বাৰা ব্যৰ্থ সংকল্পৰ সোঁতৰ তীব্ৰতা সমাপ্ত কৰি দিয়া তেতিয়া সমৰ্থ হৈ যাবা।


Language ( Assamese ) : Paper - I ( ভাষাৰ প্ৰশ্নকাকত ) - TET ASSAM - 2019- Syllabus - LP - Gorajan Goodluck Tutor Centre\nHome competitive exams Syllabus TET ASSAM কেৰিয়াৰ গঢ়ক Language ( Assamese ) : Paper - I ( ভাষাৰ প্ৰশ্নকাকত ) - TET ASSAM - 2019- Syllabus - LP\nLanguage ( Assamese ) : Paper - I ( ভাষাৰ প্ৰশ্নকাকত ) - TET ASSAM - 2019- Syllabus - LP\nAdmin September 18, 2019 competitive exams, Syllabus, TET ASSAM, কেৰিয়াৰ গঢ়ক,\nSYLLABUS FOR TET 2019\nLanguage ( Assamese ) : For Paper - I\nFor L . P. level ( Classes I – V )\n1. অসমীয়া ভাষাৰ জন্ম , ক্ৰমবিকাশ আৰু উপভাষা সম্পৰ্কে ধাৰণা\n2. অসমীয়া সাহিত্যৰ প্ৰথিতযশা সাহিত্যিক যেনে – শ্ৰীমন্ত শংকৰদেৱ , মাধৱদেৱ , লক্ষ্মীনাথ বেজবৰুৱা , পদ্মনাথ গোহাঞিবৰুৱা , চন্দ্ৰকুমাৰ আগৰৱালা , হেম বৰুৱা , ভবেন্দ্ৰনাথ শইকীয়া আৰু নিৰ্মলপ্ৰভা বৰদলৈৰ বিষয়ে সাধাৰণ ধাৰণা ৷\n3. (i) অসমীয়া ভাষাৰ স্বৰ বৰ্ণমালা আৰু ব্যঞ্জন বৰ্ণমালা সম্পৰ্কে ধাৰণা\n(ii) ণত্ববিধি আৰু ষত্ববিধি সম্পৰ্কে সম্যক ধাৰণা\n(iii) অসমীয়া সন্ধি সম্পৰ্কে প্ৰাথমিক ধাৰণা\n(iv) জঁতুৱা ঠাচ আৰু খণ্ডবাক্যৰ ধাৰণা প্ৰয়োগ সম্পৰ্কে ধাৰণা\n(v) সম্বন্ধ বাচক পুৰুষ বিভক্তি ( মোৰ মা , তোমাৰ মাৰা ,তেঁওৰ মাক )\n(vi) বিভক্তি , লিংগ , বচন , নিৰ্দ্দিষ্ট বাচক প্ৰত্যয় আদি সম্পৰকে সুস্পষ্ট ধাৰণা ৷\n4. (i) মাতৃভাষা শিক্ষণৰ উদ্দেশ্য আৰু লক্ষ্য সম্পৰ্কে ধাৰণা ৷\n(ii) ভাষা শিকনৰ মূল চাৰিটা কৌশল , যেনে – শ্ৰৱণ , কথন , পঠন আৰু লিখন সম্পৰ্কে বিতংকৈ জনা ৷\nTags # competitive exams # Syllabus # TET ASSAM # কেৰিয়াৰ গঢ়ক\nTags: competitive exams, Syllabus, TET ASSAM, কেৰিয়াৰ গঢ়ক